Wisdom | Talking from the heart Blog\nሰው እውቀት ያስፈልገዋል፡፡ መፅሃፍ ቅዱስ ነፍስ ያለእውቀት ትሆን ዘንድ መልካም አይደለም ይላል፡፡ ሰው እውቀት ከጎደለውቅ ሁሉ ነገር ይጎድለዋል፡፡\nነፍስ እውቀት የሌለባት ትሆን ዘንድ መልካም አይደለም፤ እግሩንም የሚያፈጥን ከመንገድ ይስታል። መጽሐፈ ምሳሌ 19፡2\nሰው በእግዚአብሄር የተፈጠረው በእግዚአብሄር መልክና አምሳል ነው፡፡ ሰው የተፈጠረው ከሚያስፈልገው ከሙሉ እውቀት ጋር ነው፡፡ ሰው ለኑሮ የሚያስፈልገው እውቀት ሁሉ ነበረው፡፡ ሰው እግዚአብሄርን በሚገባ ያውቀው ነበር፡፡ ሰው ስለ እግዚአብሄር የሚያስፈልገው እውቀት ሁሉ ነበረው፡፡\nሰው በሰይጣን ማታለል ምክንያት የማያስፈልገውን እውቀት ሲፈልግል ለኑሮና ለስኬት የሚያስፈልገውን ዋናውን እውቀት አጣው፡፡ ሰው የእግዚአብሄርን እውቀት ሲያጣው ስለሌላ ስለሁሉም ነገሮች ያሉት እውቀቶች ሁሉ ተዛቡበት፡፡ ሰው ስለ እግዚአብሄር ያለውን ትክክለኛውን እውቀት ሲያጣው ስለራሱ ያለውን ትክክለኛ እውቀት አጣው፡፡ ሰው ስለ እግዚአብሄር ያለውን ትክክለኛ እውቀት ሲያጣው በእግዚአብሄር መልክና አምሳል ስለተፈጠረው ሰው ትክክለኛውንና ንፁህን እውቀት አጣው፡፡\nነገር ግን እባብ በተንኮሉ ሔዋንን እንዳሳታት፥ አሳባችሁ ተበላሽቶ ለክርስቶስ ከሚሆን ቅንነትና ንጽሕና ምናልባት እንዳይለወጥ ብዬ እፈራለሁ። 2ኛ ወደ ቆሮንቶስ ሰዎች 11፡3\nየሰው የእውቀት ችግር የተጀመረው ከእግዚአብሄር ነው፡፡ ሰው ለእግዚአብሄር ያለው እውቀት ሲዛባ ሌላ ሁሉ እውቀቱ ተዛባ፡፡\nሰው እውቀት ካስፈለገው መጀመሪያ ማወቅ ያለበት የእግዚአብሄርን እውቀት ነው፡፡ ሰው ወደ እውቀት ከተመለሰ መመለስ ያለበት ወደ እግዚአብሄር እውቀት ነው፡፡ ሰው እውቀት ካስፈለገው እውቀትን መጀመር ያለበት እንዴት ከእግዚአብሄር ጋር እንደሚኖር በማወቅ ነው፡፡\nሰው እውቀት አለኝ የሚለው መጀመሪያ ከፈጠረው ከእግዚአብሄር ጋር እንዴት እንደሚኖር በማወቅ ነው፡፡ ሰው እውቀት አለኝ ማለት የሚችለው ለእግዚአብሄር አምላክነት እውቅና በመስጠት ነው፡፡ ሰው እውቀት አለኝ ማለት የሚችለው እግዚአብሄርን በመፍራት ነው፡፡\nየጥበብ መጀመሪያ እግዚአብሔርን መፍራት ነው፤ ሰነፎች ግን ጥበብንና ተግሣጽን ይንቃሉ። መጽሐፈ ምሳሌ 1፡7\nየሰው እውነተኛ እውቀት የሚጀምረው በመልኩና በአምሳሉ የፈጠረውን እግዚአብሄርን እንደ አምላክነቱ አውቅና በመስጠት ነው፡፡\nስለዚህም እግዚአብሔርን እያወቁ እንደ እግዚአብሔርነቱ መጠን ስላላከበሩትና ስላላመሰገኑት የሚያመካኙት አጡ፤ ነገር ግን በአሳባቸው ከንቱ ሆኑ የማያስተውለውም ልባቸው ጨለመ። ወደ ሮሜ ሰዎች 1፡20-21\nሰው ከፈጣሪው ጋር እንደት በትህትና እንደሚሄድ ካላወቅ ሌላው እውቀቱ ሁሉ ከንቱ ነው፡፡\nሰው ከእግዚአብሄር ጋር እንዴት እንደሚኖር ካላወቀ ሌላ እውቀትን መሰብሰብ ራስብን ማድከም ነው፡፡\nከዚህም ሁሉ በላይ፥ ልጄ ሆይ፥ ተግሣጽን ስማ፤ ብዙ መጻሕፍትን ማድረግ ፍጻሜ የለውም፥ እጅግም ምርምር ሰውነትን ያደክማል። የነገሩን ሁሉ ፍጻሜ እንስማ፤ ይህ የሰው ሁለንተናው ነውና፤ እግዚአብሔርን ፍራ፥ ትእዛዙንም ጠብቅ። መጽሐፈ መክብብ 12፡12-13\nሰው እግዚአብሄርን የመፍራት ጥበብ ከሌለው ምንም ጥበብ እንደሌለው ይቆጠራል፡፡ ሰው እግዚአብሄርን የመፍራት ጥበብ ካለው ደግሞ ለኑሮ ለስኬትና ለክንውን የሚያስፈልገው ጥበብ ሁሉ እንዳለው ይቆጠራል፡፡\nአሁን ያለው የሰው የእውቀት ችግር ሁሉ የእግዚአብሄር እውቀት ችግር ነው፡፡ የሰው የእውቀት ችግር ሁሉ የሚፈታው የእግዚአብሄር እውቀት ችግር ሲፈታ ነው፡፡ ስለዚህ ነው ህዝቤ አውቀት ከማጣት የተነሳ ጠፍቶዋል የሚለው፡፡\nሕዝቤ እውቀት ከማጣቱ የተነሣ ጠፍቶአል፤ አንተም እውቀትን ጠልተሃልና እኔ ካህን እንዳትሆነኝ እጠላሃለሁ፤ የአምላክህንም ሕግ ረስተሃልና እኔ ደግሞ ልጆችህን እረሳለሁ። ትንቢተ ሆሴዕ 4፡6\nሰው የእውቀት ችግሩ የሚፈታው የእግዚአብሄርን እውነት ሲያውቅ በነው፡፡ ሰው ራሱንና ሌላውን ሰው በትክክል የሚያውቅው እግዚአብሄርን ሲያውቅ ነው፡፡ የሰው የእውቀት ችግር የሚፈታው የእግዚአብሄር እውቀት ችግር በህይወቱ ሲፈታ ብቻ ነው፡፡\nእውነትንም ታውቃላችሁ እውነትም አርነት ያወጣችኋል አላቸው። የዮሐንስ ወንጌል 8፡32\n#ኢየሱስ #ጌታ #እምነት #ሃሳብ #ጥበብ #ማስተዋል #እግዚአብሔርንመፍራት #ጥበብ #ክፉ #መልካም #ፍርድ #እውቅና #ፍፁም #ችግር #መፍትሄ #አላማ #አማርኛ #ስብከት #መዳን #መፅሃፍቅዱስ #እምነት #ቃል #ማደስ #አቢይ #አቢይዋቁማ #አቢይዋቁማዲንሳ\nPosted in Knowledge, Wisdom\nComments Off on የእውቀት ችግር የእግዚአብሔር ችግር ነው\nክፉን በክፉ ላለመመለስ ህፃናተ ሁኑ እንጂ ስለህይወታችሁ እወቁ፡፡ ህይወታችሁን እንዳመጣላችሁ አትምሩት፡፡ ህይወታቸሁን ለመምራት አስቡ አቅዱ በእግዚአብሄር ቃል የታደሰ አእምሮዋችሁን ተጠቀሙ፡፡\nወንድሞች ሆይ፥ በአእምሮ ሕፃናት አትሁኑ፤ ለክፋት ነገር ሕፃናት ሁኑ እንጂ በአእምሮ የበሰሉ ሁኑ። 1ኛ ቆሮንቶስ 14፡20\nመውጫ መግቢያውን የምትቃኙ ንቁዎችና ብልሆች ሁኑ እንጂ ወደ ወሰዷችሁ የምትጎተቱ ሞኞች አትሁኑ፡፡\nእነሆ፥ እኔ እንደ በጎች በተኵላዎች መካከል እልካችኋለሁ፤ ስለዚህ እንደ እባብ ልባሞች እንደ ርግብም የዋሆች ሁኑ። የማቴዎስ ወንጌል 10፡16\nበእእምሮው ህፃን የሆነ ሰው የራሱ የህይወት መርህ የለውም የመጣው ነገር ሁሉ ይወስደዋል፡፡\nልጅ ሳለሁ እንደ ልጅ እናገር ነበር፥ እንደ ልጅም አስብ ነበር፥ እንደ ልጅም እቈጥር ነበር፤ ጎልማሳ ሆኜ ግን የልጅነትን ጠባይ ሽሬአለሁ። 1ኛ ወደ ቆሮንቶስ ሰዎች 13፡11\nእንደ ስሕተት ሽንገላ ባለ ተንኮል በሰዎችም ማታለል ምክንያት በትምህርት ነፋስ ሁሉ እየተፍገመገምን ወዲያና ወዲህም እየተንሳፈፍን ሕፃናት መሆን ወደ ፊት አይገባንም፥ ወደ ኤፌሶን ሰዎች 4፡14\nበአእምሮው የበሰለ ሰው የሰው የግል መጠቀሚያ አይሆንም፡፡ በአእምሮ የበሰለ ሰው ዘሎ ውሳኔን አይወስንም በአእመሮ ህፃን ያልሆነ ሰው አካሄድን ይመለከታል ይመዝናል፡፡\nበብርቱ ይፈልጉአችኋል፥ ለመልካም አይደለም ነገር ግን በብርቱ ትፈልጉአቸው ዘንድ በውጭ ሊያስቀሩአችሁ ይወዳሉ። ወደ ገላትያ ሰዎች 4፡17\nየዋህ ቃልን ሁሉ ያምናል፤ ብልህ ግን አካሄዱን ይመለከታል። መጽሐፈ ምሳሌ 14፡15\n#ኢየሱስ #ጌታ #ልብ #ህፃንነት #ብስለት #ጥበብ #ማስተዋል #አላማ #መሰረታዊፍላጎት #ቤተክርስትያን #አማርኛ #ጥሪ #መዳን #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #አንድነት #ትህትና #አክብሮት #ስልጣን #መሪ\nPosted in maturity, mind, Wisdom\nComments Off on በአእምሮ ሕፃናት አትሁኑ\nሰው ከምንም ነገር በላይ በሚያደርገው ነገር ሁሉ እግዚአብሄር አብሮት እንዳለ የሚያደርገው ነገር እግዚአብሄር ያለውን ነገር መሆኑን ማረጋገጥ አለበት፡፡\nእግዚአብሔርም፦ እኔ ከአንተ ጋር እሄዳለሁ፥ አሳርፍህማለሁ አለው። እርሱም፦ አንተ ከእኛ ጋር ካልወጣህስ፥ ከዚህ አታውጣን። ኦሪት ዘጸአት 33፡14-15\nልዩነት የሚያመጣው የእኛ ብዛትና ማነስ አይደለም፡፡ ልዩነት የሚያመጣው የእኛ መበርታትና መድከም አይደለም፡፡ ልዩነት የሚያመጣው የእኛ አዋቂነትና አላዋቂነት አይደለም፡፡ ልዩነት የሚያመጣው የእኛ ዝናና አለመታወቅ አይደለም፡፡ ልዩነት የሚያመጣው እግዚአብሄር ነው፡፡ ልዩነት የሚያመጣው እግዚአብሄር ከእኛ ጋር መሆኑ ነው፡፡ እግዚአብሄር ደግሞ ሁሉን ቻይ አምላክ ነው፡፡ እግዚአብሄር ደግሞ የሚሳነው ነገር የለም፡፡ እግዚአብሄር ደግሞ በብዙም ሆነ በጥቂቱ ማዳን አያቅተውም፡፡\nአሳም፦ አቤቱ፥ በብዙም ሆነ በጥቂቱ ማዳን አይሳንህም፤ አቤቱ አምላካችን ሆይ፥ በአንተ ታምነናልና፥ በስምህም በዚህ ታላቅ ወገን ላይ መጥተናልና እርዳን፤ አቤቱ፥ አምላካችን አንተ ነህ፤ ሰውም አያሸንፍህ ብሎ ወደ አምላኩ ወደ እግዚአብሔር ጮኸ። መጽሐፈ ዜና መዋዕል ካልዕ 14፡11\nወይም ልዩነት የሚያመጣው ምቹ ስፍራ መሆንህና አለመሆንህ አይደለም፡፡ የእስራኤል ህዝብን እግዚአብሄር ከምድረበዳ ስጋን እንዴት ሊያመጣ ይችላል ብለው አሙት፡፡ እግዚአብሄር በጊዜና በቦታ አይወሰንም፡፡ እግዚአብሄር ግን ጊዜና ቦታ አይገድበውም፡፡ ለእግዚአብሄር ግን የሚሳነው ነገር የለም፡፡\nለነፍሳቸው መብልን ይፈልጉ ዘንድ፥ እግዚአብሔርን በልባቸው ፈተኑት። እግዚአብሔርን እንዲህ ብለው አሙት፦ እግዚአብሔር በምድረ በዳ ማዕድን ያሰናዳ ዘንድ ይችላልን? ዓለቱን መታ፤ ውኆችም ወጡ፥ ወንዞችም ጐረፉ፤ እንጀራን መስጠትስ ይችላልን? ለሕዝቡስ ማዕድን ያዘጋጃልን? መዝሙረ ዳዊት 78፡18-20\nእግዚአብሄር በሰው ነገር አይታመንም፡፡ እግዚአብሄር በሰው ችሎታ አይደገፈም፡፡ እግዚአብሄር የራሱ ክንድ መድሃኒት ታመጣለታለች፡፡\nሰውም እንደሌለ አየ፥ ወደ እርሱ የሚማልድ እንደሌለ ተረዳ ተደነቀም፤ ስለዚህ የገዛ ክንዱ መድኃኒት አመጣለት፥ ጽድቁም አገዘው። ትንቢተ ኢሳይያስ 59፡16\nተመለከትሁ፥ የሚረዳም አልተገኘም፤ የሚያግዝም አልነበረምና ተደነቅሁ፤ ስለዚህ የገዛ ክንዴ መድኃኒት አመጣልኝ፥ ቍጣዬም እርሱ አገዘኝ። ትንቢተ ኢሳይያስ 63፡5\nበብዙ ወይም በጥቂት ማዳን እግዚአብሔርን አያስቸግረውምና፡፡ ሰው እግዚአብሄር የፈለገበትን ነገር እንደሚሰራ ካወቀ ስለብዛት መጨነቅ የለበትም፡፡ እግዚአብሄር ደጋፊ ቲፎዞ አይፈልግም፡፡ እግዚአብሄር በሰው በብዛት አይደገፍም፡፡\nዮናታንም ጋሻ ጃግሬውን፦ ና፥ ወደ እነዚህ ቈላፋን ጭፍራ እንለፍ፤ በብዙ ወይም በጥቂት ማዳን እግዚአብሔርን አያስቸግረውምና ምናልባት እግዚአብሔር ይሠራልን ይሆናል አለው። መጽሐፈ ሳሙኤል ቀዳማዊ 14፡6\n#ትህትና #አይሳነውም #ባለቤት #ዝቅታ #ኢየሱስ #ጌታ #መሪነት #አዋቂ #በጥቂት #በብዙ #ማዳን #ቤተክርስትያን #አማርኛ #ስብከት #መዳን #መፅሃፍቅዱስ #መጋቢ #እምነት #ተስፋ #ፍቅር #ጌታ #ሰላም #ደስታ #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nComments Off on በብዙም ሆነ በጥቂቱ ማዳን አይሳንህም\nሰይጣን በትእቢት ምክንያት ከመውደቁ በፊት የእግዚአብሄር አገልጋይ ነበር፡፡ ሰይጣን የእግዚአብሄርን ቦታ ፈልጎ ከመዋረዱ በፊት በእግዚአብሄር ጥበብ ይኖር ነበር፡፡ ሰይጣን በሃጢያት ምክንያት ሲወድቅ ነው ጥበብህን አረከስህ የተባለው፡፡\nበውበትህ ምክንያት ልብህ ኰርቶአል፤ ከክብርህ የተነሣ ጥበብህን አረከስህ፤ በምድር ላይ ጣልሁህ ያዩህም ዘንድ በነገሥታት ፊት ሰጠሁህ። ሕዝቅኤል 28፡17\nሰይጣን የረከሰ ጥበብ ይሁን እንጂ አሁንም ጥበብ አለው፡፡ ሰይጣን ይዋሻል፡፡ ሰይጣን ሰዎችን ያሳምናል፡፡ ሰይጣን ሰዎችን ያታልላል፡፡ ሰይጣን በረከሰው ጥበብ ተጠቅሞ ሰዎችን ያስታል፡፡ ሰይጣን ጥበቡን ተጠቅሞ ሰዎችን በእግዚአብሄር ላይ ያሳምፃል፡፡ ሰይጣን ጥበቡን ተጠቅሞ የሰዎችን ህይወት ያጠፋል ያበላሻል፡፡\nሰይጣን ሰዎችን በማታለል ይሰርቃል ያርዳል ያጠፋል፡፡\nሌባው ሊሰርቅና ሊያርድ ሊያጠፋም እንጂ ስለ ሌላ አይመጣም፤ እኔ ሕይወት እንዲሆንላቸው እንዲበዛላቸውም መጣሁ። ዮሃንስ 10፡10\nሰይጣን ይዋሻል፡፡ ሰይጣን ሰዎችን ያስታል፡፡ ሰይጣን ሄዋንን አስቶዋታል፡፡ ሰይጣን በእግዚአብሄር ጥበብ በቀጣይነት የማይኖረውን ማንኛውንም ሰው ሊያስት ይችላል፡፡\nሰይጣን አያታልለንም ብለን በከንቱ ብንፎክር ከሰይጣን ማታለል አናመልጥም፡፡ ሰይጣን የራሱ የማታለል ሃይለ አለው፡፡ ሰይጣን ምንም አያመጣም ብለን ብንኩራራ ራሳችን ምንም አናመጣም፡፡\nየረከሰ ጥበብ ይሁን እንጂ ሰይጣን የራሱ ጥበብ ስላለው ካለ እግዚአብሄር ጥበብ በስተቀር ከሰይጣን ማታለል ማምለጥ አንችልም፡፡ በሰይጣን ላለመሳት ከፈለግን የእግዚአብሄር ጥበብ ያስፈልገናል፡፡ የሰይጣንን ሽንገላ የምንቃወምበት የእግዚአብሄርን ጥበብ ማንሳይ አለብን፡፡ ካለ እግዚአብሄር ጥበብ የሰይጣንን ሽንገላ መቃወም አንችልም፡፡\nካለ እግዚአብሄር ጥበብ የሰይጣንን ሽንገላ የምንቃወም ከመሰለን በራሱ በሰይጣን ተታልለናል ማለት ነው፡፡ በሰይጣን ላለመበለጥ የሰይጣንን ማታለል የሚበልጥ ጥበብ ያስፈልገናል፡፡ የምንበረታው በራሳችን ሃይል ሳይሆን በጌታ ሃይል ብቻ ነው፡፡\nበቀረውስ በጌታና በኃይሉ ችሎት የበረታችሁ ሁኑ። የዲያብሎስን ሽንገላ ትቃወሙ ዘንድ እንዲቻላችሁ የእግዚአብሔርን ዕቃ ጦር ሁሉ ልበሱ። ኤፌሶን 6፡10-11\nከእግዚአብሄር ብቻ በምናገኘው ዘርፈ ብዙ ጥበብ በመታገዝ ብቻ ነው የሰይጣንን ሽንገላ እያለ በእኛ ላይ ምንም ሃይል እንዳይኖረው ማድረግ የምንችለው፡፡ በአለቆችና ስልጣናት ላይ በሃይል የምንገለጠው በእግዚአብሄር ጥበብ ስንንቀሳቀስ ብቻ ነው፡፡\nብዙ ልዩ ልዩ የእግዚአብሔር ጥበብ አሁን በቤተ ክርስቲያን በኩል በሰማያዊ ስፍራ ውስጥ ላሉት አለቆችና ሥልጣናት ትታወቅ ዘንድ፤ ኤፌሶን 3፡10\nበእግዚአብሄር ቃል ጥበብ ስንኖር ግን ኢየሱስ እንዳለው ሰይጣን በእኔ ላይ አንዳች የለውም ማለት እንችላለን፡፡\nከእንግዲህ ወዲህ ከእናንተ ጋር ብዙ አልናገርም፥ የዚህ ዓለም ገዥ ይመጣልና፤ በእኔ ላይም አንዳች የለውም፤ ዮሃንስ 14፡30\n#ኢየሱስ #ጌታ #ጥበብ #ማስተዋል #ሽንገላ #አለቆች #ስልጣናት #ቤተክርስትያን #አማርኛ #ስብከት #መዳን #መፅሃፍቅዱስ #ሰይጣን #ዲያብሎስ #እምነት #ፈተና #ፀሎት #ጌታ #የእግዚአብሄርቃል #አቢይ #አቢይዋቁማ #አቢይዋቁማዲንሳ\nPosted in Devil, Wisdom\nComments Off on ለሰይጣን ሽንገላ ፍቱን መድሃኒቱ\nእምነታችሁም በእግዚአብሔር ኃይል እንጂ በሰው ጥበብ እንዳይሆን፥ ቃሌም ስብከቴም መንፈስንና ኃይልን በመግለጥ ነበረ እንጂ፥ በሚያባብል በጥበብ ቃል አልነበረም። 1ኛ ቆሮንቶስ 2፡4-5\nመንፈሳዊውን ነገር ከመንፈሳዊው ነገር ጋር አስተያይተን መንፈስ በሚያስተምረን ቃል ይህን ደግሞ እንናገራለን እንጂ የሰው ጥበብ በሚያስተምረን ቃል አይደለም። 1ኛ ቆሮንቶስ 2፡13\nጥበብ ስለተባለ ብቻ ጥበብ ሁሉ አንድ አይደለም፡፡ በምድር ላይ የሰው ጥበብ አለ የእግዚአብሄር ጥበብ ደግሞ አለ፡፡ የሰው ጥብብና የእግዚአብሄር ጥብብ እጅግ የተለያዩ ጥበቦች ናቸው፡፡\nየእግዚአብሄርና የሰው ጥበብ በሚያፈሩዋቸው ፍሬዎች ይታወቃሉ፡፡\nከእናንተ ጥበበኛና አስተዋይ ማን ነው? በመልካም አንዋዋሩ ስራውን በጥበብ የዋህነት ያሳይ። ያዕቆብ 3፡13\nከእግዚአብሄር ዘንድ የሆነው ጥበብ ንፁህ ፥ ታራቂ፥ ገር፥ እሺ ባይ ምሕረትና በጎ ፍሬ የሞላባት ፣ ጥርጥርና ግብዝነት የሌለበት ነው፡፡\nላይኛይቱ ጥበብ ግን በመጀመሪያ ንጽሕት ናት፥ በኋላም ታራቂ፥ ገር፥ እሺ ባይ ምሕረትና በጎ ፍሬ የሞላባት፥ ጥርጥርና ግብዝነት የሌለባት ናት። ያዕቆብ 3፡17\nየሰው የሆነው ጥበብ መራርነት ቅንአትንና አድመኝነትን ያፈራል፡፡\nነገር ግን መራራ ቅንዓትና አድመኛነት በልባችሁ ቢኖርባችሁ፥ አትመኩ በእውነትም ላይ አትዋሹ። ይህ ጥበብ ከላይ የሚወርድ አይደለም፤ ነገር ግን የምድር ነው፥ የሥጋም ነው፥ የአጋንንትም ነው፤ ቅንዓትና አድመኛነት ባሉበት ስፍራ በዚያ ሁከትና ክፉ ስራ ሁሉ አሉና። ያዕቆብ 3፡14-16\nከሚሰበኩት ስብከት የተነሳ እምነታቸው በሰው ጥበብ ላይ የሚሆን ሰዎች አሉ፡፡ ከሚሰበኩት ስብከት የተነሳ ደግሞ እምነታቸው በእግዚአብሄር ሃይል ላይ የሚሆን ሰዎች አሉ፡፡ በሚያባብል በጥበብ ቃል የሚሰበኩ ሰዎች አሉ፡፡ የእግዚአብሄርን መንፈስ በመግለጥ የሚሰበኩ ሰዎች አሉ፡፡ የሚያባብል በጥበብ ቃል የተሰበከ ሰው እምነቱ በሰው ጥበብ ላይ ነው የሚሆነው፡፡ የእግዚአብሄርን መንፈስ በመግለጥ የሚሰበኩ ሰዎች እምነታቸው የሚሆነው በእግዚአብሄር ሃይል ላይ ነው፡፡\n#ኢየሱስ #ጌታ #ጥበብ #ቤተክርስትያን #አማርኛ #ስብከት #መዳን #መፅሃፍቅዱስ #ማስተዋል #እምነት #የሰውጥበብ #የእግዚአብሄርጥበብ #በሚያባብል #ተንኮል #መራራ #ቅንዓትና #አድመኛነት #የእግዚአብሄርቃል #አቢይ #አቢይዋቁማ #አቢይዋቁማዲንሳ\nComments Off on እምነታችሁም በሰው ጥበብ እንዳይሆን\nሰነፎች ግን ጥበብንና ተግሣጽን ይንቃሉ\nየጥበብ መጀመሪያ እግዚአብሔርን መፍራት ነው፤ ሰነፎች ግን ጥበብንና ተግሣጽን ይንቃሉ። ምሳሌ 1፡7\nነፍስ ያለእውቀት ትሆን ዘንድ መልካም አይደለም፡፡ ጥበብና እውቀት ከሚገኝበት መንገድ አንዱ ተግሳፅ ነው፡፡ ተግሳፅ የሰው ሃብት ነው፡፡ ተግሳፅን የሚሰማ ሰው ደግሞ ተግሳፅ ከክፉ ይጠብቀዋል፡፡\nተግሳፅን የማይሰማ ሰው ግን ያንኑ ስንፍና ሲደግመው ሳያድግና ሳይለወጥ እንደተፀፀተ ይኖራል፡፡ ሰነፍ ሰው በተግሳፅ ለመታረም ከመትጋተ ይልቅ ስንፍናው በህይወት ከፍተኛ ዋጋ እንዲከፍል ያደርገዋል፡፡\nእውነትን ግዛ አትሽጣትም፥ ጥበብን ተግሣጽን ማስተዋልንም። ምሳሌ 23፡23\nሰው ስለዘለፋ እና ተግሳፅ ጥቅም እውቀት ከሌለው ዘለፋንና ተግሳፅን ይንቃል፡፡ ዘለፋና ተግሳፅ ያላቸውን ዋጋ የተረዳ ሰው ያከብራቸዋል፡፡ የተግሳፅን አስፈላጊነት የተረዳ ሰው ለተግሳፅ ሙሉ ልቡን ይሰጣል፡፡ የዘለፋን ጥቅም ያወቀ ሰው የዘለፋን ጥቅም ሙሉ ለሙሉ እስከሚጠቀምበት ድረስ ዘለፋን አያልፈውም፡፡\nተግሣጽን ያዝ፥ አትተውም፤ ጠብቀው፥ እርሱ ሕይወትህ ነውና።ምሳሌ 4፡13\nየዘለፋን ጥቅም የማያውቅ ሰው ግን የገሰፀው ሰው ጠላቱ ይመስለዋል፡፡ የተግሳፅን አስፈላጊነት ያልተረዳ ሰው ግን የሚገስፀው ሰው ያለአግባብ የሚጠቀምበት ይመስለዋል፡፡\nበእግራቸው እንዳይረግጡት ተመልሰውም እንዳይነክሱአችሁ፥ የተቀደሰውን ለውሾች አትስጡ፥ ዕንቁዎቻችሁንም በእሪያዎች ፊት አትጣሉ። ማቴዎስ 7፡6\nሰው ከተግሳፅ ምን እጠቀማለሁ ማለቱ ግን ወሳኝ ነው፡፡ ተግሳፅ ራሳችንን እንድናይ ያደርገናል፡፡ ተግሳፅ እኔ ሃላፊነት የመወስደው ስለየቱ ጥፋት ነው ብለን ራሳችንን እንድንጠይቅ ያደርገናል፡፡ ተግሳፅ ራሳችንን እንድናነፃ እድልን ይሰጠናል፡፡ ተግሳፅ ትክክል ብንሆን እንኳን ትክክል መሆናችንን ያፀናልናል፡፡\nብልህ ሰው ህይወት ከሚገስፀው ሰው ቢገስፀው ይሻለዋል፡፡ ብልህ ሰው ውድቀት ከሚያዋርደው ዘለፋ ቢያዋርደው ይቀለዋል፡፡ ጠቢብ ሰው መከራ ከሚመክረው ሰው ቢመክረው ይሻለዋል፡፡\nዘለፋን የሚጠላ ገንዘቡ የማያደርግ ሰው ዘለፋን የሚንቅ ቸልተኛ ሰው በፍፃሜው እንዴት እንደሚፀፀት መፅሃፍ ቅዱስ ያስተምራል፡፡ አትናገሩኝ የሚል ሰው በትእቢቱ ይፀፀታል፡፡\nበመጨረሻም ሥጋህና ሰውነትህ በጠፋ ጊዜ ታለቅሳለህ፥ ትላለህም፦ እንዴት ትምህርትን ጠላሁ፥ ልቤም ዘለፋን ናቀ! የአስተማሪዎቼንም ቃል አልሰማሁም፥ ጆሮቼንም ወደ አስተማሪዎቼ አላዘነበልሁም። ምሳሌ 5፡11-13\nዘለፋን የሚታገስ ፡ በተግሳፅ ራሱን የሚያይ በተግሳፅ ተጠቅሞ ራሱን የሚያሻሻል ሰው እየለመለመ ፣ እያበበና እያፈራ ይቀጥላል፡፡\n#ኢየሱስ #ጌታ #እምነት #ሃሳብ #ጥበብ #ማስተዋል #ተግሳፅ #ዘለፋ #ጥበብ #አማርኛ #ስብከት #መዳን #መፅሃፍቅዱስ #እምነት #ቃል #ማደስ #አቢይ #አቢይዋቁማ #አቢይዋቁማዲንሳ\nComments Off on ሰነፎች ግን ጥበብንና ተግሣጽን ይንቃሉ\nከክብርህ የተነሣ ጥበብህን አረከስህ\nሰይጣን እግዚአብሄር ላይ በማመፅ ከመውደቁ በፊት በእግዚአብሄር ጥበብ ነበር የሚኖረው፡፡ ሰይጣን ከክብሩ ሲወድቅ ግን የሰይጣን ጥበብ ረከሰ፡፡\nብዙ ጊዜ ብዙ ሰዎች የሚታለሉት ጥበበኛ የሆኑ እየመሰላቸው ነው፡፡ ጥበበሦች የሆኑ ሲመስላቸው የማያስተውሉ ይሆናሉ፡፡\nጥበበኞች ነን ሲሉ ደንቆሮ ሆኑ፥ ሮሜ 1፡22\nሰዎች ጥበብ አለን ይላሉ ነገር ግን ያላቸው ጥበብ ምን አይነት ጥበብ እንደሆነ አያስተውሉም፡፡ ሰዎች በጥበብ እየኖሩ ይመስላቸዋል ነገር ግን ያላቸውን የጥበብ አይነት ለይተው አያውቁትም፡፡\nሰዎች በአግዚአብሄር ጥበብ እየኖሩ እየመሰላቸው በሰይጣን ጥበብ ይኖራሉ፡፡\nመፅሃፍ ቅዱስ ጥበብ ሁሉ እውነተኛ ጥበብ እንዳይደለ ያስተምራል፡፡ ጥበብ ሁሉ ንፁህ ጥበብ እንዳይደለ መፅሃፍ ቅዱስ ያስተምራል፡፡ ንፁህ ጥበብ እንዳለ ሁሉ የረከሰ ጥብብ እንዳለ መፅሃፍ ቅዱስ በግልፅ ያስተምረናል፡፡\nሰይጣን ጥበብ አለው፡፡ ነገር ግን የሰይጣን ጥበብና የእግዚአብሄር ጥበብ አንድ አይደሉም፡፡ የሰይጣን ጥበብ የረከሰ ጥበብ ነው፡፡ የእግዚአብሄር ጥብብ ቅዱስ ጥበብ ነው፡፡ የእግዚአብሄር ጥበብ የየዋህነት ጥበብ ነው፡፡ የሰይጣን ጥበብ የተንኮል ጥበብ ነው፡፡ የእግዚአብሄር ጥበብ የይቅርታ ጥበብ ነው፡፡ የሰይጣን ጥበብ የመራርነት ጥበብ ነው፡፡ የእግዚአብሄር ጥበብ የፍቅር ጥበብ ነው፡፡ የሰይጣን ጥበብ የቅንአት ጥበብ ነው፡፡ የእግዚአብሄር ጥበብ የአንደነት ጥበብ ነው፡፡ የሰይጣን ጥበብ የአድመኝነትና የመከፋፈል ጥበብ ነው፡፡ የእግዚአብሄር ጥበብ የሰላም ጥበብ ነው፡፡ የሰይጣን ጥበብ የጥል ጥበብ ነው፡፡\nከእናንተ ጥበበኛና አስተዋይ ማን ነው? በመልካም አንዋዋሩ ስራውን በጥበብ የዋህነት ያሳይ። ነገር ግን መራራ ቅንዓትና አድመኛነት በልባችሁ ቢኖርባችሁ፥ አትመኩ በእውነትም ላይ አትዋሹ። ይህ ጥበብ ከላይ የሚወርድ አይደለም፤ ነገር ግን የምድር ነው፥ የሥጋም ነው፥ የአጋንንትም ነው፤ ቅንዓትና አድመኛነት ባሉበት ስፍራ በዚያ ሁከትና ክፉ ስራ ሁሉ አሉና። ላይኛይቱ ጥበብ ግን በመጀመሪያ ንጽሕት ናት፥ በኋላም ታራቂ፥ ገር፥ እሺ ባይ ምሕረትና በጎ ፍሬ የሞላባት፥ ጥርጥርና ግብዝነት የሌለባት ናት። ያዕቆብ 3፡13-17\n#ኢየሱስ #ጌታ #ጥበብ #ቤተክርስትያን #መራራ #ቅንዓትና #አድመኛነት #ንጽሕት #በኋላም #ታራቂ #ገር #እሺባይ #ጥርጥር #ግብዝነት ##አማርኛ #ስብከት #መዳን #መፅሃፍቅዱስ #ማስተዋል #እምነት #ፈተና #ፀሎት #ጌታ #የእግዚአብሄርቃል #አቢይ #አቢይዋቁማ #አቢይዋቁማዲንሳ\nComments Off on ከክብርህ የተነሣ ጥበብህን አረከስህ\nእግዚአብሔር በእኛ ላይ አይደለም ፣ እግዚአብሔር ለእኛ ነው\nእግዚአብሄር ቸር አምላክ ነው፡፡ እግዚአብሄር የማንንም እድገት አይጠላም፡፡ እግዚአብሄር የማንንም ደስታ አይቃወምም፡፡ እግዚአብሄር የነጻነት አምላክ ነው፡፡ እግዚአብሄር በእኛ ላይ አይደለም፡፡ እግዚአብሄር ለእኛ ነው፡፡\nእግዚአብሄር የህግን ብዛት ዘርዝሮ ሰዎችን አሳስሮ የሚያስቀምጥ የስጋት አምላክ አይደለም፡፡\nየእግዚአብሄር ትእዛዞች ከባዶች አይደሉም፡፡\nትእዛዛቱን ልንጠብቅ የእግዚአብሔር ፍቅር ይህ ነውና፤ ትእዛዛቱም ከባዶች አይደሉም። 1ኛ ዮሐንስ 5፡3\nሰው በነፃነት እንዲሰራ ፣ እንዲያድግና እንዲለወጥ እግዚአብሄር ይፈልጋል፡፡\nእግዚአብሄር እጅግ ረቂቅ ከመሆኑ የተነሳ እግዚአብሄርን ለማስደሰት በስነመለኮት ዲግሪ ማግኘት ፣ ብዙ መፅሃፎችን ማንበብና ብዙ የምርምር ስራዎችን መስራት አይጠይቅም፡፡ እግዚአብሄርን ማስደሰት ሊደረስበት የማይቻል ውስብስብ ነገር አይደለም፡፡\nሰው እግዚአብሄር የሚፈልገውን ይህን አንድ ነገር ካደረገ ባለው እውቀት ተጠቅሞ እግዚአብሄርን ማስደሰት ይችላል፡፡\nእግዚአብሄር አንድ የሚጠይቀው ነገር ግን አለ፡፡ ሰው ሌላ ምንም ነገር ባያደርግ ይህንን ነገር ግን እንዲያደርግ እግዚአብሄር ይጠብቃል፡፡\nየትእዛዛት መደምደሚያ ይህ ነው፡፡ የትእዛዛት ሁሉ አላመ ሰው እግዚአብሄን በመፍራተ እንዲኖር ነው፡፡ የሰው ሃላፊነቱ ሁሉ ይህ ነው፡፡ እግዚአብሄርን መፍራት ትእዛዙን መጠበቅ፡፡\nየነገሩን ሁሉ ፍጻሜ እንስማ፤ ይህ የሰው ሁለንተናው ነውና፤ እግዚአብሔርን ፍራ፥ ትእዛዙንም ጠብቅ። እግዚአብሔር ሥራን ሁሉ የተሰወረውንም ነገር ሁሉ፥ መልካምም ቢሆን ክፉም ቢሆን፥ ወደ ፍርድ ያመጣዋልና። መክብብ 12፡13-14\nምክኒያቱም እግዚአብሄር የሰውን ስራ ሁሉ ወደፍርድ ያመጣዋል፡፡ እግዚአብሄር የተሰወረውን መልካምም ይሁን ክፉ ስራ ወደፍርድ ያመጣዋል፡፡\nሰው እግዚአብሄርን በመፍራት እስካደረገው ድረስ በነጻነት መኖር መስራት መውጣትና መግባት ይችላል፡፡ እግዚአብሄር ለእኛ ነው፡፡\n#ኢየሱስ #ጌታ #እምነት #ሃሳብ #ጥበብ #ማስተዋል #እግዚአብሔርንመፍራት #ጥበብ #ክፉ #መልካም #ፍርድ #አማርኛ #ስብከት #መዳን #መፅሃፍቅዱስ #እምነት #ቃል #ማደስ #አቢይ #አቢይዋቁማ #አቢይዋቁማዲንሳ\nPosted in Fear of God, Wisdom\nComments Off on እግዚአብሔር በእኛ ላይ አይደለም ፣ እግዚአብሔር ለእኛ ነው\nለሰውም እንዲታዩ ሥራቸውን ሁሉ ያደርጋሉ\nለሰውም እንዲታዩ ሥራቸውን ሁሉ ያደርጋሉ፤ ስለዚህ አሽንክታባቸውን ያሰፋሉ ዘርፉንም ያስረዝማሉ፥ ማቴዎስ 23፡5\nለሰዎች ትታዩ ዘንድ ምጽዋታችሁን በፊታቸው እንዳታደርጉ ተጠንቀቁ፤ ያለዚያ በሰማያት ባለው አባታችሁ ዘንድ ዋጋ የላችሁም። እንግዲህ ምጽዋት ስታደርግ፥ ግብዞች በሰው ዘንድ ሊከበሩ በምኩራብ በመንገድም እንደሚያደርጉ በፊትህ መለከት አታስነፋ፤ እውነት እላችኋለሁ፥ ዋጋቸውን ተቀብለዋል። ማቴዎስ 6፡1-2\nባሪያዎች ሆይ፥ በቅን ልብ ጌታን እየፈራችሁ እንጂ፥ ለሰው ደስ እንደምታሰኙ ለታይታ የምትገዙ ሳትሆኑ፥ በሥጋ ጌቶቻችሁ ለሆኑ በሁሉ ታዘዙ። ቆላስይስ 3፡22\nስትጸልዩም እንደ ግብዞች አትሁኑ፤ ለሰው ይታዩ ዘንድ በምኩራብና በመንገድ ማዕዘን ቆመው መጸለይን ይወዳሉና፤ እውነት እላችኋለሁ፥ ዋጋቸውን ተቀብለዋል። ማቴዎስ 6፡5\nየእግዚአብሔርን ፈቃድ እንደሚያደርጉ እንደ ክርስቶስ ባሪያዎች እንጂ ለሰው ደስ እንደምታሰኙ ለታይታ የምትገዙ አትሁኑ። ኤፌሶን 6፡6\n#እምነት #ሃሳብ #መነሻሃሳብ #ልብ #ንፁህ #ፍቅር #ፉክክር #ቃል #ክብር #ለታይታ #የእግዚአብሔርቃል #ቃሉንመስማት #እወጃ #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nComments Off on ለሰውም እንዲታዩ ሥራቸውን ሁሉ ያደርጋሉ\nWhen I was in high school I was taught a Biology theory called the survival of the fittest. Here is the Wikipedia definition of Survival of the fittest copied for you.\n“Survival of the fittest” is a phrase that originated from Darwinian evolutionary theory as a way of describing the mechanism of natural selection. The biological concept of fitness is defined as reproductive success. In Darwinian terms the phrase is best understood as “Survival of the form that will leave the most copies of itself in successive generations.”\nIn nature if you adapt the environment you can live longer, you can produce more offspring and you will dominate the earth and can continue by overcoming danger or hardship.\nThe purpose of this article isn’t to argue whether or not the theory is true or not. I know God created the heavens and the earth and I know that those who give due respect to the creator survive.\nBut when I always think about the fear of the Lord the survival of the fittest theory comes to my mind.\nFor although they knew God, they neither glorified him as God nor gave thanks to him, but their thinking became futile and their foolish hearts were darkened. Romans 1:21\nGod created the heavens and the earth. To survive on earth you need at least a wisdom. To survive on earth you need the wisdom of the fear of God.\nThe fear of God is the beginning of wisdom. If you don’t have this minimum requirement, you don’t survive on earth. You may live but not really live. You may exist but not be living.\nWe can’t survive on earth and in life not fearing the Lord and not giving due respect for the God who has created us all and sustains the earth.\nThose who fear the Lord will survive having the goodness of God by their side.\nThose who fear God survive evil by being delivered By God’s angels.\nThose who fear the Lord are highly blessed and their generation survives by becoming blessed as well.\nPraise the LORD. Blessed is the man who fears the LORD, who finds great delight in his commands. His children will be mighty in the land; the generation of the upright will be blessed psalms 112:2\nAccording to the Bible, the best way of survival mechanism isn’t getting rich or being famous or being mighty but to fear the Lord.\n#time #wisdom #fearofgod #might #money #fame #vapor #redeemtime #tomorrow #today #salvation #church #testimony #soulwinning #preaching #Bible #theword #Abiydinsa #scriptures #abiywakumadinsa\nPosted in fear, Wisdom\nComments Off on Survival of the fittest\nአቤቱ፥ ፍጻሜዬን አስታውቀኝ፥ የዘመኔ ቍጥሮች ምን ያህል እንደ ሆኑ፥ እኔ ምን ያህል ወደ ኋላ እንደምቀር አውቅ ዘንድ። መዝሙር 39፡4\nይህ የእግዚአብሄር ሰው የልብ ጩኸት ነው፡፡ ይህ በምድር ላይ ያለው ጊዜ አጭር መሆኑን የተረዳ ሰው የልብ ጩኸት ነው፡፡ ይህ በምድር ላይ ሊሰራ ያለው ስራ ሸክም በውስጡ የሚጮህበት ሰው የልብ ጩኸት ነው፡፡\nሰው በምድር ላይ የሚኖረው አንድ ጊዜ ነው፡፡ ሰው በምድር ላይ የሚኖረው በጣም ለአጭር ጊዜ ነው፡፡ ሰው በምድር ላይ ሚሊየን ቀን አይኖርም፡፡ ሰው በምድር ላይ 120 አመት ቢኖር 43830 ቀናት ነው በምድር ላይ የሚኖረው፡፡ ይህ አጭር የምድር ኑሮ በሚገባ ብንጠቀምበትም ባንጠቀምበትም ማለፉ አይቀርም፡፡ በምደ ያለው ህይወታችን በፍሬያማነት ብንጠቀምበትም ባንጠቀምበትም ወደኋላ ማጠንጠን እንችልም፡፡ ሚያዚያ 26 2010 ተመልሶ አይመጣም፡፡\nበህይወታችን መድረስ የምንፈልገውን ብዙ ነገሮችን ስናስብ ብዙ ጊዜ በምድር ላይ ያለው ህይወታችን ውስን መሆኑን እንረሳለን፡፡ ስለዚህ ነው ሰው ከመካከላችን ሲጠራ የምንደነግጠው፡፡ ሞት ሁልጊዜ አዲስ የሚሆንብን በተለያዩ ነገሮች ባተሌ ስለሆንንና በምድር ላይ ያለን ኑሮ አጭር መሆኑን ስለምንረሳ ነው፡፡\nመዝሙረኛው እንዲህ እያለ ነው፡፡ ዘመኔ አጭር መሆኑን ከረሳሁ ዘመኔን በአግባቡ መጠቀም አልችልም፡፡ ዘመኔ አጭር መሆኑን ከረሳሁ በከንቱ የማባክነው ጊዜ ይበዛል፡፡ ዘመኔ አጭር መሆኑን ካላወቅኩ መልሼ የማላገኘው በስንፍና የማሳልፈው ጊዜ ይበዛል፡፡ ዘመኔ አጭር መሆኑን ካላስብኩ ቅድሚያ በጥሪዬ ላይ ብቻ አላተኩርም፡፡ ዘመኔ አጭር መሆኑን ካላወቅኩ ቅደሚያ በሚሰጠው ላይ ብቻ ለማተኮርና ቅድሚያ ለመስጠት አላስብም አላቅድም፡፡ ዘመኔ አጭር መሆኑን ካላወቅኩ በእቅድና በጥንቃቄ አልኖርም፡፡\nመዝሙረኛው እያለ ያለው በምድር ዘላለም እንደማልኖር ካወቅኩ ጊዜዬን በአግባቡ እጠቀምበታለሁ፡፡ በምድር ላይ ያለው ዘመኔ አጭር እንደሆነ ካወቅኩ ቅድሚያ በሚሰጠው ነገር ላይ ብቻ አተኩራለሁ፡፡ በምድር ላይ ያለው ኑሮዬ ውስን መሆኑን ካወቅኩ የማባክነው ጊዜ አይኖርም፡፡ በምድር ላይ ያለው ጊዜዬ አጭር መሆኑን ከተረዳሁ ውስን የሆነው ጊዜዬን በህይወት አላማዬ ላይ ብቻ አጠፋለሁ፡፡ በምድር ላይ ያለው ጊዜዬ አጭር መሆኑን ከተረዳሁ ያለኝን ጊዜ በጥበብ ለመጠቀም እወስናለሁ፡፡\nይህ የሁላችንም የልብ ጩኸት ሊሆን ይገባል፡፡ እግዚአበሄ በዚህ ቀን ነው የምተጠራው ላይለን ይችላል፡፡ ነገር ግን አጭር መሆኑን እንዳንረሳና ካላግባብ እንዳንዝናና ይፈልጋል፡፡\n#ኢየሱስ #ጌታ #መሪነት #ዘመን #ፍፃሜ #አጭር #እድል #ዋጁ #ጥበብ #መተርጎም #ይሳኮር #ቤተክርስትያን #አማርኛ #ስብከት #መዳን #መፅሃፍቅዱስ #ልብ #እምነት #ምሪት #ድምፅ #ጌታ #ሰላም #ደስታ #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nComments Off on ፍጻሜዬን አስታውቀኝ\nየሰው መጠበቅና የእግዚአብሄር አሰራር\nእግዚአብሄር የራሱ አሰራር መንገድ አለው፡፡ እግዚአብሄር በእኛ መጠበቅ ውስጥ የማይገባበት ጊዜ አለ፡፡ እግዚአብሄር ሁሉን ለራሱ ሊያስገዛ የሚችልበት አሰራር አለው፡፡ ከምንም ነገር ውስጥ የተሻለ ነገር ለማውጣት የሚችለበት አሰራር አለው፡፡\nእርሱም ሁሉን እንኳ ለራሱ ሊያስገዛ እንደሚችልበት አሠራር፥ ክቡር ሥጋውን እንዲመስል የተዋረደውን ሥጋችንን ይለውጣል። ፊልጵስዩስ 3፡21\nሰው የሚጠብቀው እግዚአብሄር ወዲያው እንዲፈርድ ነው፡፡\nያዕቆብ ሆይ፥ እስራኤልም ሆይ፦ መንገዴ ከእግዚአብሔር ተሰውራለች ፍርዴም ከአምላኬ አልፋለች ለምን ትላለህ? ለምንስ እንዲህ ትናገራለህ? ኢሳያስ 40፡27\nእግዚአብሄር የሚፈልገው እርሱ እስኪፈርድ ድረስ ሰው እንዲታገስ ነው፡፡\nሰው የሚጠብቀው በፊቱ ያለው ተራራ እንዲነሳ ነው፡፡\nእግዚአብሄር የሚፈልገው አንዳንዴ ሰው ተራራውን እንዲወጣው ነው፡፡ እግዚአበሄር ሃይልን ይሰጣል፡፡\nሰው የሚፈልገው አስቸጋሪ ነገሮች ሁልጊዜ ከፊቱ እንዲነሱ ብቻ ነው፡፡\nእግዚአብሄር የሚፈልገው በአስቸጋሪ ነገር ውስጥም ቢሆን ሰው እግዚአብሄርን እንዲያከብር ነው፡፡\nቃሉን ስበክ፥ በጊዜውም አለጊዜውም ጽና፥ 2ኛ ጢሞቴዎስ 4፡2\nሰው የሚፈልገው እንዳይደክም ነው፡፡\nእግዚአበሄር የሚፈልገው በራሳችን ብንደክምም እንኳን በክርስቶስ እንድንበረታ ነው፡፡\nእርሱም፦ ጸጋዬ ይበቃሃል፥ ኃይሌ በድካም ይፈጸማልና አለኝ። እንግዲህ የክርስቶስ ኃይል ያድርብኝ ዘንድ በብዙ ደስታ በድካሜ ልመካ እወዳለሁ። ስለዚህ ስለ ክርስቶስ በድካም በመንገላታትም በችግርም በስደትም በጭንቀትም ደስ ይለኛል፤ ስደክም ያን ጊዜ ኃይለኛ ነኝና። 2ኛ ቆሮንቶስ 12፡9-10\nሰው የሚፈልገው በነገሮች ደስ እንዲለው ነው፡፡\nየሚያዝኑ ብፁዓን ናቸው፥ መፅናናትን ያገኛሉና። ማቴዎስ 5፡4\nእግዚአብሄር የሚፈልገው በነገሮችም ብናዝን በእርሱ በጌታ ሁልጊዜ ደስ እንዲለን ነው፡፡\nሁልጊዜ በጌታ ደስ ይበላችሁ፤ ደግሜ እላለሁ፥ ደስ ይበላችሁ። ፊልጵስዩስ 4፡4\nሰው የሚፈልገው በሁሉ ነገር ተስፋ እንዲኖረው ነው፡፡\nእግዚአብሄር የሚፈልገው ተስፋ በሌለን ጊዜ የእግዚአብሄርን ተስፋ ብቻ ይዘን እንድናምን ነው፡፡\nዘርህ እንዲሁ ሊሆን ነው እንደ ተባለ፥ ተስፋ ባልሆነው ጊዜ የብዙ አሕዛብ አባት እንዲሆን ተስፋ ይዞ አመነ። ሮሜ 4፡18\nሰው የሚፈልገው የውጭን ሰላም ነው፡፡\nእግዚአብሄር የሚፈልገው በውጭው መረበሽ መካከል ያለውን የውስጥ እውነተኛ ሰላም ነው፡፡\nአእምሮንም ሁሉ የሚያልፍ የእግዚአብሔር ሰላም ልባችሁንና አሳባችሁን በክርስቶስ ኢየሱስ ይጠብቃል። ፊልጵስዩስ 4፡7\nሰው የሚፈልገው ሰው በሚታየው ነገር ሁሉ እንዳይጎድል ነው፡፡\nእግዚአብሄር የሚፈልገው ብናገኝም ባናገኝም በክርስቶስ ሁሉን እንድንችል ነው፡፡\n#ኢየሱስ #ጌታ #መኖሪያህእግዚአብሄር #እውቀት #ጥበብ #ሃይል #እንፍዋለት #አልፋ #ኦሜጋ #መጀመሪያ #መጨረሻ #ክርስትያን #አማርኛ #መደገፍ #ማስተዋል #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #አዲስፍጥረት #ፅድቅ #ማመን #አይመረመርም #ስልጣን\nComments Off on የሰው መጠበቅና የእግዚአብሄር አሰራር\nያዕቆብ ሆይ፥ እስራኤልም ሆይ፦ መንገዴ ከእግዚአብሔር ተሰውራለች ፍርዴም ከአምላኬ አልፋለች ለምን ትላለህ? ለምንስ እንዲህ ትናገራለህ? አላወቅህምን? አልሰማህምን? እግዚአብሔር የዘላለም አምላክ፥ የምድርም ዳርቻ ፈጣሪ ነው፤ አይደክምም፥ አይታክትም፥ ማስተዋሉም አይመረመርም። ኢሳይያስ 40፡17-18\nየእስራኤል ህዝብ እግዚአብሄር እኛን አያየንም መንገዳችንን አያውቅም፡፡ የእስራኤል ህዝብ እንደተረሱ እንደማይታዩ ተሰምቶዋቸው የነበረበት ጊዜ ነበር፡፡\nስሜታችንን መስማት ባይኖርብንም አንዳንድ ጊዜ እግዚአብሄር ሩቅ እንደሆነ እንደማይሰማ እንደማያይ እንደማይፈርድ የሚሰማን ጊዜ አለ፡፡ ትክክለኛውን ነገር እንዳረግን እየተሰማን ነገሮች እንደምንፈልጋቸው ሳይሄዱ ሲቀሩ እውነት እግዚአብሄር ያያል? ብለን እንጠይቃለን፡፡ ሁሉንም ነገር ትክክል ካደረግን በኋላ ይሰምራል ያልነው ነገር እንዳሰብነው ሳይሰምር ሲቀሩ የሚሰማንን ስሜት ነበር የእስራኤል ህዝብን ይሰማው የነበረው፡፡\nየእስራኤል ህዝብ እግዚአብሄር ፍርድን አይፈርድም ብለው ያስቡ ነበር፡፡ በፅድቅ ኖሬ እግዚአብሄር ይፈርድልኛል ብሎ በሚያስበው ሁኔታ እግዚአብሄር ሳይፈርድ ሲቀር እስራኤል በእግዚአብሄር ላይ ይናገር ነበር፡፡ በትክክል ከኖረ በኋላ እግዚአብሄር ነገሮችን ያስተካክላል ብሎ ባሰበው ሁኔታ ነገሮች ስላልተስተካከሉ እስራኤል የተሰማው ስሜት የተስፋ መቁረጥ ስሜት ነበር፡፡\nአምላካዊ መልሱ ግን እግዚአብሄር የዘላለም አምላክ ነው የሚል ነው፡፡ እግዚአብሄር መሪነትን እየተለማመደ ያለ ጀማሪ መሪ አይደለም፡፡ እግዚአብሄር እየሞከረ እየተሳሳተ የሚለምድ ተለማማጅ መሪ አይደለም፡፡ እግዚአብሄር የማያወቀውን እያወቀ ልምድን በማካበት የተሻለ መሪ ለመሆን የሚጥር መሪ አይደለም፡፡ እግዚአብሄር የዘላለም አምላክ ነው፡፡\nብቻውን አምላክ ለሚሆን ለማይጠፋው ለማይታየውም ለዘመናት ንጉሥ ምስጋናና ክብር እስከ ዘላለም ድረስ ይሁን፤ አሜን። 1ኛ ጢሞቴዎስ 1፡17\nእግዚአብሄር ጠላቶቹን አሸንፎ የነገሰ ንጉስ አይደለም፡፡ እግዚአብሄር የዘመናት ንጉስ ነው፡፡\nእግዚአብሔር ግን እውነተኛ አምላክ ነው፤ እርሱም ሕያው አምላክና የዘላለም ንጉሥ ነው፤ ኤርሚያስ 10፡10\nእግዚአብሄር የምድር ዳርቻ ፈጣሪ ነው፡፡ እግዚአብሄር በምድር ውስጥ ያለውን ሁሉ ነገር የፈጠረና የሚያስተዳደር ነው፡፡ እግዚአብሄር የባህር ዳርቻን የወሰነ ነው፡፡\nለባሕርም ዳርቻን በወሰነ ጊዜ ውኃ ከትእዛዙ እንዳያልፍ፥ የምድርን መሠረት በመሠረተ ጊዜ፥ ምሳሌ 8፡29\nየእግዚአብሄር ማስተዋሉ አይመረመርም፡፡ እግዚአብሄርንም ሙሉ ለሙሉ ለመረዳት እኛ ራሳችን እግዚአብሄር መሆን አለብን፡፡ በፍጥረት አቅማችን እግዚአብሄን ሙሉ ለሙሉ አናውቀውም፡፡\nእነሆ፥ እግዚአብሔር ታላቅ ነው፥ እኛም አናውቀውም። የዘመኑም ቍጥር አይመረመርም። ኢዮብ 36፡26\nሰው ማድረግ የሚችለው አንድ የተሻለ ነገር በእግዚአብሄር መልካምነትና ሃያልነት ላይ መደገፍ ብቻ ነው፡፡ ሰው እግዚአብሄር በእርሱ ላይ ባለው የፍቅር አላማ ላይ ከመደገፍ በላይ ምንም ተስፋ የለውም፡፡\nComments Off on ማስተዋሉም አይመረመርም\nኤፕሪል ዘ ፉል\nበየአመቱ ኤፕሪል 1 ቀን የማሞኛ ቀን ተብሎ በብዙ ሰዎች ዘንድ ሰውን ዋሽቶ ማታለል እንደመዝናኛ ይቆጠራል፡፡ አንዳንድ ሰው ሰውብ ማስደንገጥ ደስ የሚለው ሰው አለ፡፡ እኔ በበኩሌ ሰውን ማስደንገጥ በፍፁም አልወድም፡፡\nትንታግንና ፍላጻን ሞትንም እንደሚወረውር እንደ ዕብድ ሰው፥ ባልንጀራውን የሚያታልል፦ በጨዋታ አደረግሁት የሚል ሰውም እንዲሁ ነው። ምሳሌ 26፡18-19\nሰው ሰውን ሊያታልለው ይችላል፡፡ አንዳንድ ሰው ግን ራሱን ያታልላል፡፡ በጣም በአስፈላጊ እና ወሳኝ ነገር ላይ ራሱን የሚያታልል ሰው እንዳለ መፅሃፍ ቅዱስ ያስተምረናል፡፡\nሰነፍ በልቡ፦ አምላክ የለም ይላል። በሥራቸው ረከሱ፥ ጐስቈሉ፤ በጎ ነገርን የሚሠራ የለም። መዝሙር 14፡1\nThe fool says in his heart, “There is no God.” They are corrupt, their deeds are vile; there is no one who does. Psalm 14:1\nየሚገርመው ነገር ሰነፍ በልቡ ነው እግዚአብሄር የለም የሚለው፡፡ እግዚአብሄር የለም ማለቱ የሚታወቀው በድርጊቱ ብቻ ነው፡፡ የሚኖረው ኑሮ ሁሉ እግዚአብሄር እንደሌለ ነው የሚያሳየው፡፡ እግዚአብሄር የለም ብሎ ያስባል፡፡ እግዚአብሄር እንደሌለ እንደማይፈርድ አድርጎ ያስባል፡፡ እግዚአብሄር እንደሌለ እንደማይሰራ አድርጎ ይናገራል፡፡ እግዚአብሄር እንደሌለ የፈለገውን ማድረግ እንደሚችል አድርጎ ይመላለሳል፡፡\nሰነፍ በልቡ፦ አምላክ የለም ይላል። ረከሱ በበደላቸውም ጐሰቈሉ፤ በጎ ነገርን የሚያደርጋት የለም። መዝሙር 53፡1\nእግዚአብሄር የለም የሚል ሰው ተጠያቂነትን አይፈልግም፡፡ እግዚአብሄር የለም የሚል ሰው ራሱን መግዛት አይፈልግም፡፡ እግዚአብሄር የለም የሚል ሰው ለማንም ተጠሪ መሆን አይፈልግም፡፡ እግዚአብሄር የለም የሚል ሰው እንደልቡ መኖር ነው የሚፈልገው፡፡\nሰው እግዚአብሄር አለ ካለ እግዚአብሄርን በየእለቱ መፈለግ አለበት፡፡ ሰው እግዚአብሄር አለ ካለ የእግዚአብሄርን ፈቃድ መፈለግና መከተል አለበት፡፡ ሰው እግዚአብሄር አለ ብሎ ካመነ እግዚአብሄርን በነገር ሁሉ መፍራት አለበት፡፡ ሰው እግዚአብሄር አለ ካለ ለእግዚአብሄር ተጠያቂነት አለበት፡፡\nሰነፍ ወይም ሞኝ ለስንፍናው ማሳበቢያ የሚያገኘው እግዚአብሄር የለም በማለት ነው፡፡ እግዚአብሄር የለም በማለቱ እግዚአብሄርን ከመፈለግ ፣ ፈቃዱን ከማድረግና ለእግዚአብሄር ካለ የህይወት ሃላፊነቶች ሁሉ የዳነ ይመስለዋል፡፡ በዚህም ራሱን ያታልላል፡፡\nሰው ጥበበኝነቱና ትጋቱ የሚታወቀው ለእግዚአብሄር መኖር እውቅና በመስጠቱ ብቻ ነው፡፡\n#ኢየሱስ #ጌታ #ጥበብ #ቤተክርስትያን #ሞኝ #ሰነፍ #በልቡ #እግዚአብሔር #አማርኛ #ስብከት #መዳን #መፅሃፍቅዱስ #ማስተዋል #እምነት #ፈተና #ፀሎት #ጌታ #የእግዚአብሄርቃል #አቢይ #አቢይዋቁማ #አቢይዋቁማዲንሳ\nComments Off on ኤፕሪል ዘ ፉል\nPosted in Wisdom, word\nComments Off on የባሰውን ፍርድ እንድንቀበል ታውቃላችሁ\nከሰው ይልቅ የእግዚአብሔር ሞኝነት ይጠበባልና\nከሰው ይልቅ የእግዚአብሔር ሞኝነት ይጠበባልና፥ የእግዚአብሔርም ድካም ከሰው ይልቅ ይበረታልና። 1ኛ ቆሮንቶስ 1፡25\nየሰው ጥበብ ሲጨርስ የእግዚአብሄር ጥበብ ይጀምራል፡፡ የእግዚአብሄር ሞኝነት የሰውን እጅግ ታላቅ ጥበብ ይበልጠዋል፡፡ የእግዚአብሄር ድካም ከሰውን እጅግ ታላቅ ሃይል ይበረታል፡፡\nከሰው እጅግ ታላቅ ጥበብ ይልቅ የእግዚአብሄር ሞኝነት ይሻላል፡፡ በሰው እጅግ ታላቅ ጥበብ ከመደገፍ ይልቅ በእግዚአብሄር ሞኝነት መደገፍ ይሻላል፡፡\nየእግዚአብሄር ማስተዋል ጥልቅ ነው፡፡\nስለዚህ ነው ማንም አንዳች የሚያውቅ ቢመስለው ሊያውቅ እንደሚገባው ገና አላወቀም የሚለው፡፡\nማንም አንዳች የሚያውቅ ቢመስለው ሊያውቅ እንደሚገባው ገና አላወቀም፤ 1ኛ ቆሮንቶስ 8፡1\nበራስ ማስተዋል እንደመደገፍ አደገኛ ነገር የለም፡፡ የእኛ ማስተዋል ልንደገፍበት የሚበቃ አይደለም፡፡ ሰው በሸንበቆ ላየ ዘና ብሎ እንደማይደገፍ ሁሉ የእኛ ማስተዋል ለመደገፍ የማይበቃ ደካማ ነው፡፡ ስለዚህ ነው መፅሃፍ ቅዱስ በራስህ ማስተዋል አትደገፍ የሚለው፡፡ የትኛውም የእኛ ማስተዋል ልንደገፍበት በቂ አይደለም፡፡ የእኛ እጅግ ታላቁ ማስተዋል የእግዚአብሄርን ጥበብ አይደለም ሞኝነቱን አይደርስበትም፡፡\nበፍጹም ልብህ በእግዚአብሔር ታመን፥ በራስህም ማስተዋል አትደገፍ፤ በመንገድህ ሁሉ እርሱን እወቅ፥ እርሱም ጎዳናህን ያቀናልሃል። ምሳሌ 3፡5-6\nስለዚህ ነው መፅሃፍ ቅዱስ በመንገድህ ሁሉ አርሱን እወቅ የሚለው፡፡ በመንገድህ ሁሉ ለእርሱ አዋቂነት እውቅና ስጥ፡፡ በመንገድህ ሁሉ እኔ ለራሴ ከማውቀው በላይ እርሱ ለእኔ ያውቃል በል፡፡ በመንገድህ ሁሉ እኔ የማላውቀው ነገር አለ እርሱ ሁሉን ያውቃል በል፡፡ በመንገድህ ሁሉ እኔ ልሳሳት እችላሁ አርሱ ግን አይሳሳትም በል፡፡\n#እውቀት #ጥበብ #ማስተዋል #ቃል #መልካም #መታመን #መደገፍ #መንፈስቅዱስ #ቃሉንመስማት #እወጃ #ቤተክርስትያን #አማርኛ #ስብከት #መፅሃፍቅዱስ #መንፈስቅዱስ #ፌስቡክ #አቢይዋቁማ #አቢይዋቁማዲንሳ\nPosted in Vision and Leading, Wisdom\nComments Off on በመንገድህ ሁሉ እርሱን እወቅ\nእንዲህም አለ፦ አንድ ሰው ሁለት ልጆች ነበሩት። ከእነርሱም ታናሹ አባቱን፦ አባቴ ሆይ፥ ከገንዘብህ የሚደርሰኝን ክፍል ስጠኝ አለው። ገንዘቡንም አካፈላቸው። ከጥቂት ቀንም በኋላ ታናሹ ልጅ ገንዘቡን ሁሉ ሰብስቦ ወደ ሩቅ አገር ሄደ፥ ከዚያም እያባከነ ገንዘቡን በተነ። ሁሉንም ከከሰረ በኋላ በዚያች አገር ጽኑ ራብ ሆነ፥ እርሱም ይጨነቅ ጀመር። ሄዶም ከዚያች አገር ሰዎች ከአንዱ ጋር ተዳበለ፥ እርሱም እሪያ ሊያሰማራ ወደ ሜዳ ሰደደው። እሪያዎችም ከሚበሉት አሰር ሊጠግብ ይመኝ ነበር፥ የሚሰጠውም አልነበረም። ወደ ልቡም ተመልሶ እንዲህ አለ፦ እንጀራ የሚተርፋቸው የአባቴ ሞያተኞች ስንት ናቸው? እኔ ግን ከዚህ በራብ እጠፋለሁ። ተነሥቼም ወደ አባቴ እሄዳለሁና፦ አባቴ ሆይ፥ በሰማይና በፊትህ በደልሁ፥ ወደ ፊትም ልጅህ ልባል አይገባኝም፤ ከሞያተኞችህ እንደ አንዱ አድርገኝ እለዋለሁ። ተነሥቶም ወደ አባቱ መጣ። እርሱም ገና ሩቅ ሳለ አባቱ አየውና አዘነለት፥ ሮጦም አንገቱን አቀፈውና ሳመው። ልጁም፦ አባቴ ሆይ፥ በሰማይና በፊትህ በደልሁ፥ ወደ ፊትም ልጅህ ልባል አይገባኝም አለው። ሉቃስ 15፡11-21\nአባካኙ ልጅ ከአባቱ ጥላ መውጣትን አልፈራም\nአባካኙ ልጅ አባቱ ያደርግለት የነበራቸውን ነገሮች እንደአስፈላጊ ነገር በፍፁም አላያቸውም፡፡ አባካኙ ልጅ የአባቱን ጥበቃ ዋጋ አልሰጠውም ነበር፡፡ አባካኙ ልጅ የአባቱን እቅርቦት ከምንም አልቆጠረውም ነበር፡፡ አባቱ በቀላሉ የሚያቀርበለት ነገር ሰዎች በህይወት ዘመናቸው ቢሰሩለትና ቢለፉለትን እንኳን እንደማያገኙት ሲረዳ ብቻ ነው የአባቱን አቅርቦት አውቅና የሰጠው፡፡ አባቱ ምን ያህል ይንከባከበው እንደነበር ያወቀው የቤታቸው ባሮች በልተው የሚተርፋቸውን ምግብ አጥቶ ሲያየው ብቻ ነው፡፡\nአባካኙ ልጅ የቤተሰብን ዋጋ መረዳት አልቻለም\nአባካኙ ልጅ የሚያውቁት የሚወዱት ሰዎች መካካል መኖሩን እንደጥቅም አላየውም፡፡ አባካኙ ልጅ ዋጋውን የሚያውቁ የሚያከብሩት የእኛ የሚሉት የሚጠነቀቁለት የቤተሰቦቹን እርዳታ ከምንም አልቆጠረውም፡፡ የቤተሰብን ጥቅም ያወቀው ምንም የማያውቁት ሰዎች መካከል ሲኖርና የማንም ልጅ እንደሆነ የማያውቁትና ዝቅ አድርገው የሚመለከቱት መካከል ሲገባ ነው፡፡\nአባካኙ ልጅ ከአባቱ ምሪት መውጣትን አልፈራም\nአባካኙ ልጅ በአባቱ መሪነት ሲያድግና ሲኖር ነበር የቆየው፡፡ በአባቱን ምሪት ሲጠቀም ቆይቶዋል፡፡ የአባት ምሪት ምን ያህል ጠቃሚ እንደሆነ ያወቀው የአባቱን ምክር ያጣው ጊዜ ብቻ ነው፡፡ ከአባቱ ሲርቅ ከአባቱ ምክር ራቀ፡፡ ገንዘቡን እንዴት እንደሚጠቀም የሚመራው አባቱ ነበር፡፡ ቅድሚያ የሚሰጠውና ቅድሚያ የማይሰጠውንም ነገር ለይቶ የሚነግረው አባቱ ነበር፡፡ ከአባቱ ሲለይ ግን ገንዘቡን ማጥፋት በሌለበት ነገር ላይ አጠፋ፡፡ ገንዘቡ ሲያልቅ ነበር እንዳባከነው ያወቀው፡፡\nአባካኙ ልጅ የሚያውቅ መስሎት ነበር\nአባካኙ ልጅ ለራሱ የተሳሳተ ግምት ነበረው፡፡ አባካኙ ልጅ የሚያውቅ ይመስለው ነበር፡፡ አባካኙ ልጅ እንደማያውቅ ያወቀው ከወደቀ በኋላ ነው፡፡ ማወቅ የሚገባውን ያህል እንዳላወቀ የተረዳው ህይወቱ ከባከነ በኋላ ነበር፡፡ አባካኙ ልጅ ከሆነው በላይ ትልቅ ሰው የሆነ መሰለው፡፡ ወደ ልቡ ሲመለስ ብቻ ነው ማወቅ የሚገባውን ያህል እነዳላወቀ ያወቀው በዚያም ምክኒያት ሁሉ ነገር እንደተዛባ ያወቀው፡፡\nአባካኙ ልጅ ነፃነት ያለውን ሃላፊነት አልተረዳም\nአባካኙ ልጅ ነፃ መሆን ፈለገ፡፡ አባካኙ ልጅ ለአባቱን ተጠሪ መሆንን አልፈለገውም፡፡ አባካኙ ልጅ የአባቱን አገዛዝ ከራሱ ላይ መጣል ፈለገ፡፡ ነገር ግን አባካኙ ልጅ ያልተረዳው ነገር ነፃነት የራሱ ሃላፊነት እንዳለበት ነው፡፡ ከሃላፊነት ውጭ የሆነ ነፃነት የለም፡፡ ለአባቱ መሪነት ተጠሪ ካልሆነ ለህሊናው ተጠሪ መሆን ነበረበት፡፡ ሃላፊነት የሌለበት ፍፁም ነፃነት የሚባለ ነገር የለም፡፡ ሁላችንም የአንድ ነገር አገልጋዮች ወይም ባሪያዎች ነን፡፡ ጥያቄው ባሪያ መሆንና አለመሆን ሳይሆን የምን ባሪያዎች መሆናችን ነው፡፡\nለመታዘዝ ባሪያዎች እንድትሆኑ ራሳችሁን ለምታቀርቡለት፥ ለእርሱ ለምትታዘዙለት ባሪያዎች እንደ ሆናችሁ አታውቁምን? ወይም ለሞት የኃጢአት ባሪያዎች ወይም ለጽድቅ የመታዘዝ ባሪያዎች ናችሁ። ነገር ግን አስቀድማችሁ የኃጢአት ባሪያዎች ከሆናችሁ፥ ለተሰጣችሁለት ለትምህርት ዓይነት ከልባችሁ ስለ ታዘዛችሁ፥ ከኃጢአትም አርነት ወጥታችሁ ለጽድቅ ስለ ተገዛችሁ ለእግዚአብሔር ምስጋና ይሁን። ሮሜ 6፡16-18\n#ኢየሱስ #ጌታ #ማክበር #መደሰት #አባት #ቤተሰብ #ጥላ #በረከት #ስኬት #እረኛእግዚአብሄር #ስምረት #እውቀት #ሁሉየእናንተነውና #ቤተክርስትያን #አማርኛ #ስብከት #መዳን #የተትረፈረፈህይወት #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #መርካት #ደስታ #ማስተዳደር #እረፍት\nComments Off on የአባካኙ ልጅ ታሪክ\nእኔ ግን እላችኋለሁ፥ ክፉውን አትቃወሙ፤ ዳሩ ግን ቀኝ ጉንጭህን በጥፊ ለሚመታህ ሁሉ ሁለተኛውን ደግሞ አዙርለት፤ ማቴዎስ 5፡39\nበህይወቱ የሚያየውን ክፉ ሁሉ በክፉ ለመመለስ የሚያስብ ሰው የክርስትናን ህይወት በሚገባ አልተረተዳውም፡፡\nበአለም የሚኖሩ ሰዎች ውድድራቸው በክፋት ነው፡፡ ክፉ ያደረገ ሰው ይከበራል፡፡ እጅግ ክፉ ያደረገ ሰው ደግሞ ይበልጥ ይከበራል፡፡ በአለም ያለው ውድድር የእኔነት ውድድር ነው፡፡ ሰው በአለም እኔነቱን ለማሳየት ክፉን ሲያደርግ ክፋትን ሲጨምር በክፉ ሲበልጥ ይታያል፡፡\nበአለም ያለ ሰው አሸናፊነቱ ክፉን በክፉ በማሸነፍ ነው፡፡ ክፉን በክፉ የሚያሸነፈ ሰው ይከበራል፡፡ በአለም ክፉን በክፉ አለማሸነፍ ደካማነት ነው፡፡ በአለም ክፉን በእጅግ ክፉ ማሸነፍ ደግሞ ጀግንነት ነው፡፡ በአለም ሰዎች በክፋታቸው ይመካሉ፡፡\nበእግዚአብሄር ቤት ግን የሚያስከብረው ክፉን የመቋቋም ችሎታ ነው፡፡ በክርስትና የሚያስከብረው ክፉን የምናሸነፍበትን ፀጋ ማሳየት መግለፅ ነው፡፡ በክርስትና አሸናፊነት ክፉ ያደረጉበትን ሰው በክፋቱ ሳይሸነፉ መልካም ሲያደርጉለት ነው፡፡\nክፉውን በመልካም አሸንፍ እንጂ በክፉ አትሸነፍ። ሮሜ 12፡21\nበአለም በክፉ የሚሸነፍ ሰው የተለመደ ነው፡፡ ማንም መንገደኛ በክፉ ይሸነፋል፡፡ በክርስትና በክፉ የሚሸነፍ ሰው ደካማ ነው፡፡\nጠላትህ ግን ቢራብ አብላው፤ ቢጠማ አጠጣው፤ ይህን በማድረግህ በራሱ ላይ የእሳት ፍም ትከምራለህና። ሮሜ 12፡20\nበእግዚአብሄር ቤት ከአለም ሰዎች የተለየ በእኛ የሚሰራ ፀጋ እንዳለን የምናሳየው ክፉን በመልካም በመለመለስ ነው፡፡ ከሌሎች የተለየ የእግዚአብሄር ሃይል በውስጣችን እንደሚሰራ የምናሳየው በክፉ ባለመሸነፍ ነው፡፡\nከአለምና ከምድራዊ የተለየ የተሻለ መንገድ የምናሳየው በክፉ ባለመሸነፍ ነው፡፡ የክፉን ህሊናውን የምንነካው ለክፋቱ ክፋት ባለመመለስ ነው፡፡ ክፉን የምናነቃው ለክፋቱ ክፋት ሲጠብቅ መልካምን በመመለስ ነው፡፡ ክፉ የሚደነግጠውና ሌላ አሰራርና ሌላ መንግስት እንዳለ የሚያስበው ክፉን በመልካም የሚመልስ ሰው ሲገጥመው ነው፡፡\nበክፉ የማይሸነፍ በመልካም የሚያሸነፍ የተለየ የሚያስችል ሃይል እና ፀጋ እንዳለን የምንመሰክረው በክፉ ባለመሸነፍ በመልካም በማሸነፍ ነው፡፡ ክፉ ይህንም የተለየ ፀጋ እንዲቀናበትና ለራሱ እንዲፈልገው የሚያደርገው ክፉን በመልካም የሚሸንፍ ልዩ ሃይል እንዳለን ሲያይ ነው፡፡\nሰው እናንተ የተለያችሁ ሰዎች ናችሁ የእናንተ ጌታ የእኔ ጌታ እንዲሆን እንፈልጋለሁ የሚለው ክፉን በመልካም የምናሸንፍበትን ከዚህ አለም ያልሆነ መልኮታዊ ሃይል ሲያይ ነው፡፡\nእንዲከስህም እጀ ጠባብህንም እንዲወስድ ለሚወድ መጎናጸፊያህን ደግሞ ተውለት፤ ማንም ሰው አንድ ምዕራፍ ትሄድ ዘንድ ቢያስገድድህ ሁለተኛውን ከእርሱ ጋር ሂድ። ማቴዎስ 5፡40-41\n#ኢየሱስ #ጌታ #መሪ #ፀጋ #የሚያስችልሃይል #ብቃት #የእግዚአብሄርችሎታ #የእግዚአብሄርሃይል #ቤተክርስትያን #አማርኛ #ስብከት #መዳን #መፅሃፍቅዱስ #ትጋት #አቢይ #አቢይዋቁማ #አቢይዋቁማዲንሳ #ፅድቅ #እግዚአብሄርንመምሰል #ራስንመግዛት #ልብ #ምስክርነት\nPosted in Discipleship, grace, Wisdom\nComments Off on ክፉውን አትቃወሙ\nየህይወት ጥያቄ አንድ መልስ የለውም፡፡ የህይወት ጥያቄ ብዙ ነው፡፡ የህይወት ጥያቄ ውስብስብ ነው፡፡ ነገር ግን የህይወት ጥያቄ ሁሉ መልስ አለው፡፡ ውስብስብ ለሆነ የህይወት ጥያቄ ቀላል መልስ መመለስ ሞኝነት ነው፡፡ ለዘርፈ ብዙ የህይወት ጥያቄ አንድ መልስ ለመመለስ መሞከር ስህተት ነው፡፡\nየህይወት ጥያቄ አንድ መልስ የለውም፡፡ የህይወት ጥያቄ አንድ ነጠላ ስላይደለ መልሱም አንድ ነጠላ ሊሆን አይችልም፡፡\nየህይወት ጥያቄን አንዴ መልሰን የምንገላገለው አይደለም፡፡ የህይወት ጥያቄ ለረጅም ጊዜ እየፈታን እየፈታን የምንሄደው ነው፡፡ በእግዚአብሄር ላይ ከመደገፍ ይልቅ የህይወት ጥያቄን በራሳችን ለመፍታትና ለመገላገል መሞከር እግዚአብሄርን ደስ አያሰኘውም፡፡ እግዚአብሄር ስለ ጥያቄያችን በእያንዳንዱ ቀን ሁሌ እንድንደገፍበት ይፈልጋል፡፡\nነገ ለራሱ ይጨነቃልና ለነገ አትጨነቁ፤ ለቀኑ ክፋቱ ይበቃዋል። ማቴዎስ 6፡34\nእንዲህ አደርጋለሁ፤ ጐተራዬን አፍርሼ ሌላ የሚበልጥ እሠራለሁ፥ በዚያም ፍሬዬንና በረከቴን ሁሉ አከማቻለሁ፤ ነፍሴንም፦ አንቺ ነፍሴ፥ ለብዙ ዘመን የሚቀር ብዙ በረከት አለሽ፤ ዕረፊ፥ ብዪ፥ ጠጪ፥ ደስ ይበልሽ እላታለሁ አለ። ሉቃስ 12፡18-19\nየሰው ባህሪ ለህይወት ጥያቄ አንድ መልስ አግኝቶ ቢያርፍ ደስ ይለዋል፡፡ የህይወት ጥያቄ ግን እንደዚያ አይመለስም፡፡ ሰው ለውስብስቡ የህይወት ጥያቄ ቀላል መልስ መልሶ እፎት ቢል ደስተኛ ነው፡፡ ነገር ግን የህይወት ጥያቄ እንደዚያ አይመለስም፡፡ ወይም ደግሞ ሰው አንዴ የህይወትን ጥያቄ መልሶ ሁለተኛ ባይጠየቅ ደስታው ነው፡፡ የህይወት ጥያቄን ለመመለስ ረጅም ቀጣይነት ያለው ስራን ይጠይቃል፡፡\nከአዛሄልም ሰይፍ ያመለጠውን ሁሉ። ኢዩ ይገድለዋል፤ ከኢዩም ሰይፍ ያመለጠውን ሁሉ ኤልሳዕ ይገድለዋል። 1ኛ ነገሥት 19፡17\nለተሳካ ህይወት ጥበብ ወሳኝ ስለዚህ ነው፡፡ ጥበብ ካለን ለያንዳንዱ የህይወት ጥያቄ መልስ መስጠት እንችላለን፡፡\nየህይወት ጥያቄ ብዙ ስለሆነ ብዙ ጥበብ ያስፈልገናል፡፡ ብዙ ጥበብ ባገኘን መጠን ጥያቄዎችን የመፍታት አቅማችን ይጨምራል፡፡ ጥበብን በልግስና የተቀበለ ሰው ጥያቄዎችን ለመመለስ የተሻለ አቅም ይኖረዋል፡፡\nከእናንተ ግን ማንም ጥበብ ቢጎድለው፥ ሳይነቅፍ በልግስና ለሁሉ የሚሰጠውን እግዚአብሔርን ይለምን፥ ለእርሱም ይሰጠዋል። ያዕቆብ 1፡5\nየህይወት ጥያቄ ዘርፈ ብዙ ስለሆነ ጥበብም ዘርፈ ብዙ ነው፡፡ ለዘርፈ ብዙ ተግዳሮት ልዩ ልዩ ጥበብ ይጠይቃል፡፡\nሰይጣን የሚመጣው በተለያዩና በብዙ አቅጣጫዎች ነው፡፡ ሰይጣን በግል ህይወት ፣ በስራ ፣ በቤተሰብ ፣ በትዳር ፣ በቤተክርስትያን ፣ በጓደኛ ፣ በዘመድ በመሳሰሉት ሁሉ ይምጣል፡፡ አንዱን የፈታችሁበት መንገድ ለሌላው አይሰራም፡፡ ለአንዱ የመለሳችሁት መልስ ለሌላው ትክክለኛ መልስ አይሆንም፡፡\nበመፀለይ የሚመለስ ጥያቄ አለ ፣ ቃሉን በመታዘዝ የሚመለስ ጥያቄ አለ ፣ የእግዚአብሄርን ቃል በማሰላለስ የሚመለስ ጥያቄ አለ ፣ የእግዚአብሄርን ቃል በመናገር በማወጅ /ኮንፌስ/ በማድረግ የሚመለስ ጥያቄ አለ ፣ ሰውን በመውደድ የሚመለስ ጥያቄ አለ ፣ ሰውን ይቅር በማለት የሚመለስ ጥያቄ አለ ፣ ጌታን በማገልገል የሚመለስ ጥያቄ አለ ፣ በትግስት በመጠብቅ የሚመለስ ጥያቄ አለ ፣ ተግቶ በመስራት የሚመለስ ጥያቄ አለ፡፡ ለጥያቄ ሁሉ አንድ መልስ ብቻ እንዳለው ማሰብ ሞኝነት ነው፡፡\nስለዘህ ነው እግዚአብሄር ለምናልፍበት ነገር የሚያስፈልገውን ጥበብ እንዲሰጠን ዘወትር ልባችንን ለእርዳታ ወደ እግዚአብሄር ማንሳት ያለብን፡፡\nወንድሞቼ ሆይ፥ የእምነታችሁ መፈተን ትዕግሥትን እንዲያደርግላችሁ አውቃችሁ፥ ልዩ ልዩ ፈተና ሲደርስባችሁ እንደ ሙሉ ደስታ ቍጠሩት ትዕግሥትም ምንም የሚጎድላችሁ ሳይኖር ፍጹማንና ምሉዓን ትሆኑ ዘንድ ሥራውን ይፈጽም። ከእናንተ ግን ማንም ጥበብ ቢጎድለው፥ ሳይነቅፍ በልግስና ለሁሉ የሚሰጠውን እግዚአብሔርን ይለምን፥ ለእርሱም ይሰጠዋል። ያዕቆብ 1፡2-5\n#ኢየሱስ #ጌታ #ልዩልዩ #በልግስና #ብዙ #ጥበብ #ቤተክርስትያን #አማርኛ #ስብከት #መዳን #መፅሃፍቅዱስ #ማስተዋል #እምነት #ፈተና #ፀሎት #ጌታ #የእግዚአብሄርቃል #አቢይ #አቢይዋቁማ #አቢይዋቁማዲንሳ\nComments Off on የህይወት ጥያቄ አንድ መልስ የለውም\nበህይወት ስኬታማ የሚያደርገን ዋጋ የሚሰጠውን ነገር ዋጋ ስንሰጥና ቅድሚያ የሚሰጠውን ነገር ቅድሚያ ስንሰጥ ብቻ ነው፡፡ በህይወት በጣም የምንጓጓለት ነገር ሁሉ የሚያጓጓ እንዳይደለ የምናውቀው በጥበብ ነው፡፡ በህይወት ቅድሚያ የሚሰጠው ነገር ብለን የምናስበው ነገር ሁሉም ቅድሚያ እንደማይሰጠው የምናውቀው በጥበብ ነው፡፡ ጥበብ ጉልበታችንን ጊዜያችንን በማይሆን ነገር ላይ እንዳናባክን ያደርገናል፡፡\nበህይወታችን ጉዳዬ የምንላቸው ብዙ ነገሮች ጉዳዬ የሚባሉ አይደሉም፡፡ በህይወት ጠቃሚ የሚመስሉን ነገሮች ሁሉ እንደምናስበው ጠቃሚ እንዳልሆኑ በጥበብ እናስተውላለን፡፡\nጥበብን የሚያገኝ ሰው ምስጉን ነው፥ ማስተዋልንም ገንዘቡ የሚያደርግ፤ በወርቅና በብር ከመነገድ ይልቅ በእርስዋ መነገድ ይሻላልና። ምሳሌ 3፡13-14\nጥበብን የሚያገኝ ሰው ምስጉን ነው፡፡ ጥበብን የሚያገኝ ሰው ተመራጭ ፣ ዕድለኛ ፣ ተጠቃሚ ፣ የታደለ ፣ የተመረጠ ፣ ደስተኛ ፣ የተባረከና የሚቀናበት ሰው ነው፡፡\nበማስተዋል ሃብታም የሆነ ምስጉን ነው፡፡ ይበልጥ ማስተዋል ያለው ይበልጥ ባለጸጋ ነው፡፡\nምክኒያቱም በብር ሃብታም ከመሆን በጥበብ ሃብታም መሆን ይሻላል፡፡ በወርቅ ከመብዛት በጥበብ መብዛት ይሻላል፡፡ ጥበብ ከሚጎድልብን ገንዘብ ቢጎድልብን ይሻላል፡፡\nከእግዚአብሄር ጋር እንደሚገባ እንድትኖር የሚያደርግህ እግዚአብሄርን የመፍራት ጥበብ እንጂ ሃብት አይደለም፡፡\nየህይወት ፈተና በገጠመህ ጊዜ ከፈተና የሚያስመልጥህ ሃብትህ ሳይሆን ጥበብ ነው፡፡\nምንም ነገር ቢኖርህ ለምታስበው አላ ሁሉ አይበቃም፡፡ በህይወት ቅድሚያ የምትሰጠውና ቅድሚያ የማትሰጠው ነገር መኖር አለበት፡፡ ስለዚህ ጥበብ ከሌለህ ቅድሚያ መስጠት እንደምትችል አታውቅም፡፡\nብዙ የምንፈልጋቸው ነገሮች እንደምናስበው ያህል አያስፈልጉንም፡፡ ከዚያ ይበልጥ የሚየስፈልገን ጥበብ ነው፡፡ ብዙ የምንተማመንባቸው ነገሮች የህይወታችንን ጥያቄዎች አይፈቱም፡፡ አብዛኛው የህይወታችን ጥያቄዎች በዝና በገንዘብ በእውቀት አይመለሱም፡፡ ብዙ የህይወታቸን ጥያቄዎች የሚመለሱት በጥበብ ነው፡፡\n#ኢየሱስ #ጌታ #ጥበብ #ቤተክርስትያን #አማርኛ #ስብከት #መዳን #መፅሃፍቅዱስ #ማስተዋል #እምነት #ፈተና #ፀሎት #ጌታ #የእግዚአብሄርቃል #አቢይ #አቢይዋቁማ #አቢይዋቁማዲንሳ\nComments Off on በጥበብ መነገድ ይሻላል\nእውነተኛ ምሁር በእውቀቱ አይመካም\nእውነተኛ ምሁር እውቀቱን ትልቅ ነገር አያደርገውም፡፡ እውነተኛ የተማረ ሰው እውቀት ስላለው ሌላ እውቀት የለሌለውን አይንቅም፡፡ እውነተኛ ምሁር ሌላውን በማክበሩና በትህትናው ይታወቃል፡፡ እውነተኛ ምሁር ሌሎችን በእውቀት እንዲያገለግል ስጦታ እንደተሰጠው አገልጋይ ራሱን ያያል፡፡\nእነሆ፥ እግዚአብሔር ኃያል ነው፥ ማንንም አይንቅም እርሱም በማስተዋል ብርታት ኃያል ነው። ኢዮብ 36፡5\nእግዚአብሔር እንዲህ ይላል፦ ጠቢብ በጥበቡ አይመካ፥ ኃያልም በኃይሉ አይመካ፥ ባለ ጠጋም በብልጥግናው አይመካ፤ ኤርሚያስ 9፡23\nእውነተኛ ምሁር የትምህርትን ውስንነት ያውቃል፡፡\nእውነተኛ ምሁር ሂሳብ ከተማረ ያልተማራቸው እጅግ ብዙ የትምህርት መስኮች እንዳሉ ይረዳል፡፡ እውነተኛ ምሁር ባልተማረበት ክፍል ራሱን አዋርዶ ከሌሎች ይማራል፡፡ እውነተኛ የተማረ ከእርሱ የተሻሉ እውቀት ያላቸው ሰዎች እንዳሉ ይረዳል፡፡\nማንም አንዳች የሚያውቅ ቢመስለው ሊያውቅ እንደሚገባው ገና አላወቀም፤ 1ኛ ቆሮንቶስ 8፡2\nእውነተኛ ምሁር ቀለምነት ስጦታ እንጂ የትጋት ማረጋገጫ እንዳልሆነ ያውቃል\nሁሉ ሰው ቀለም እንዲሆን አልተጠራም፡፡ አንዳንዱ አርቲስት ሌላው ደግሞ የቴክኒክ ባለሙያ እዲሆን ተጠርቶዋል፡፡ እውነተኛ ምሁር የአእምሮ የትምህርት መያዝ ችሎታ የእግዚአብሄር ስጦታ እንጂ የትጋት ማረጋገጫ እንዳይደለ ያስባል፡፡ ከእርሱ የተሻለ የሚተጉ ሰዎች ያ የእውቀት መረዳት ችሎታው ስለሌላቸው የተማሩ እንዳይደሉ ያስባል፡፡\n. . . የጥበብ መግዣ ገንዘብ መኖሩ ስለ ምንድር ነው? ጥበብን ይገዛ ዘንድ አእምሮ የለውምና።\nእውነተኛ ምሁር እውቀትን ለሌሎች ቀላል ያደርጋል፡፡\nእውነተኛ ምሁር እርሱ ብቻ እንደተመረቀ ሌላው ደግሞ እንደማይመለከተው አያስብም፡፡ እውነተኛ ምሁር ስለሚያውቀው አውቀት በተራ ሰው ቋንቋ ይናገራል ያስረዳል፡፡ እውነተኛ ምሁር ነገሮችን በማቅለል እንጂ በወሳሰብ አይታወቅም፡፡\nየመበለቶችን ቤት የሚበሉ ጸሎታቸውንም በማስረዘም የሚያመካኙ እነዚህ የባሰ ፍርድ ይቀበላሉ። ማርቆስ 12፡40\nእውነተኛ ምሁር የተማረውን ለማካፈል ይተጋል፡፡\nእውነተኛ ምሁር እውቀቱን እጅግ የተቀደሰ ለጥቂት ሰዎች ብቻ የተለየ አያደርገውም፡፡ እውነተኛ የተማረ ትምህርቱን በሰዎች ውስጥ በማብዛት ይታወቃል፡፡ እውነተኛ የተማረ እውቀቱን በማካፈሉ የእርሱ ተፈላጊነት እንደሚጨምር እንጂ እንደሚቀንስ አያስብም፡፡ እውነተኛ ምሁር እውቀቱን በማካፈሉ ሌሎች ይበልጡኛል የሚል ስጋት የለውም፡፡ እውነተኛ ምሁር የሚኖረው በእውቀቱ ሳይሆን በእግዚአብሄር እንደሆነ ያስባል፡፡ እውነተኛ ምሁር ስኬቱ በእግዚአብሄ እንጂ በእውቀት እነዳይደለ ጠንቅቆ የሚረዳ ነው፡፡\nእውነተኛ ምሁት አእምሮው ብቻ ሳይሆን ልቡም ሰፊ ነው፡፡ እውነተኛ ምሁር ሰዎችን ይወዳል፡፡ እውነተኛ ምሁር ከእርሱ የተለዩት ሰዎች የተሳቱ እንዳይደሉ ያውቃል፡፡ እውነተኛ ምሁር ከእርሱ ለተለዩት ሰዎች በልቡ ቦታ አለው፡፡\nእግዚአብሔርም ለሰሎሞን እጅግ ብዙ ጥበብና ማስተዋል በባሕርም ዳር እንዳለ አሸዋ የልብ ስፋት ሰጠው። 1ኛ ነገስት 4፡29\n#ኢየሱስ #ጌታ #እውቀት #ትምህርት #ቀለም #ምሁር #ስኬት #እረኛእግዚአብሄር #ስምረት #ቤተክርስትያን #አማርኛ #ስብከት #መፅሃፍቅዱስ #እውነተኛ #አቢይ #አቢይዋቁማ #አቢይዋቁማዲንሳ\nComments Off on የእውነተኛ ምሁር ባህሪያት\nበምድር ስንኖር ኑሮን አንድናቆምና እጅ እንድንሰጥ ሊያስፈሩን የሚመጡ ብዙ ነገሮች አሉ፡፡ አንዳንድ ሰው ወጥቶ ህይወትን መጋፈጥ ሲፈራ ተኝቶ መዋል ያምረዋል፡፡ ሌላው ደግሞ ቶሎ ኢየሱስ እንደገና ተመልሶ ወይም እርሱ ወደ ሰማይ ሄዶ ችግርና መከራን ማምለጥ ይመኛል፡፡ ሰው በጌታ በኢየሱስ ያመነ ሰው ወደ ሰማይ የሚሄድበት ጊዜ አለው፡፡ ላሁን ግን የሚሰራ ስራ ስላለ በዚሁ ይቀመጣል፡፡\nአንዳንዴ የሰዎችን ክፋት ስናይ ዘመኑ ያስፈራናል፡፡ እግዚአብሄር ግን የሚፈልገው በዚህ በእንግድነት አገር ታምነን እንድኖር ነው፡፡\nበሰማይ የሚሸነፍ የምትቋቋመውቅ ጠላት ስለሌለ ማሸነፍ የሚባለውም ገድል የለም፡፡ ጌታ የሚፈልገው እዚሁ ጠላት ያለበት ኖረህ እንድታሸነፍ ነው፡፡ እዚሁ ጭለማ አህዛብን ድቅድቅ ጨለማ አህዛብን በሚሸፍንበት ምድር ነው ብርሃንህን ሊያወጣ የሚፈልገው፡፡ (ኢሳያስ 60፡1-2) እዚሁ በሞት ጥላ መካከል ነው አብሮህ መሆን የሚፈልገው፡፡ (መዝሙር 23፡4) እዚሁ በጠላቶችህ ፊት ለፊት ነው ራስህን በዘይት መቀባት የሚፈልገው፡፡ (መዝሙር 23፡3) እዚሁ ደረቁ ምድር ላይ መቶ እጥፍ እንድታፈራ የሚፈልገው፡፡ (ዘፍጥረት 26፡22) በምንም ነገር እጅ እንድትሰጥ ሳይሆን በጠበበው ደጅ ታግለህ እንድትገባ ነው የሚገፈልገው፡፡ (ማቴዎስ 7፡13) በትንሽ በትልቁ የሚያለቅስ ልፍስፍስ ሳይሆን ተናጣቂ ግፈኛ እንድትሆን ነው የሚፈልገው፡፡ (ማቴዎስ 11፡12)\nለዚህ ነው በምድር ተቀመጥ ታምነህ ተሰማራ ነው የሚለው፡፡\nስለዚህ ነው የበፊቱን ያለፈውን ኑሮ አያሰብክ የወደፊቱ አይመርህ የሚለው፡፡ ምክኒያቱም እግዚአብሄር የሰጠህ ፀጋ ለዘመኑ ክፋት የሚበቃ ነው፡፡\nእንደ ድሮ መንገድ ባይሆንም አሁንም ለጌታ የተሰጡ ሰዎች አሉ፡፡ እንደለመድከው ባይሆንም አሁንም ለጌታ መስዋእት የሚሆኑ ሰዎች አሉ፡፡ እንዳሰብከው ባይሆንም አሁንም ለጌታና ለጌታ ክብር ብቻ የሚኖሩ ሰዎች አሉ፡፡ እንደለመድነው ባይሆንም አሁንም ጌታን በሙሉ ልባቸው እያገለገሉ ያሉ ሰዎች አሉ፡፡\nእግዚአብሄር በዘመናት መካከል አይለወጥም፡፡ ዘመን ሊለወጥ ዘመን ሊከፋ ይችላል ነገር ግን የማይለወጠው እግዚአብሄር ዘመኑን ለእኛ መልካምነት ይሰራዋል፡፡\nባለፈው ዘመን መልካም ያደረገው እግዚአብሄር እንደሞተ ሁሉ ያለፈው ዘመን ለምን የተሻለ አትበል፡፡\nከዚህ ዘመን ይልቅ ያለፈው ዘመን ለምን ተሻለ? ብለህ አትናገር፤ የዚህን ነገር በጥበብ አትጠይቅምና። መክብብ 7፡9-10\n#ኢየሱስ #ጌታ #ስብከት #መዳን #ዘመን #እምነት #ወንጌል #ማኅበረተኛ #ስብከት #ቃል #ዝራ #የምድርጨው #የአለምብርሃን #ተነሺ #የእግዚአብሄርሃይል #መንፈስቅዱስ #ቃሉንመስማት #እወጃ #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nComments Off on ከዚህ ዘመን ይልቅ ያለፈው ዘመን ለምን ተሻለ?\nComments Off on አያዋጣም\nበህይወታችንና በአገልግሎታችን ውግዘትና ተቃውሞ ይብዛም ይነስም በየጊዜው የሚከሰቱ ነገሮች ናቸው፡፡\nሰዎች በትክክለኛውም መንገድ ይሁን በተሳሳተ መንገድ ሊቃወሙንና ሊያወግዙን ይችላሉ፡፡ ሰዎች የእግዚአብሄርን ቃል ተከትለው ትክክለኛውን እርምጃ ጠብቀው ሊያወግዙን ይችላሉ፡፡\nወንድምህም ቢበድልህ፥ ሄደህ አንተና እርሱ ብቻችሁን ሆናችሁ ውቀሰው። ቢሰማህ፥ ወንድምህን ገንዘብ አደረግኸው፤ ባይሰማህ ግን፥ በሁለት ወይም በሦስት ምስክር አፍ ነገር ሁሉ እንዲጸና፥ ዳግመኛ አንድ ወይም ሁለት ከአንተ ጋር ውሰድ፤ እነርሱንም ባይሰማ፥ ለቤተ ክርስቲያን ንገራት፤ ደግሞም ቤተ ክርስቲያንን ባይሰማት፥ እንደ አረመኔና እንደ ቀራጭ ይሁንልህ። ማቴዎስ 18፡15-17\nሰዎች ለትክክለኛውም ሆነ ለተሳሳተ ምክኒያት ሊቃወሙንና ሊያወግዙን ይችላሉ፡፡ ሰዎች ከፍቅር ተነስተው እኛን ለማዳንና ከደከምንበት ለማቅናት የእኛን መመለስና እንደገና ጠቃሚ መሆን አልመው ሊያወግዙን ይችላሉ፡፡ ወይም ደግሞ ከቅናት ከጥላቻ መነሻ ሃሳብ /motive/ ስለ በለጥናቸው ፣ ስላደግንና ስለሰፋን ሊያወግዙንና ሊቃወሙን ይችላሉ፡፡\nአንዳንዶቻችን እስከዛሬ ተወግዘን ሊሆን ይችላል፡፡ ሌሎቻችን ደግሞ ከአሁን በኋላ ልንወገዝ እንችላለን፡፡ አንዳንዶቻችን በአደባባይ እንወገዛለን ሌሎቻችን ደግሞ በቤተሰባችን በትምህርታችንም ይሁን በአካሄዳችን ልንወገዝ እንችላለን፡፡ በምንም መልኩ ቢሆን የሚመጣን ተቃውሞና ወገዛ የምንቀበልበትና የምናስተናግድበት የተሳሳተና ትክክለኛ መንገድ አለው፡፡ ወገዛን በትክክለፃው መንገድ ካስተናገድነው ይጠቅመናል በተሳሳተ መልኩ ከመለስነው ደግሞ አይጠቅመንም፡፡\nለተቃውሞ የምንመልስበት አምስት የተሳሳቱ መንገዶች\nሰውን ሁሉ ከመውደድ በስተቀር ማንንም ሰው እንድንጠላ መብት የለንም፡፡ ሰው ጠላኝ ብለን ብንጠላ የምንጎዳው እኛው ነን፡፡ የተሳሳተ ሰውን እንኳን ለመጥላት መብት የለንም፡፡\nእርስ በርሳችሁ ከመዋደድ በቀር ለማንም ዕዳ አይኑርባችሁ፥ ሌላውን የሚወድ ሕግን ፈጽሞታልና። ሮሜ 13፡8\nያወገዘንን ሰው መልሶ ማውገዝ ተሳስቷል የምንለውን ነገር እኛው መድገም ሊሆን ይችላል፡፡ ሁለት ስህተቶች አንድ ትክክል አያስገኙም፡፡ ትክክለኛ መፅሃፍ ቅዱሳዊ መንገዱን ሳይጠብቅ ነው ያወገዘኝ ብለን የምንለውንም ሰው ትክክለኛ መንገዱን ሳንጠብቅ በስሜታዊነት ማውገዝ ስህተትን በስህተት ለማረም እንደ መሞከር ከንቱ ጥረት ነው፡፡\nዓይን ስለ ዓይን ጥርስም ስለ ጥርስ እንደ ተባለ ሰምታችኋል። እኔ ግን እላችኋለሁ፥ ክፉውን አትቃወሙ፤ ዳሩ ግን ቀኝ ጉንጭህን በጥፊ ለሚመታህ ሁሉ ሁለተኛውን ደግሞ አዙርለት፤ ማቴዎስ 5፡38-39\nእልኽ ውስጥ መግባት\nእግዚአብሄር በህይወታችን የጠራን የተወሰነ ነገር እያለ ያንን ሃላፊነት ትተን የተቃውሞ መልስ ለመመለስ ጉልበታችንን ጊዜያችንን እውቀታችንምን ሁሉ ማባከን ስህተት ነው፡፡ ጥሪያችንን ትተን እልክ ውስጥ መግባት እግዚአብሄር የሰጠንን ተሰሚነት ፣ ፀጋና ፣ ጉልበትና ጊዜ አላስፈላጊ አታካራ ላይ ማዋል የህይወትና የአገልግሎት ብክነት ነው፡፡ እግዚአብሄር የሰጠንን ሃላፊነት እርግፍ አድርገን ትተን ለተቃውሞ የመልስ እርምጃ መራመድ ብክነት ነው፡፡ የተሳተን ተቃውሞን የምናሸንፍበት አንዱ መንገድ ትክክለኛውንም ነገር በማድረግ በመቀጠል ባለማቋረጥ ነው፡፡\nቃሉን ስበክ፥ በጊዜውም አለጊዜውም ጽና፥ ፈጽመህ እየታገሥህና እያስተማርህ፥ ዝለፍና ገሥጽ ምከርም። 2ኛ ጢሞቴዎስ 4፡2\nበተሳሳተም ይሁን በትክክለኛ መነሻ ሃሳብ እንዲሁም በትክክለኛው መፅሃፍ ቅዱሳዊው መንገድ ይሁን በሌላ መንገድ የተቃወመንን ሰው ለመርገም አልተጠራንም፡፡ ሰውን ለመባረክ መልካምነቱን ለመፈለግ ለመልካምነቱ ለመስራት ብቻ ተጠርተናል፡፡ አጋጣሚውን ተጠቅመን የሚቃወመንን በእውነት በማመስገን በማክበር እድሉን ሌላውን ለማነፅ ልንጠቀምበት ይገባናል፡፡\nክፉን በክፉ ፈንታ ወይም ስድብን በስድብ ፈንታ አትመልሱ በዚህ ፈንታ ባርኩ እንጂ፥ በረከትን ልትወርሱ ለዚህ ተጠርታችኋልና። 1ኛ ጴጥሮስ 3፡9\nየተወገዝንበትን ነገር ይበልጥ ማጋነን\nበተወገዝን ማግስት የተወገዝንበትን ነገር ይበልጥ ማፋፋም ማጋነን ትክክለኛው መንገድ አይደለም፡፡ ትምህርታችንና የህይወት መርሆዋችን ከሆነ ተቃውሞ ሲመጣ ካልለወጥነው እንኳን በዚያው ይቀጠላል እንጂ ይበልጥ ይበልጥ አይለጠጥም፡፡ ሌላው ፅንፍ የተሳሳተውን ሚዛናዊ አያደርገውም፡፡\nበትምህርትህም ደኅንነትን፥ ጭምትነትን፥ ጤናማና የማይነቀፍ ንግግርን ግለጥ። ቲቶ 2:8\nእራስን ከሰው ጋር አብሮ ማውገዝ\nበተሳትነው ነገር ላይ ካልሆነ በስተቀር ስለተወገዝን በደፈናው ራስን ማውገዝ ሌላው ስህተት ነው፡፡ የተወገዝንበትን ነገር ራሱ መንፈስ ቅዱስ ሊመሰክርልን ይገባል እንጂ ሰዎች ስለፈረዱብን ብቻ ራሳችን ላይ መፍረድ ዋናው ስህተት ነው፡፡\nተቃውሞን በአጠቃላይ እንደ ክፉ ማየት\nተቃውሞ በራሱ ክፉም መልካምም አይደለም፡፡ ለተቃዋሚው ክፉ የሚያደርገው በንፁህ የልብ መነሻ ሀሳብ ካላደረገው ወይም ትክክለኛውን መፅሃፍ ቅዱሳዊ መርህ ሳይከተል በግብታዊነት ካደረገው ስህተት ይሆናል እንጂ ተቃውሞ በራሱ ስህተት አይደለም፡፡ ተወጋዡም ተቃውሞን እንከ እንቅፋትና እንደ ሰይጣን ስራ ካየው ከተቃውሞ ውስጥ ማውጣት ያለበትን ወሳኝ ጥቅም መጠቀም ያቅተዋል፡፡\nእንግዲህ እንደ ጥበበኞች እንጂ ጥበብ እንደሌላቸው ሳይሆን እንዴት እንድትመላለሱ በጥንቃቄ ተጠበቁ፤ ቀኖቹ ክፉዎች ናቸውና ዘመኑን ዋጁ። ኤፌሶን 5፡15-16\nእግዚአብሔርንም ለሚወዱት እንደ አሳቡም ለተጠሩት ነገር ሁሉ ለበጎ እንዲደረግ እናውቃለን። ሮሜ 8፡28\nተቃውሞን ከሰው ጋር ማያያዝ\nተቃውሞ ሲደርስብን የተቃውሞውን ይዘት ከመመልከት ይልቅ አከሌ የተቃወመኝ እንደዚህ ስለሆነ ነው ብብሎ ምክኒያት መስጠትና ከሰው ጋረ ማያያዝ ከተቃውሞ የሚገባንን ጥቅም እንዳናገኝ ያደርገናል፡፡ ተቃውሞ ያጠራናል፡፡ ተቃውሞን በሚገባ ከያዝነው ትሁት ያደርገናል በዚያም የእግዚአብሄር ፀጋ እንዲበዛለን ያደርገናል፡፡\nእንዲሁም፥ ጐበዞች ሆይ፥ ለሽማግሌዎች ተገዙ፤ ሁላችሁም እርስ በርሳችሁ እየተዋረዳችሁ ትሕትናን እንደ ልብስ ታጠቁ፥ እግዚአብሔር ትዕቢተኞችን ይቃወማልና፥ ለትሑታን ግን ጸጋን ይሰጣል። 1ኛ ጴጥሮስ 5፡5\nእግዚአብሄር ቢፈቅድ በሚቀጥለው ፅሁፍ ትክክለኛው የውግዘትን መልሶች ሃሳብ ይዤላችሁ እቀርባለሁ፡፡\n#ኢየሱስ #ጌታ #አገልጋይ #ወገዛ #ስህተተ #ልብ #መሪ #ህሊና #ቀራጭ #ወገዛ #ትህትና #ፀጋ #ተቃውሞ #ቤተክርስትያን #አማርኛ #ስብከት #መዳን #መፅሃፍቅዱስ #መነሻሃሳብ #ነቢይ #አቢይ #አቢይዋቁማ #አቢይዋቁማዲንሳ\nPosted in Authority, truth, Wisdom, word\nComments Off on ለውግዘት የተሳሳቱ መልሶች\nPosted in Knowledge, Wisdom, word\nComments Off on የእውቀት ማጣት አምስቱ ምልክቶች\nልዩ ልዩ የእግዚአብሔር ጥበብ\nየምድር ችግር ዘርፈ ብዙ ነው፡፡ የሰይጣን ማጥቂያውም መንገድ ብዙ ነው፡፡ ስለዚህ ዘርፈ ብዙ ለሆነ ችግር ቀላል መልስ የለውም፡፡ ዘርፈ ብዙ ለሆነ የጠላት ጥቃት አንድ መከላከያ የለውም፡፡\nጠላትን ባለን ነገር ሁሉ ነው የምንቋቋመው፡፡\nእግዚአብሄርም ለጠላት ዘርፈ ብዙ ማታለል መድሃኒት የሆነውን ዘርፈ ብዙ ጥበብ ሰጥቶናል፡፡\nበብሉይ ኪዳንም እንዲህ ተብሎ ተፅፏል፡፡\nጠላትን ድል የምንነሳው በአምልኮም ነው ፣ በእምነት እወጃም ነው ፣ በፀሎትም ነው ፣ በትእግስትም ነው ፣ በትጋትም ነው ፣ በመጠበቅም ነው ፣ በፀጥታም ነው ፣ በአንድነትም ነው ፣ በምስጋናም ነው ፣ በመንፈስ በመመራትም ነው ፣ በመስጠትም ነው ፣ በጥበብም ነው ፣ በይቅርታም ነው፡፡\nስለዚህ ነው አውቃለሁ ማለት የሌለብን ፣ ስለዚህ ነው በቀጣይነት የእግዚአብሄን ጥበብ ከእግዚአብሄር ቃል ውስጥ መፈለግ ያለብን ፣ ስለዚህ ነው በቀጣይነት የእግዚአብሄን ፊት መፈለግ ያለብን፡፡\nComments Off on ልዩ ልዩ የእግዚአብሔር ጥበብ\nComments Off on የጥበብ መጀመሪያ ምንጭ\nየብዙ ጥያቄ መልስ\nጥበብን ማግኘት ምንኛ ከወርቅ ይሻላል! ማስተዋልንም ማግኘት ከብር ይልቅ የሚመረጥ ነው። ምሳሌ 16፡16\nጥበብን የሚያገኝ ሰው ምስጉን ነው፥ ማስተዋልንም ገንዘቡ የሚያደርግ፤ በወርቅና በብር ከመነገድ ይልቅ በእርስዋ መነገድ ይሻላልና። ምሳሌ 3፡14\nበህይወት የብዙ ጥያቄያችንን መልስ የምንፈልገው በተሳተ ቦታ ነው፡፡ በተለይ ወርቅና ብር ውስጥ የህይወት ጥያቄያችን ሁሉ መልስ ያለ ይመስለናል፡፡ ተጨማሪ ገንዘብ ባገኝ የህይወት ጥያቄዬ ይመለሳል ብለን እናስባለን፡፡ ለምሳሌ በህይወት ያሉብንን ተግዳሮቶች ለማለፍ ብዙ ጊዜ የሚያስፈልገን ቁልፍ ተጨማሪ ገንዘብ ሳይሆን ተጨማሪ ጥበብ ነው፡፡\nጥበብ ያለንን ነገር እንዴት በሚገባ እንደምንጠቀምበት ያስተምረናል፡፡ ጥበብ ምን ማደርግ እንዳለብን በማናውቅ ጊዜና ህይወት ፈተና ሲሆንብን ምን ማድረግ እንዳለብን መንገዱን ያሳየናል፡፡ ስለዚያ ነው በፈተና የሚያልፍ ሰው ጥበብ ይለምን እንጂ ይበለጥ ገንዘብ ይለምን የማይለው፡፡ በጥበብ የማይፈታ ችግር የማናልፈው ፈተና የለም፡፡ በእግዚአብሄር ጥበብ በእግዚአብሄር እይታ ካየነው ሊፈታ የማይቻል ነገር የለም፡፡\nእኩል ገንዘብ ያላቸውን ሁለት ሰዎች የሚለየው ጥበባቸው ነው፡፡ አንዱ እንዴት በጥበብ እንደሚያስተዳድርው ያውቃል ሌላው ደግሞ ጥበብ ይጎድለዋል፡፡ ሰው ደግሞ ምንም ነገር ቢኖረው እንዴት እንደሚያስተዳድረው ጥበቡ ከሌለው እንደሌለው ይቆጠራል፡፡ ስለዚህ ነው መፅሃፍ ቅዱስ ከሃብት ሁሉ በላይ ማስተዋልን እንድናተርፍ የሚያስተምረን፡፡\nጥበብን አግኝ፤ ማስተዋልን አግኝ፤ አትርሳም፥ ከአፌም ቃል ፈቀቅ አትበል። አትተዋት፥ ትደግፍህማለች፤ ውደዳት፥ ትጠብቅህማለች። ጥበብ ዓይነተኛ ነገር ናትና ጥበብን አግኝ፤ ከሀብትህም ሁሉ ማስተዋልን አትርፍ። ምሳሌ 4፡5-7\nጥበብ የሚገኘው ከእግዚአብሄር ነው፡፡ በእምነት ወደፈእግዚአብሄር በመፀለይ ጥበብን እንቀበላለን፡፡\nሌላው ጥበብ የሚገኘው በእግዚአብሄር ቃል ውስጥ ነው፡፡ የእግዚአብሄርን ቃል መረዳት ጥበበኛ ያደርጋል፡፡\nComments Off on የብዙ ጥያቄ መልስ\nGod created mankind simple. He created him and commanded him to eat everything except the tree of the knowledge of good and evil.\nBut man disobeyed God and did exactly what He told him not to do, since then life is complicated.\nThis only have I found: God created mankind upright, but they have gone in search of many schemes.” Ecclesiastes 7:29\nMan lost his simplicity. He has fallen into complexity. It was not so from the beginning. When a person is developed he is developed into simplicity and not to not complexity. Simplicity is a real development. Simplicity is the ultimate sophistication.\nThe more you know God, the more you want your life to be simple.\nLet’s see what the bible says about the blessings of simplicity and the danger of life complexity.\nJesus warns us from complication of trusting money that hinders the rich from going to heaven.\nIndeed, it is easier for a camel to go through the eye of a needle than for someone who is rich to enter the kingdom of God. Luke 18:25\nSpeak in simplicity. Don’t complicate your speech. Keep your words short and to the point. Keep your words as few as you can manage.\nMan is created for truth. We are wired for truth. So speak the truth. Don’t complicate your life in lies. That is the reason lie detector detects unnatural behavior.\nDon’t complicate you’re giving. Keep you’re giving simple. Give without expecting a repayment.\nBut when you give a banquet, invite the poor, the crippled, the lame, the blind, and you will be blessed. Although they cannot repay you, you will be repaid at the resurrection of the righteous. Luke 14:13, 14\nThink simple. Don’t complicate your life by trying to do God’s part. Keep it simple in doing your only part of prayer and trust in his doing his part. Don’t complicate things trying to figure out or handle which you can’t. Focus on prayer and rest in God.\nDon’t complicate yourself by obeying when only seen and not obeying by nor seen.\nDon’t complicate yourself fighting for luxury. Keep it simple in necessity.\nLearn to be contented. Learn to live within your means.\nBut if we have food and clothing, we will be content with that. 1 Timothy 6:8\nDon’t complicate your standard in life. Don’t favorite the rich don’t be a respecter of persons. Treat everyone with respect. Don’t have a double standard.\nMy brothers and sisters, believers in our glorious Lord Jesus Christ must not show favoritism. Have you not discriminated among yourselves and become judges with evil thoughts? James 2:1, 4\nResign from competition. Keep your potential to the calling of God. Don’t waste your energy on vain a competition.\nThe world is full of competition. But we are not of this world. We are called to specific purpose in life. We can’t compete with anyone.\nWe are created for simplicity of love. Hatred is debt. Hatred is burden. Bitterness is abnormality.\nDon’t relax too much.\nDon’t be distracted by many things keep it simple. Don’t eat, drink and relax too much.\nBut you be watchful in all things, endure afflictions, do the work of an evangelist, fulfill your ministry. 2 Timothy 4:5 (NKJV)\nbut few things are needed–or indeed only one. Mary has chosen what is better, and it will not be taken away from her.” Luke 10:42\nKeep your life simple from sin complex. Avoid being destructed from your calling to holiness by sin and lust.\nKeep your simplicity of sincerity.\n#God #Jesus #simplicity #simple #knowledge #rejoice #trustgod #grace #salvation #church #testimony #rejoice #preaching #Bible #theword #Abiydinsa #scriptures #abiywakumadinsa\nComments Off on The Beauty of Simplicity!\nበሰው ህይወት ውስጥ በጣም ከፍተኛ ስፍራ ካላቸው ነገሮች አንዱ ወዳጅነት ነው፡፡\nወዳጅነት የሌላውን ስሜት መረዳት ይጠይቃል፡፡ ወዳጅነት የሌላን ድንበር ማክበር ይጠይቃል፡፡ ወዳጅነት አንዱ ሌላውን ማገልገልን ይጠይቃል፡፡ ወዳጅነት አንዱ የአንዱን ሸክምን መሸከምን ይጠይቃል፡፡\nሰው የራሱ የግሌ የሚለው ክልል አለው፡፡ ሰው ለራሱ ብቻ የሚያስቀረው ሚስጥር ሊኖረው ይችላል፡፡ ሰው ለራሱ ብቻ የሚፈቅደው ግላዊነት ይኖረዋል፡፡ ያንን የግል ክልል ማክበር ወዳጅነትን ያጠናክራል፡፡\nወዳጅነት አንዱ ለሌላው መድረስን ያካትታል፡፡ መፅሃፍ ቅዱስ ወዳጅ በዘመኑ ሁሉ እንደሚወድ ያስተምረናል፡፡\nወዳጅ በዘመኑ ሁሉ ይወድዳል፤ ወንድምም ለመከራ ይወለዳል ምሳሌ 17፡17\nወዳጅነት ሃላፊነት ነው ፡፡ ወዳጅነት ማካፈል ነው፡፡ ወዳጅነት ለሌላው መገኘት ነው፡፡ ወዳጅነት መስጠት ነው፡፡ ሰው ለሁሉም ሊሰጥ አይችልም፡፡ ለሁሉም ሊሰጥ የሚፈልግ ሰው ለማንም ሳይሰጥ ይቀራል፡፡ ስለዚህ ነው መፅሃፍ ቅዱስ መርጠን በመልካም በወዳጅነት ላይ ኢንቨስት እንድናደርግ የሚያስተምረን፡፡\nብዙ ወዳጆች ያሉት ሰው ይጠፋል፤ ነገር ግን ከወንድም አብልጦ የሚጠጋጋ ወዳጅ አለ። ምሳሌ 18፥24\nወዳጅነት በአንድ ዘመን ብቻ የሚያበቃ አይደለም፡፡ ወዳጅነት ለትውልድ ይተላለፋል፡፡ አንዳንዴ ከዘመድ ይልቅ ወዳጅ ቀድሞ ይደርሳል ይጠቅማልም፡፡\nወዳጅህንና የአባትህን ወዳጅ አትተው፤ በመከራህም ቀን ወደ ወንድምህ ቤት አትግባ፤ የቀረበ ወዳጅ ከራቀ ወንድም ይሻላል። ምሳሌ 27፥10\nወዳጅነት በመተማመን ላይ ብቻ ይመሰረታል፡፡ ስለዚህ ነው ወዳጅነት በአንድ ለሊት የማይገነባው፡፡ አንዱ ለሌላው ያለውን መሰጠት በማየት ነው አንዱ ለሌላው ራሱን የሚሰጠው፡፡ ወዳጁ ያለውን ታማኝነት በማየት ነው በታማኝነት ራሱን ለወዳጅነቱ ቀስ በቀስ የሚሰጠው፡፡ ወዳጅነትን ሊያፈርስ የሚመጣውን ነገር በጥንቃቄ መከታተል ይጠይቃል፡፡\nጠማማ ሰው ጥልን ይዘራል፤ ጆሮ ጠቢ ሰው የተማመኑትን ወዳጆች ይለያያል። ምሳሌ 16፥28\nወዳጅ በመልካም መንገድ በወዳጁ ላይ ተፅእኖ ያሳድራል፡፡ ትጉህ ወዳጅ ወዳጁን ትጉህ ያደርገዋል፡፡ አስተዋይ ወዳጅ ወዳጁን ማስተዋል እንዲጨምር ይረዳዋል፡፡ እንደ ወዳጅ በወዳጁ ላይ ተፅእኖ ለማድርግ ሰፊ እድል ያለው የለም፡፡\nከጠቢባን ጋር የሚሄድ ጠቢብ ይሆናል፤ የሰነፎች ባልንጀራ ግን ክፉ መከራን ይቀበላል። ምሳሌ 13፡20\nብረት ብረትን ይስለዋል፥ ሰውም ባልንጀራውን ይስላል። ምሳሌ 27፡17\nጻድቅ ለባልንጀራው መንገዱን ያሳያል፤ የኀጥኣን መንገድ ግን ታስታቸዋለች። ምሳሌ 12፡26\nወዳጅ ያሳርፋል፡፡ ወዳጅ ያስደስታል፡፡\nሽቱና ዕጣን ልብን ደስ ያሰኛሉ፤ እንዲሁ ነፍስ በወዳጁ ምክር ደስ ይላታል። ምሳሌ 27፡9\nበተቃራኒው ደግሞ ከክፉ ባልንጀርነት መሸሽ ህይወትን ይጠብቃል፡፡ በባልንጀርነት አመል እንዳይበላሽ መጠንቀቀ ያስፈልጋል፡፡\nከቍጡ ሰው ጋር ባልንጀራ አትሁን፥ ከወፈፍተኛም ጋር አትሂድ፥ መንገዱን እንዳትማር ለነፍስህም ወጥመድ እንዳታገኝህ። ምሳሌ 22፡24-25\nአትሳቱ፤ ክፉ ባልንጀርነት መልካሙን አመል ያጠፋል። 1ኛ ቆሮንቶስ 15፡33\nወዳጅነት ምህረት ይቅር ማለት መሸከም ይጠይቃል፡፡ ማንም ሰው የማንወድለት ይህን ቢያስተካክል የምንለው ነገር አለው፡፡ ሁሉም ነገሩ የሚያስደስተን ሰው በምድር ላይ የለም፡፡ ስለዚህ ሌላውን መሸከም የሰውን መልካምነት እንድንጠቀም ያስችለናል፡፡ ራስ ወዳድ የሆነ ሰው ግን መለየት ነው የሚፈልገው፡፡ ራስ ወዳድ የሆነ ሰው ወረተኛ ነው፡፡ ራስ ወዳድ የሆነ ሰው በወዳጅነት አይፀናም፡፡ ራስ ወዳድ የሆነ ሰው ከወዳጅነት በላይ ሌሎች ጥቅሞችን በማስቀደም ታላቁን ስጦታ ወዳጅነትን ይጥላል፡፡\nመለየት የሚወድድ ምኞቱን ይከተላል፥ መልካሙንም ጥበብ ሁሉ ይቃወማል። ምሳሌ 18፡1\nወዳጅነትን የሚያከብር ሰው በምህረት ይመላለሳል፡፡ ለወዳጅነት ዋጋ የሚሰጥ ሰው ወዳጅነትን የሚያጠፋውን ነገር ላለማድረግ ይጠነቀቃል ዋጋም ይከፍላል፡፡\nኃጢአትን የሚከድን ሰው ፍቅርን ይሻል፤ ነገርን የሚደጋግም ግን የተማመኑትን ወዳጆቹን ይለያያል። ምሳሌ 17፡9\nወዳጅነት በመተማመን ላይ የተመሰረተ በመሆኑ ወዳጅ ወዳጁን እጅግ በጣም ከማመኑ የተነሳ ከጠላት መሳም ይልቅ የወዳጅ ማቁሰል እንኳን ተቀባይነት አለው፡፡\nየተገለጠ ዘለፋ ከተሰወረ ፍቅር ይሻላል። የወዳጅ ማቍሰል የታመነ ነው፤ የጠላት መሳም ግን የበዛ ነው። ምሳሌ 27፡5-6\n#ወዳጅ #ጓደኛ #መታመን #ጥበብ #ፍቅር #ኢየሱስ #ክርስቶስ #ጌታ #ቤተክርስትያን #አማርኛ #ስብከት #እምነት #መፅሃፍቅዱስ #መንፈስቅዱስ #ምህረት #ፌስቡክ #አቢይዋቁማ #አቢይዋቁማዲንሳ\nComments Off on የወዳጅነት ጥበብ\nህይወት እንደ ሲና ቡና\n(Life is Like a cup of coffee) ከሚለው የተተረጎመ\nከኮሌጅ የተመረቁና በስራቸውም ከፍተኛ ደረጃ ላይ የደረሱ ባለሙያዎች የድሮ የዩኒቨርሲቲ መምህር ፕሮፌሰራቸውን ለመጎብኘት በአንድነት ተሰበሰቡ፡፡ ውይይቱ በፍጥነት በስራና በህይወት ውጥረት ላይ ወደ ማጉረምረም ተለወጠ፡፡\nፕሮፌሰሩ ለእንግዶቹ ቡና ለማቅረብ ወደ ኩሽና ሄዶ አንድ ትልቅ ጀበና ቡናና አንዳንዱ ልሙጥ ፣ አንዳንዱ ውድ ፣ አንዳንዱ የሚያምር ከሸክላ የተሰራ ሲኒ ፣ ከፕላስቲክ የተሰራ ሲኒ ፣ ከብርጭቆ የተሰራ ሲኒ ይዞላቸው መጣና ራሳቸውን አንዲያስተናግዱ ነገራቸው፡፡\nሁሉም ተማሪዎች አንድ አንድ ቡና ሲኒ እንደያዙ ፕሮፌሰሩ እንዲህ አለ: “አስተውላችሁ ከሆነ ርካሾቹና ልሙጦቹ ሲኒዎች ተትተው የሚያምሩትና ውዶቹ ሁሉም ሲኒዎች ተወስደዋል፡፡ ለራሳችሁ ምርጥ ነገር መፈለጋችሁ የሚጠበቅ ቢሆንም የህይወታችሁ ውጥረትና ችግር ምንጭ ይኸው ነው፡፡\nሲኒው ለቡናው ጥራት ምንም አስተዋፅኦ አያደርግም፡፡ አንዳንዴ እንዳውም ብዙ ብር ያስወጣል፡፡ አንዳንዴም የምንጠጣውን ቡና ይደብቀዋል፡፡ ሁላችሁም በእርግጥ የሚያስፈልጋችሁ ቡናው እንጂ ሲኒው አይደለም፡፡ ነገር ግን አስባችሁ ምርጡን ሲኒ አነሳችሁ፡፡ ከዚያም በኋላ አንዳችሁ የሌላችሁን ሲኒ ማየት ጀመራችሁ፡፡\nተመልከቱ ሕይወት ቡናው ነው፡፡ በኅብረተሰቡ ውስጥ ያለን ስራ ፣ ገንዘብ እና የህይወት ደረጃ አቋም ሲኒዎች ናቸው፡፡ እነዚህ ሲኒዎች ሕይወትን የሚይዙ መያዣዎች እቃዎች እንጂ ህይወት አይደሉም፡፡ የምንጠጣበት ሲኒ ቡናውን ሊገልፀው አይችልም ወይም የምንኖረውን ህይወት ጥራት አይለውጠውም፡፡\nአንዳንድ ጊዜ ሲኒው ላይ ብቻ በማተኮር በቡናው መደሰት ያቅተናል፡፡ ቡናውን አጣጥም እንጂ ሲኒውን አይደለም!\nእጅግ ደስተኛ ሰዎች ሁሉ ምርጥ ነገር ሁሉ የላቸውም፡፡ ነገር ግን ካላቸው ነገር ምርጥ ነገርን ማውጣት ይችላሉ፡፡\nበቀላሉ ኑር ፣ በልግስ ውደድ ፣ ለሌላው በሚገባ አስብ ፣ በደግነት ተናገር፡፡\nኑሮዬ ይበቃኛል ለሚለው ግን እግዚአብሔርን መምሰል እጅግ ማትረፊያ ነው፤ 1ኛ ጢሞቴዎስ 6፡6\n#ራስንማማጠን #ደስተኝነት #ያለኝይበቃኛል #ህይወት #ዘላለም #ኢየሱስ #ክርስቶስ #ጌታ #ቤተክርስትያን #አማርኛ #ስብከት #እምነት #መፅሃፍቅዱስ #መንፈስቅዱስ #መንገድ #ፌስቡክ #አቢይዋቁማ #አቢይዋቁማዲንሳ\nComments Off on ህይወት እንደ ሲና ቡና\nየህይወት ጥያቄ መልስ\nጥበብ ዓይነተኛ ነገር ናትና ጥበብን አግኝ፤ ከሀብትህም ሁሉ ማስተዋልን አትርፍ። ምሳሌ 4፡7\nበህይወታችን ያሉትን ጥያቄዎች ሁሉ ገንዘብ ሊመልሳቸው የሚችል ይመስለናል፡፡ ስለዚህ ትኩረታችን ከአስፈላጊው ነገር ላይ ተነስቶ ወደ አላስፈላጊው ነገር ላይ ይሆናል፡፡ አብዛኛው የህይወታችን ጥያቄ የሚመለሰው ተጨማሪ ገንዘብ ስናገኝ ሳይሆን ባለን ነገር እንዴት መኖር እንደምንችል ጥበብ ስናገኝ ነው፡፡ ከእኛ ያነሰ ገንዘብ ኖሮዋቸው ከእኛ የተሻለ የሚኖሩ ሰዎች አሉ፡፡ ለህይወት ስኬት ሁሌ ተጨማሪ ገንዘብ በፈለግን ቁጥር ህይወትን እንደሚገባው ማጣጣም አንችልም፡፡\nበአብዛኛው ለህይወት ስኬት የሚጠቅመን ነገር ብዙ ገንዘብ ማከማቸት ሳይሆን ባለን ነገር ለመኖር ማስተዋልን ማግኘት ነው፡፡ አንዳንዳንዱ የህይወት ጥያቄው በገንዘብ እንጂ በሌላ በምንም ነገር እንደማይፈታ አእምሮውን የዘጋው ሰው ይህንን ንግግር አይታገሰውም፡፡\nጥበብ አይነተኛ ነገር ነች፡፡ ጥበብን የሚገባዋን ክብር ካልሰጠናትና ካልተከተልናት ጥበበኞች አንሆንም፡፡ ክጥበብና ከህይወት እንጎድላለን፡፡ የጠቢቡ ምክር ከሃብትህም በላይ ማስተዋልን አትርፍ ነው፡፡ ለሃብት ከጥበብ ያነሰ ክብር ስጠው፡፡ ሃብትን አጋንነህ የጥበብ ያህል እትፈልገው፡፡ ሃብትህን ብታጣ ይሻላል ጥበብን ከምታጣ፡፡ ሃብት ውስጥ ሁሉ ነገር የለም፡፡ ጥበብ ውስጥ ግን ሁሉ ነገር አለ፡፡\nብልጥግናና ክብር በእኔ ዘንድ ነው፥ ብዙ ሀብትና ጽድቅም። ፍሬዬም ከምዝምዝ ወርቅ ይሻላል፥ ቡቃያዬም ከተመረጠች ብር። ምሳሌ 8፡18-19\nበህይወታችን ያለው ጥያቄ የገንዘብ ፣ የሃይልና የዝና ማነስ ሊመስለን ይችላል፡፡ መፅሃፍ ቅዱስ ግን ገንዘቡም ሃይሉም ዝናውም የማያደርገውን ጥበብ ለነገስታት እንዲሚያደርገው ይናገራል፡፡ ጥበብ አይነተኛ ነገር ነው፡፡\nምክርና መልካም ጥበብ የእኔ ነው፤ ማስተዋል እኔ ነኝ፥ ብርታትም አለኝ። ነገሥታት በእኔ ይነግሣሉ፥ ሹማምቶችም የቀናውን ነገር ይደነግጋሉ። ምሳሌ 8፡14-15\nመፅሃፍም ማንም በህይወት ሲፈተን ከፈተናው መውጫ ጥበብን ይለምን ነው እንጂ ገንዘብን አይደለም ይለምን አይደለም ያለው፡፡\nጥበብ አይነተኛ ነገር እንደሆነች ስንረዳ አብዛኛው የፀሎት ርእሳችን ይቀየራል፡፡ ጥበብ አይነተኛ ነገር እንደሆነች ከልባችን ስንረዳ ትኩረታችን በትክክለኛው ቦታ ላይ ይሆናል፡፡ ጥበብ አይነተኛ ነገር እንደሆነች ስንረዳ ባለንበት ደረጃ ህይወትን በሚገባ መኖር እንጀምራለን፡፡ ጥበብ አይነተኛ ነገር እንደሆነች ስንረዳ ለህይወት ጥያቄያችን መልስ የምንፈልገው ጥበብን ሊሰጠን የሚችለው መፅሃፍ ቅዱስ ጋር ይሆናል፡፡ ጥበብ አይነተኛ ነገር እንደሆነች ስንረዳ ለህይወት ጥያቄያችን ዘወር የምንለው በውስጣችን ወዳለው የጥበብ መንፈስ መንፈስ ቅዱስ ይሆናል፡፡\n#ኢየሱስ #ጌታ #ጥበብ #ማስተዋል #መረዳት #ቤተክርስትያን #መንፈስቅዱስ #ብርታት #ቤተክርስትያን #አማርኛ #ስብከት #መዳን #መፅሃፍቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nComments Off on የህይወት ጥያቄ መልስ\nጥበብ ቤትዋን ሠራች፥ ሰባቱንም ምሰሶችዋን አቆመች። ፍሪዳዋን አረደች፥ የወይን ጠጅዋን ደባለቀች፥ ማዕድዋን አዘጋጀች። ባሪያዎችዋን ልካ በከተማይቱ ከፍተኛ ስፍራ ላይ ጠራች፦ አላዋቂ የሆነ ወደዚህ ፈቀቅ ይበል፤ አእምሮ የጐደላቸውንም እንዲህ አለች፦ ኑ፥ እንጀራዬን ብሉ፥ የደባለቅሁትንም የወይን ጠጅ ጠጡ። አላዋቂነትን ትታችሁ በሕይወት ኑሩ፥ በማስተዋልም መንገድ ሂዱ። ምሳሌ 9፡1-6\nስለጥበብ ብዙ አይነት ትርጉም ሲሰጥ የቆየ ሲሆን እውነትም ጥበብን በአንድ አረፍተ ነገር መተርጎም አይቻልም፡፡\nጥበብ የእውቀት መተግበሪያ መንገድ ነው፡፡ ጥበብ ምን ማድረግ እንደሚገባን በማናውቅበት ጊዜ ምን ማድረግ እንዳለብን የሚያሳየን የመረዳት ችሎታ ነው፡፡ በህይወታችሁ ሁሉ ነገር የተዘጋጋ የመሰላችሁ ነገር አለ? ለጥበብ መውጫ መንገድ አለ፡፡\nጥበብ ሃብታም ነች፡፡ ሰዎች ግን ካለ ጥበብ ምን ያህል ጎስቋላ እንደሚሆኑ ተመልክታ ጥበብ ትጮሃለች፡፡ ለምን በአላዋቂነት ትጠፋላችሁ? ለምን በህይወት አትኖሩም ? በህይወት መኖር እያለ ለምን በብክነት ትኖራላችሁ? እያለች ሁሉም ይሰማት ዘንድ በከፍተኛ ቦታ ላይ ትጮሀለች፡፡ የእርሱዋም ሳይበቃ በባሪያዎችዋ አማካኝነት ትጣራለች፡፡\nብዙ ጊዜ ብዙ ገንዘብ ብናገኝ ብዙ ፣ ንብረት ብናፈራ ፣ የተሻለ ቤት ውስጥ ብንኖር ፣ የተሻለ መኪና ብንነዳ ፣ ይበልጥ ታዋቂ ብንሆን ፣ ይበልጥ ሃይል ቢኖረን ህይወታችን የሚለወጥ ይመስለናል፡፡ ነገር ግን ጥበብ ብርና ወርቅ የማይሰሩትን ነገሮች ትሰራለች፡፡\nጥበብን ባገኘን ጊዜ ግን ያለን ነገር እንዳለ ሆኖ ካለምንም ተጨማሪ ወጭ ህይወትን መኖር እንችላለን፡፡ ጥበብ ሲኖረንና ሲበዛልን ደስተኛ ለመሆን የሆነ ጊዜን እንጠብቅም፡፡ጥበብ ሲኖረን ደስታችንንና እርካታችንን ለወደፊቱ አናስተላለፈውም፡፡ ጥበብ ከዛሬ ጀምረን ባለን ነገር መርካትና በህይወታችን እንድንደሰት ያስተምረናል፡፡\nከዚህ ጥቅስ በላይ ስለጥበብ ክብር የሚናገር ሃሳብ የለም፡፡ ስለጥበብ ክብር ብዙ ነገሮችን ይዘረዝርና እንዲህ በማለት ይደመድመዋል፡፡ እግዚአብሔር በጥበብ ምድርን መሠረተ፥ በማስተዋልም ሰማያትን አጸና። ምሳሌ 3፡19\nጥበብ ይህን ያህል በህይወት የተሞላች ከሆነች ጥበብ ታዲያ የሚገኘው እንዴት ነው ብለን እንጠይቃለን፡፡ ጥበብ በሁለት መንገድ ይገኛል፡፡ አንደኛ ጥበብ የተሞላውን የእግዚአብሄርን ቃል በማንበብና በመረዳት ጥበብ ይገኛል፡፡\nከሕፃንነትህም ጀምረህ ክርስቶስ ኢየሱስን በማመን፥ መዳን የሚገኝበትን ጥበብ ሊሰጡህ የሚችሉትን ቅዱሳን መጻሕፍትን አውቀሃል። የእግዚአብሔር ሰው ፍጹምና ለበጎ ሥራ ሁሉ የተዘጋጀ ይሆን ዘንድ፥ የእግዚአብሔር መንፈስ ያለበት መጽሐፍ ሁሉ ለትምህርትና ለተግሣጽ ልብንም ለማቅናት በጽድቅም ላለው ምክር ደግሞ ይጠቅማል። 2ኛ ጢሞቴዎስ 3፡15-17\nሁለተኛ ደግሞ ጥበብ ወደተሞላው ወደእግዚአብሄር በመፀለይ ጥበብ ይገኛል፡፡\nሶስተኛው ጥበብን የምናገኝበት መንገድ ደግሞ በጥበብ እየኖሩ ካሉት ከቀደሙት ምክርን በመቀበል ነው፡፡\nምክርን ስማ፥ ተግሣጽንም ተቀበል በፍጻሜህ ጠቢብ ትሆን ዘንድ። ምሳሌ 19፡20\nጆሮህን አዘንብለህ የጠቢባንን ቃላት ስማ፥ ልብህንም ወደ እውቀቴ አድርግ፤ ምሳሌ 22፡17\n#ኢየሱስ #ጌታ #ባለስልጣን #ጥበብ #ማስተዋል #መረዳት #ፀሎት #ቤተክርስትያን #አማርኛ #ስብከት #መዳን #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #ወንጌል #መናገር #ፅናት #ትግስት #መሪ\nComments Off on ጥበብ ትጣራለች\nእግዚአብሄርን ማስደሰት የመጀመሪያ ፍላጎታችን ስለሆነ ልክ የእግዚአብሄርን ቃል ስናገኝ በራሳችን ልንፈፅመው እንሞክራለን፡፡ ነገር ግን የእግዚአብሄርን ቃል አገኘነው ማለት በራሳችን እናደርገዋለን ማለት አይደለም፡፡\nስለዚህ ነው በህይወታችን ስለ እግዚአብሄር ቃል ስናስብ ከብዛቱ የተነሳ እንዴት እንደምንተገብረው ግራ ይገባናል፡፡ በህይወቴ ከተማርኩት የእግዚአብሄርን ቃል ለመተግበር ከሚረዱ ነገሮች ጥቂቱን ላካፍላችሁ፡-\nየእግዚአብሄር ቃል እንድትገብሩ እናንተ ከምትፈልጉት በላይ እግዚአብሄር ይፈልጋል፡፡ የእግዚአብሄርን ቃል መተግበር ከእግዚአብሄር ጋር አብራችሁ የምታደርጉት እንጂ ብቻችሁን ስትሞክሩ እግዚአብሄር እንደታዛቢ የሚያያችሁ ጉዳይ አይደለም፡፡ ቃሉን በመፈፀም ሂደት እግዚአብሄር ሙሉ በሙሉ አብሮን መስራት ይፈልጋል፡፡\nየእግዚአብሄርን ቃል ለመፈፀም መንፈስ ቅዱስ ሊያስታውሰን ሁሌ ከእኛ ጋር አለ፡፡ አንዳንድ ጊዜ ጌታ ሲናገረኝ መንፈስ ቅዱስ ይህንን እንግዲህ በጊዜው አሳስበኝ ብዬ ለእርዳታ ልቤን አነሳለሁ፡፡\nአብ በስሜ የሚልከው ግን መንፈስ ቅዱስ የሆነው አጽናኝ እርሱ ሁሉን ያስተምራችኋል እኔም የነገርኋችሁን ሁሉ ያሳስባችኋል። ዮሃንስ 14፡26\nምክኒያቱም መንፈስ ቅዱስ ራሱ ነው ያ ማለት ይህ ማለት ነው ብሎ የሚያስታውሰንና በተግባር የሚያሳየን፡፡\nነገር ግን ይህ በነቢዩ በኢዩኤል የተባለው ነው። ሐዋርያት 2፡16\nየእግዚአብሄርን ቃል ማወቃችን ብቻ ሳይሆን እንዴት እንደምንፈፅመው እግዚአብሄር ጥበብን ሊሰጠን ይገባል፡፡ ምን እንደምናደርግ ብቻ ሳይሆን እንዴት እንደምናደረግ የእግዚአብሄር መንፈስ ሊያሳየን በዝርዝር ጉዳዮች ጥበብን ሊሰጠን ይገባል፡፡\nየእግዚአብሄርን ቃል መተግበር የምንችለው በራሳችን ጉልበት መታመን ስናቆምና በእርሱ መንፈስ ላይ ሙሉ ለሙሉ ስንደገፍ ብቻ ነው፡፡ በራሳችን ለመተግበር ከሞከርን አንችልም፡፡\nየማደርገውን አላውቅምና፤ የምጠላውን ያን አደርጋለሁና ዳሩ ግን የምወደውን እርሱን አላደርገውም። ሮሜ 7፡15\nየእግዚአብሄርን ቃል ለመፈፀም በእግዚአብሄር ቃል ከባቢ ውስጥ መሆን ይጠይቃል፡፡ የእግዚአብሄርን ቃል ማሰብና ማሰላሰል ቃሉን እንድንተገብረው ተግባራዊ መረዳት ይሰጠናል እንዲሁም ሃይልን ያስታጥቀናል፡፡ ቃሉን ስናሰላስል ይበልጥ ብርሃን ይሰጠናል ዝርዝር አፈፃፀሙን ያሳየናል፡፡\nበእርግጥ በተረዳነው በእግዚአብሄር ቃል ጀምረን ቃሉን ለማድረግ መነሳት አለብን፡፡ አንዳንዴ የተፃፈውን ቃል ሁሉ ለማድረግ ስናስብ ይጨንቀናል እንዲያውም እግዚአብሄር የማይቻል ነገር እንዳዘዘን ሁሉ ሊሰማን ይችላል፡፡ እግዚአብሄር ያዘዘን ሁሉ የሚቻል ነገር ነው ፡፡ ነገር ግን የእግዚአብሄርን ቃል መፈፀም ያለብን በእርግጥ ለተረዳነው ቅድሚያ በመስጠት መሆን አለበት፡፡ ከሁላችንም እኩል አይጠበቅምንም ከእያንዳንዳችን ግን እንደ መረዳታችን መጠን ይጠበቅብናል፡፡\nየጌታውንም ፈቃድ አውቆ ያልተዘጋጀ እንደ ፈቃዱም ያላደረገ ያ ባሪያ እጅግ ይገረፋል፤ ያላወቀ ግን መገረፍ የሚገባውንም ያደረገ ጥቂት ይገረፋል። ብዙም ከተሰጠው ሰው ሁሉ ከእርሱ ብዙ ይፈለግበታል፥ ብዙ አደራም ከተሰጠው ከእርሱ አብዝተው ይሹበታል። ሉቃስ 12፡47-48\nህፃን በወተት እንደሚያድግና ለጠንካራ ምግብ እንደሚዘጋጅ ሁሉ ከተረዳነው ከምናውቅው ጀምረን የእግዚአብሄርን ቃል ስንፈፅም ቃሉን መፈፀማችን መንፈሳዊ ጡንቻችንን ስለሚያጠነክረው እግዚአብሄር ሌሎች ቃሎችን እንድንታዘዛቸው ያሳየናል፡፡\nየእግዚአብሄርን ቃል ስንፈፅም እግዚአብሄርን ማመስገን ይኖርብናል፡፡\n#ኢየሱስ #ጌታ #ቃሉንመፈፀም #ማሰላሰል #ስምረት #መተግበር #ቤተክርስትያን #አማርኛ #ስብከት #መዳን #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nበክርስትና ህይወት ዘመኔ ድንበርን እንደማለፍና ልክን እንዳለማወቅ የክርስቲያንን ሰላም የሚረብሽ ነገር አላየሁም፡፡ ክርስትና የእግዚአብሄርና የሰው ድርሻ ያለበት ስራ ነው፡፡ እግዚአብሄር የሚሰራው ነገር አለ፡፡ ሰው የሚሰራው ነገር አለ፡፡ እግዚአብሄር የማይሰራው ነገር አለ፡፡ ሰው የማይሰራው ነገር ደግሞ አለ፡፡\nከእግዚአብሄር ጋር አብረን የምንሰራ ነንና፡፡ የእግዚአብሔር እርሻ ናችሁ፤ የእግዚአብሔር ህንፃ ናችሁ፤ ከእርሱ ጋር አብረን የምንሰራ ነንና፡፡ 1ኛ ቆሮንቶስ 3፡9\nሰው ይህንን ሲረዳ መስራት ያለበትን ሰርቶ እርፍ ይላል፡፡ ሰው ግን ይህንን የስራ ክፍፍል ካልተረዳ የእግዚአብሄርን ድርሻ ለመስራት ሲሞክር ተስፋ ይቆርጣል ሰላሙንም ያጣል፡፡ ሰው ድርሻዬን ተወጥቻለሁ የሚልበት ደረጃ ከሌለ ጭንቀት ውስጥ ይገባል፡፡ ክርስትናውን ሊደሰትበት ያቅተዋል፡፡\nሰው የእግዚአብሄርን ፈቃድ ከተረዳና ካደረገው በኋላ የእግዚአብሄርን ድርሻ መተው አለበት፡፡ የተስፋ ቃሉን መስጠት የእግዚአብሄር ስራ ነው፡፡ ሰው የእግዚአብሄርን ፈቃድ ካደረገ በኋላ ማረፍ ዘና ማለት አለበት፡፡ እግዚአብሄር ብቻ የሚፈፅመውን የተስፋ ቃሉን በራሱ ሊፈፅም መታገል የለበትም፡፡\nየእግዚአብሔርን ፈቃድ አድርጋችሁ የተሰጣችሁን የተስፋ ቃል እንድታገኙ መጽናት ያስፈልጋችኋልና። ዕብራውያን 10፡36\nሰው የእግዚአብሄርን ፅድቅና መንግስቱን ከፈለገ እግዚአብሄር ስለሚፈፅመው መብልና ልብስ መጨነቅ የለበትም፡፡ የእግዚአብሄርን ፅድቅና መንግስቱን መፈለግ ለክርስቲያን በቂ ሃላፊነት ነው፡፡ የእግዚአብሄርን መንግስትና ፅድቁን በመፈለግ ብቻ እርፍ ሊልና ደስ ሊሰኝ ይገባዋል፡፡\nነገር ግን አስቀድማችሁ የእግዚአብሔርን መንግሥት ጽድቁንም ፈልጉ፥ ይህም ሁሉ ይጨመርላችኋል። ማቴዎስ 6፡33\nበህይወታችን ፅድቅን መራብና መጠማታችን በቂ ነው፡፡ የሚያጠግበው እግዚአብሄር ብቻ ነው፡፡ ነገር ግን ተርበንም እራሳችንን ለማጥገብም ከሞከርን ድንበር እያለፍን ስለሆነ ተስፋ እንቆርጣለን፡፡\nጽድቅን የሚራቡና የሚጠሙ ብፁዓን ናቸው፥ ይጠግባሉና። ማቴዎስ 5፡6\nበመንፈሳዊ ህይወታችን ለማደግ ማድረግ የምንችለው ውስን ነገር ነው፡፡ የእግዚአብሄርን ቃል ማጥናትና መታዘዝ ፣ ወደእግዚአብሄር መፀለይ ከቅዱሳን ጋር ህብረትን ማድረግ የእኛ ሃላፊነት ነው፡፡ ሰው ግን ይህንን ካደረገ በኋላ ራሱን ሊያሳድግ በሚሞክረው ሙከራ ይረበሻል፡፡ የሚያሳድግ እግዚአብሄር ብቻ ነውና፡፡\nእንግዲያስ የሚያሳድግ እግዚአብሔር እንጂ የሚተክል ቢሆን ወይም የሚያጠጣ ቢሆን አንዳች አይደለም። 1ኛ ቆሮንቶስ 3፡7\nሰው የዛሬን ሃላፊነቱን ከተወጣ ማረፍ ደስ መሰኘት የሰላም እንቅልፉን መተኛት አለበት፡፡ ሰው ግን የነገን ሃላፊነት ዛሬ ሊሰራው ሲሞክር ሰላሙን ያጣል፡፡ ህይወቱን ደስ ሊሰኝበት ያቅተዋል፡፡\nሰው ክፋትን ሲሰራብን መቆጣት የእኛ ሃላፊነት ነው፡፡ ነገር ግን በቀልና ብድራትን መመለስ የእኛ ሃላፊነት አይደለም፡፡ ተቆጥተንም ብድራትንም ለመመለስ ስንሞክር ካለአቅማችን የእግዚአብሄርን ድርሻ ለመስራት እየሞከርን ነውና አይሳካልንም፡፡ እግዚአብሄርንም አይደሰትብንም፡፡ ነገር ግን ድርሻችንን አውቀን ለቁጣው ስፍራ መስጠት አለብን፡፡\nለክርስቲያን በኑሮም ሆነ በቃል ወንጌልን መስበክ የእለት ተእለት ስራው ነው፡፡ ነገር ግን ሰውን መለወጥ የሰው ስራ አይደለም፡፡ የሰው የወንጌል አገልግሎቱ የሚለካው በሚኖረው የህይወት ምስክርነትና በቃል የሚመሰክረው ምስክርነት ትጋት ብቻ እንጂ ጌታን በተቀበሉስ ሰዎች ብዛት አይደለም፡፡ የሚወቅስ መንፈስ ቅዱስ ነው፡፡\nእርሱም (መንፈስ ቅዱስ) መጥቶ ስለ ኃጢአት ስለ ጽድቅም ስለ ፍርድም ዓለምን ይወቅሳል፤ ዮሃንስ 16፡8\n#ኢየሱስ #ጌታ #መሪነት #ንጉስ #ቤተክርስትያን #አማርኛ #ስብከት #መዳን #መፅሃፍቅዱስ #ሰላም #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nPosted in From The Heart, Heart Matters, Wisdom\nባሪያዎች ሆይ፥ ለክርስቶስ እንደምትታዘዙ በፍርሃትና በመንቀጥቀጥ በልባችሁ ቅንነት በሥጋ ጌቶቻችሁ ለሆኑ ታዘዙ፤ የእግዚአብሔርን ፈቃድ እንደሚያደርጉ እንደ ክርስቶስ ባሪያዎች እንጂ ለሰው ደስ እንደምታሰኙ ለታይታ የምትገዙ አትሁኑ። ለሰው ሳይሆን ለጌታ እንደምትገዙ በትጋትና በበጎ ፈቃድ ተገዙ፤ ባሪያ ቢሆን ወይም ጨዋ ሰው፥ እያንዳንዱ የሚያደርገውን መልካም ነገር ሁሉ ከጌታ በብድራት እንዲቀበለው ታውቃላችሁና። እናንተም ጌቶች ሆይ፥ ዛቻውን ትታችሁ እንዲሁ አድርጉላቸው፥ በእነርሱና በእናንተ ላይ የሚገዛው ጌታ በሰማይ እንዳለ ለሰው ፊትም እንዳያደላ ታውቃላችሁና። ኤፌሶን 6፡5-9\nክርስትያን ስንሆን ጥሪያችን ሁሉ ሰማያዊ ነው፡፡ አንድ ክርስቲያን ጥሪው በመጀመሪያ የክህነት አገልግሎት ነው፡፡ ዋናው ጥሪው ክህንነት ነው፡፡ ክርስቲያን ካህን ነጋዴ ፣ ካህን ሃኪም ፣ ካህን አስተማሪ ፣ ካህን ሹፌር ፣ ካህን ፀሃፊ ፣ ካህን ወታደር እንዲሆን ነው የተጠራው፡፡\nክርስቲያን ነጋዴ መሆኑን ቢያቆምም ክህንነቱን አያቆምም፡፡ አስተማሪ ማስተማሩን ቢያቆምም ክህንነቱን አያቆምም፡፡ ሃኪም ህክምናውንም ቢያቆምም ክህንነቱን አያቆምም፡፡ ካህን ማለት በእግዚአብሄርና በሰው መካከል የሚቆምና እግዚአብሄርን በማገልገል ሰውን የሚያገለግል ማለት ነው፡፡ ካህን እግዚአብሄርን ወክሎ በሰው ፊት ይቆማል፡፡ ካህን ሰውን ወክሎ በእግዚአብሔር ፊት ይቆማል፡፡ ካህን ስለሰው ለእግዚአብሄር የሚናገር እንዲሁም ስለ እግዚአብሄር ለሰው የሚናገርና የሚመሰክር ነው፡፡\nበቤተሰብ ውስጥ ያለ ልጅ ልጅ ስለሆነ ብቻ አባቱ እንደሚንከባከበውና የሚያስፈልገውን ሁሉ እንደሚያሟላለት ልጅ ስለሆንን ብቻ ነው እግዚአብሄር የሚንከባከበን፡፡ እግዚአብሄር ስራን የሚሰጠን እኛን ለመንከባከብ ቸግሮት አይደለም፡፡ ስራን የሰጠን በዋነኝነት የክህንነት ስራችንን እንድንፈፅምበት ነው፡፡ እግዚአብሄር በየሙያ ዘርፉ የበተነን በእግዚአብሄር ልጅነት ባህሪ ተፅኖ እንድናመጣ ነው፡፡\nእናንተ የምድር ጨው ናችሁ፤ ጨው አልጫ ቢሆን ግን በምን ይጣፍጣል? ወደ ውጭ ተጥሎ በሰው ከመረገጥ በቀር ወደ ፊት ለምንም አይጠቅምም። ማቴዎስ 5፡14\nእንደክርስቲያን ለአምልኮ በአንድ ላይ እንሰበሰባለን ከዚያም የመንፈሳዊ ህይወት ደረጃና እውነተኛውን መንገድ ለማሳየት ሰው ወደሚገኝበት ቦታ ሁሉ ወደ ክህንነት አገልግሎታችን እንበታተናለን፡፡\nእግዚአብሄር ለምድር ጨውና የአለም ብርሃን እንድንሆን ነው እግረመንገዳችንን ስራን እንድንሰራ የፈለገው፡፡\nእናንተ የዓለም ብርሃን ናችሁ። በተራራ ላይ ያለች ከተማ ልትሰወር አይቻላትም። ማቴዎስ 5፡15\nስራ የሰጠን ሰዎች መልካም ስራችንን አይትተው የሰማዩ አባታችንን እንዲያከብሩ የእርሱን ክብር ለሰዎች እንድናንፀባርቅ ነው፡፡\nለዚህ ነው መፅሃፍ ቅዱስ በገንዘብ የተገዙ ክርስትያን ባሪያዎችን እንኳን የምታገለግሉት ጌታ ክርስቶስን ነው በማለት ቀዳሚውና ዋነኛ ጥሪያቸው ክህንነት እንደሆነ የሚያስተምረው፡፡ ጥሪያችሁ ሰማያዊ ነው፡፡ የጠራችሁ እግዚአብሄር ነው፡፡ የምታገለግሉት ጌታ ክርስቶስን ነው፡፡\nስራችሁ ሁሉ በቀዳሚነት አገልግሎት እንጂ የገንዘብ ማግኛ መንገድ አይደለም፡፡ ገንዘብ የምታገኙት የክህነት አገልግሎታችሁን ስትሰሩ እግረመንገዳችሁን ስራውን ስለምትሰሩት ነው፡፡\nስለዚህ አገልግሎታችሁን ስትወጡ ለክህንነት አገልግሎት የጠራችሁን ጌታን እንጂ የምድር ጌቶቻችሁን እያያችሁ መሆን የለበትም፡፡ የምድር ጌታችሁ በማያይበት ጊዜ ሁሉ ለክህንነት የጠራችሁ ስለሚያያችሁ ለታይታ ብቻ አትስሩ፡፡ ስትሰሩ ለሰማዩ ጌታ እንደሚገባ በሙሉ ልባችሁ በትጋት ስሩ፡፡\nባሪያዎች ሆይ፥ በቅን ልብ ጌታን እየፈራችሁ እንጂ፥ ለሰው ደስ እንደምታሰኙ ለታይታ የምትገዙ ሳትሆኑ፥ በሥጋ ጌቶቻችሁ ለሆኑ በሁሉ ታዘዙ። ለሰው ሳይሆን ለጌታ እንደምታደርጉ፥ የምታደርጉትን ሁሉ በትጋት አድርጉት፥ ቆላስይስ 3፡22-23\nየመጀመሪያ ጥሪያችሁ ሰማያዊ ቀዳሚው ሙያችሁ ክህንነት ስለሆነ ቀዳሚው ቀጣሪያችሁና ከፋያችሁ እግዚአብሔር ራሱ ነው፡፡ ለምድር ጌቶቻችሁ ከልባችሁ ስትታዘዙ ስለክፍያ በፍፁም አታስቡ፡፡\nከፋያችሁ የቀጠራችሁ ለክህነት የጠራችሁ እርሱ ክርስቶስ ነው ፡፡\nከጌታ የርስትን ብድራት እንድትቀበሉ ታውቃላችሁና፤ የምታገለግሉት ጌታ ክርስቶስ ነውና። የሚበድልም የበደለውን በብድራት ይቀበላል፥ ለሰው ፊትም አድልዎ የለም። ቆላስይስ 3፡24-25\nእግዚአብሄር ሲከፍል ደግሞ እንዴት እንደሚከፍል ያውቃል፡፡ እግዚአብሄር ነው የሚከፍላችሁ ማለት ክፍያችሁ በሰማያዊ ምንዛሪ ነው ማለት ነው፡፡ አንዳንዶች እኔ የራሴን ስራ ነው የምሰራው ማንን ነው ማገልገል ያለብኝ የሚል ይኖራል፡፡\nአንተ ደግሞ የምታገለግለው አገልግሎት የምትሰጠውን የህብረተሰብ ክፍል ነው፡፡ የንግድ ድርጅት ካለህ የምድር ጌቶችህ ካንተ የሚገዙና ላንተ የሚሸጡ በንግድ ለምትገኘው ማንኛውም ሰው ሁሉ የጌታን መልካምነት ማሳየትና በቅንነት ልታገለግላቸው ይጠበቅብሃል፡፡\nለሰው ሳይሆን ለጌታ እንደምታደርጉ፥ የምታደርጉትን ሁሉ በትጋት አድርጉት፥ ቆላስይስ 3፡23\n#ኢየሱስ #ጌታ #ክህንነት #ምስክር #ቤተክርስትያን #አማርኛ #ስብከት #መዳን #መፅሃፍቅዱስ #ትጋት #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nPosted in Discipleship, Heart Matters, Uncategorized, Wisdom\nህይወትን ይኖሩታል እንጂ በአንድና በሁለት አረፍተ ነገር ወይም በብዙ ፅሁፎች ሊገልፁት አይችሉም፡፡ ህይወት ሁሉ ነገር ፍንትው ብሎ የሚታይበት ነገር ሳይሆን ሚስጢራዊነት ያለው አሰራሩን መረዳት የሚጠይቅ ነገር ነው፡፡ የህይወት ቁልፍ ሚስጢር ነው፡፡ ሰው እንዴት እንደሚሳካለትና እንደሚከናወንለት ለማወቅ ብዙ ሰዎች ካለማቋረጥ ይመራመራሉ፡፡ የተለያዩ የስኬት መንገዶች ናቸው የሚሏቸውን ሲያስቀምጡ ይታያል፡፡\nበሌላ በኩል ደግሞ ስኬት እንዴት እንደሚመጣ የክንውንን ቁልፍ ለማወቅ እጅግ የደከመውን ጠቢቡን ሰለሞን እንመለከታለን፡፡ ንጉስ ሰለሞን እነዚህን የሚላቸውን ሃያልነት ባለጠግነትና ጥበበኝነት በተግባር ደርሶባቸው እንደሚሰሩና እንደማይሰሩ በህይወቱ የፈተናቸው ነገሮች ናቸው፡፡\nጠቢቡና ሰለሞን ተመራምሮ ተመራምሮ የደረሰበትን ሚስጢር ይነግረናል፡፡ ጠቢቡ ሰለሞን የስኬት ቁልፍ አብዛኛው ሰው ከሚያስበው የተለየ መሆኑን እሱም ሃሳቡን እንደለወጠ እኔም ተመለስኩ ብሎ ምን እንደተረዳ ያስረዳናል፡፡\nተመልከቱ እግዚአብሄር አይሆንም ካለ የሩጫ ድል ለፈጣን አይሆንም፡፡ስንቱ ፈጣን ሯጭ የሂሳብ ባለሞያ ሆኗል፡፡ ፈጣኑ ሯጭ ስንት ጊዜ ተስፋ ቆርጦ እግዚአብሄር በሰው ተጠቅሞ አበረታቶታል ከወደቀበት እንደገና አንስቶታል፡፡\nስንቱ ሃያል እዚህ ግባ በማይባል ደካማ ሰው ተሸንፏል፡፡ ስንቱ ደካማ ሃያሉን ሰው አዋርዶታል፡፡ ዳዊትን ሃያሉን ጎሊያድን ሲያሸንፍ እንዲህ ብሎ ነበር፡፡ ይህም ጉባኤ ሁሉ እግዚአብሔር በሰይፍና በጦር የሚያድን እንዳይደል ያውቅ ዘንድ ነው። ሰልፉ ለእግዚአብሔር ነውና፤ እናንተንም በእጃችን አሳልፎ ይሰጣል።1ኛ ሳሙኤል 17፡47\nእግዚአብሄር ካልሰጠ ባለጠግነት በቅልጥፍና አይመጣም፡፡ ስንቱ በትንሽ ነገር ምክኒያት ሊይዘው ካለው የባለጠግነት ደረጃ ወድቆዋል ፡፡ አንዳንዱ ደግሞ ሳያስበው ባለጠግነት ወድቆበታል፡፡\nእግዚአብሄር ይሁን ካላለ ሰው አዋቂነቱ ብቻ ሞገስን አይሰጠውም፡፡ የስንት አስተዋዮች ማስተዋል ተጥሏል፡፡ ብዙ የማይጠበቅበት ሰው ሃሳብ ተቀባይነት አግኝቷል፡፡\nበዚያም ወራት የመከራት የአኪጦፌል ምክር የእግዚአብሔርን ቃል እንደ መጠየቅ ነበረች፤ የአኪጦፌልም ምክር ሁሉ ከዳዊትና ከአቤሴሎም ጋር እንዲህ ነበረች። 2ኛ ሳሙኤል 16፡23\nአቤሴሎምና የእስራኤልም ሰዎች ሁሉ። የአርካዊው የኩሲ ምክር ከአኪጦፌል ምክር ይሻላል አሉ። እግዚአብሔርም በአቤሴሎም ላይ ክፉ ያመጣ ዘንድ እግዚአብሔር መልካሚቱን የአኪጦፌልን ምክር እንዲበትን አዘዘ።2ኛ ሳሙኤል 17፡14\nሁሉን የሚያሰካካውና የሚያገናኘው የጊዜና የእድል ባለቤቱ እግዚአብሄር ራሱ ነው፡፡እነዚህን ፈላጊና ተፈላጊ የሚያገናኘው እግዚአብሄር ብቻ ነው፡፡\nየስኬት ቁልፉ ያለው ባለጠግነትም ሃያልነትም ጠቢብነትም ጋር ሳይሆን የክንውን ቁልፉ ያለው እግዚአብሄር ጋር ነው፡፡ እግዚአብሄር ሆይ አይኖቻችን ወደአንተ ናቸው፡፡ በሃይላችን በጥበባችን በሃብታችን አንታመንም፡፡ በአንተ ብቻ እንታመናለን፡፡\n#ስኬት #ባለጠጋ #ጠቢባን #ሃያላን #ሞገስ #ክንውን #በረከት #ቃል #ፀሎት #አምልኮ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #አቢይ #አቢይዋቁማ #አቢይዋቁማዲንሳ\nPosted in Heart Matters, Prosperity, Wisdom\nበእየሱስ የመስቀል ስራ ከእግዚአብሄ ጋር ከታረቅን በኋላ የመጀመሪያው በህይወታችን የምንፈልገው ነገር የእግዚአብሄርን ፈቃድ ነው፡፡ በህይወታችን የምንጠላውና የማንፈልገው ነገር ደግሞ ከእግዚአብሄር ፈቃድ ውጭ መገኘትን ነው፡፡\nአብዛኛው ክርስትያን በህይወቱ የሚፈልገው ዋና ነገር ምን እንደሆነ ቢጠየቅ የሚመልሰው የእግዚአብሄርን ፈቃድ ማድረግና እግዚአብሄርን በህይወቱ ማክበር ነው፡፡\nግን አንዴት ነው የእግዚአብሄር ፈቃድ ውስጥ መሆኔንና አለመሆኔን የማውቀው የሚለው ጥያቄ መመለስ ያለበት ወሳኝ ጥያቄ ነው፡፡ የእግዚአብሄር ፈቃድ ውስጥ መሆናችንን ለማወቅ የሚረዱ ሰባት ነጥቦች፡፡\n1.የእግዚአብሄርን ፈቃድ ለማድረግ ከምንጠማው በላይ እግዚአብሄር ፈቃዱን እንድናደርግ ይፈልጋል፡፡ እንዲያውም ሲጀመር የፈጠረን ፈቃዱን እንድናደርግ ለክብሩ ነው ፡፡ ፈቃዱን አንድንረዳና እንድናደርግ ሙሉ ለሙሉ አብሮን ይሰራል፡፡\n2. የእግዚአብሄርን ፈቃድ መረዳት ለሁላችን የተሰጠ ነው፡፡ የእግዚአብሄር ፈቃድን መረዳት ለጥቂት ሰዎች የተሰጠ ብቻ ሳይሆን ለሁሉም አማኝ የተሰጠ ዕድል ነው፡፡ የራሱንም ሁሉ ካወጣቸው በኋላ በፊታቸው ይሄዳል፥ በጎቹም ድምፁን ያውቃሉና ይከተሉታል፤ ከሌላው ግን ይሸሻሉ እንጂ አይከተሉትም፥ የሌሎችን ድምፅ አያውቁምና። ዮሃንስ 10፡4-5\nመልካም እረኛ እኔ ነኝ፥ አብም እንደሚያውቀኝ እኔም አብን እንደማውቀው የራሴን በጎች አውቃለሁ የራሴም በጎች ያውቁኛል፤ ዮሃንስ 10፡14\n3. የእግዚአብሄር ፈቃድ ውስብስብና ለመረዳት የሚያስቸግር አይደለም፡፡ ትእዛዛቱን ልንጠብቅ የእግዚአብሔር ፍቅር ይህ ነውና፤ ትእዛዛቱም ከባዶች አይደሉም። 1ኛ ዮሐንስ 5፡3\n4. የእግዚአብሄርን ፈቃድ የምንረዳው ከተናጋሪው ችሎታ እንጂ ከሰሚው ችሎታ አይደለም፡፡ እግዚአብሄር ፈቃዱን የሚያሳውቀን በመስማት ደረጃችን ወርዶ በሚገባን መንገድ ነው፡፡ ፈቃዱን ለማወቅ እስከፈለግን ድረስ እስኪገባን ድረስ ይናገረናል፡፡\nፈቃዱን ሊያደርግ የሚወድ ቢኖር፥ እርሱ ይህ ትምህርት ከእግዚአብሔር ቢሆን ወይም እኔ ከራሴ የምናገር ብሆን ያውቃል። ዮሃንስ 7፡17\n5. በጣም አስደናቂ በሆነ በደመናና በታላቅ ድምፅ አልተናገረንም ማለት እየመራን አይደለም ማለት አይደለም፡፡ እግዚአብሄር አብዛኛውን ጊዜ በልባችን በለሆሳስ ነው የሚናገረን፡፡ አብዛኛውን ጊዜ የእግዚአብሄርን ምሪት እንዲሁ እንረዳዋለን እንጂ ማስረዳት ከባድ ነው፡፡ እግዚአብሄር ሲናገር ግን እናውቀዋለን፡፡\nእርሱም፦ ውጣ፥ በተራራውም ላይ በእግዚአብሔር ፊት ቁም አለ። እነሆም፥ እግዚአብሔር አለፈ፥ በእግዚአብሔርም ፊት ትልቅና ብርቱ ነፋስ ተራሮቹን ሰነጠቀ፤ ዓለቶቹንም ሰባበረ፥ እግዚአብሔር ግን በነፋሱ ውስጥ አልነበረም። ከነፋሱም በኋላ የምድር መናወጥ ሆነ፥ እግዚአብሔር ግን በምድር መናወጥ ውስጥ አልነበረም። ከምድር መናወጥ በኋላ እሳት ሆነ፥ እግዚአብሔር ግን በእሳቱ ውስጥ አልነበረም። ከእሳቱም በኋላ ትንሽ የዝምታ ድምፅ ሆነ። 1ኛ ነገስት 19፡11-12\n6. በአጠቃላይ እግዚአብሄር በእኛ ደስተኛ ነው፡፡ ደስተኛ ካልሆነ ይናገረናል፡፡ እግዚአብሄር ተበሳጭቶብን ኖሮ ኖሮ ድንገት ሲደሰትብን አይደለም የሚናገረን፡፡ እግዚአብሄር በእኛ በደረስንበት ደረጃ ባለንበት ሁኔታ ደስተኛ ነው፡፡ ያልተደሰተበት ነገር ካለ ያሳየናል፡፡ እኛ ራሳችንን ከምንረዳው በላይ እርሱ እኛን ይረዳናል፡፡\nእንግዲህ በክርስቶስ ኢየሱስ ላሉት አሁን ኵነኔ የለባቸውም። ሮሜ 8:1\n7. ፈቃዱን ለማድርግ መፈለግንና መነሳሳትን በምህረቱ የሚሰጠን አግዚአብሄር ነው፡፡ ስለ መልካምነቱ እንዲሁ ማድረግን የሚሰራው እርሱ ራሱ ነው፡፡\nስለ በጎ ፈቃዱ መፈለግንም ማድረግንም በእናንተ የሚሠራ እግዚአብሔር ነውና። ፊልጵስዩስ 2፡10\nየእግዚአብሔር ምክር ይፀናል!\n#ድምፅ #ምሪት #መከተል በግ #ቃል #ፀሎት #አምልኮ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #አቢይ #አቢይዋቁማ #አቢይዋቁማዲንሳ\nPosted in Discipleship, Faith, From The Heart, Heart Matters, purpose, Wisdom\nመጠበቅ ሁል ጊዜ ለስጋ አይመችም፡፡ ስጋ የሚፈልገው ሁሉ ነገር ወዲያው እንዲሆንለት ነው፡፡ ረጋ ብሎ ጠብቆ የሚሆንን ነገር የሚመርጠው ጥቅሙን የሚረዳ የበሰለ ሰው ብቻ ነው፡፡ ተፈጥሮአዊው ሰው ቢችል ሳይለፋ ሳይሰራ ሳይጠብቅ ሁሉ ነገር እንዲሁ ቢሆንለት ይመርጣል፡፡\nእግዚአብሄርን መጠበቅ የእግዚአብሄርን አሰራር በትግስት መጠበቅና የእግዚአብሄርን እርምጃን መታገስ ለስጋዊ ተፈጥሮ አይመችም፡፡ የሰው ህይወት በመሰረታዊ ደረጃ የሚለወጠው የእግዚአብሄር ቃል ነው፡፡ የእግዚአብሄር ቃል ደግሞ ሲሰራ በቅፅበት ላይሰራ ይችላል፡፡ የእግዚአብሄር ቃል በሂደት ጊዜ ወስዶ ነው የሚሰራው፡፡\nየእግዚአብሄር ቃል እንደዘር ነው፡፡ ዘር ተዘርቶ ፍሬ እስከሚያፈራ ጊዜ ይወስዳል፡፡ የእግዚአብሄር ቃል ፍሬ ትግስትን ይጠይቃል፡፡\nስለዚህ ነው ይህንን የእግዚአብሄ አሰራር የማይረዱ ሰዎች ሁሉ ነገር በአስቸኳይ እንዲሆንላቸውና ህይወታቸው በትንቢት በአንድ ቀን እንዲለወጥ የሚፈልጉት፡፡ እነዚህ አይነት ሰዎች በህይወታቸው መሰረታዊ ለውጥ ለሚያመጣው ቀስ ብሎ ከሚሰራው ከእግዚአብሄር ቃል ትምህርት ይልቅ ድንገተኛ በረከት ይፈልጋሉ፡፡\nነገር ግን እውነተኛና የእኛ የምንለው ቋሚ የህይወት ለውጥ የሚያመጣው የእግዚአብሄርን ቃል ሰምተን የምናደርገውና ፍሬን የምናፈራበት አሰራር ነው፡፡\nየእግዚአብሔር ቃል ሕያው ነውና፥ የሚሠራም፥ ሁለትም አፍ ካለው ሰይፍ ሁሉ ይልቅ የተሳለ ነው፥ ነፍስንና መንፈስንም ጅማትንና ቅልጥምንም እስኪለይ ድረስ ይወጋል፥ የልብንም ስሜትና አሳብ ይመረምራል፤ ዕብራውያን 4፡12\nአንድ እርግጠኛ መሆን ያለብን ነገር የእግዚአብሄር ቃል በህይወቴ አለ ወይ የሚለውን ጥያቄ መመለስ ነው፡፡ ፍሬ ለማፍራት የእግዚአብሄርን ቃል መስማታችንና መታዘዛችን ወሳኝ ነው፡፡ የእግዚአብሄር ቃል በውስጣችን ከሌለ ምንም የለም ማለት ነው፡፡ የእግዚአብሄር ቃል በውስጣችን ካለ ግን ለውጥንና ፍሬን መምጣቱ እርግጥ ነው፡፡\nበእኔ ብትኖሩ ቃሎቼም በእናንተ ቢኖሩ የምትወዱትን ሁሉ ለምኑ ይሆንላችሁማል። ብዙ ፍሬ ብታፈሩና ደቀ መዛሙርቴ ብትሆኑ በዚህ አባቴ ይከበራል። ዮሃንስ 15፡7-8\nየእግዚአብሄርን ቃል ካደረግን በኋላ መፅናት ይጠበቅብናል፡፡ ዘር ተዘርቶ ባንዴ ፍሬ እንደማያፈራ ሁሉ የእግዚአብሄር ቃልን ከሰማንና ከታዘዝን በኋላ እንዲያድግ ለማፍራት ጊዜ ይወስዳል፡፡\nእርሱም አለ፦ በምድር ዘርን እንደሚዘራ ሰው የእግዚአብሔር መንግሥት እንደዚህ ናት ሌሊትና ቀን ይተኛልም ይነሣልም፥ እርሱም እንዴት እንደሚሆን ሳያውቅ ዘሩ ይበቅላል ያድግማል። ምድሪቱም አውቃ በመጀመሪያ ቡቃያ ኋላም ዛላ ኋላም በዛላው ፍጹም ሰብል ታፈራለች። ፍሬ ግን ሲበስል መከር ደርሶአልና ወዲያው ማጭድ ይልካል። ማርቆስ 4፡26-29\n#ቃል #ፀሎት #ያድጋል #ይበቅላል #ፍሬ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #አቢይ #አቢይዋቁማ #አቢይዋቁማዲንሳ\nPosted in Discipleship, From The Heart, Heart Matters, Wisdom, word\nWe want God to use us mightily. We ask God “use me and I will do whatever it takes”. When the time to pay the price that isn’t expected comes, we think of going back to our comfort zones. We feel to drop everything thinking it is too much.\nHold on, these are what the Bible teaches about temptation.\nYou are not the only person When you understand that everyone is tempted it gives you the energy to bear it.\nNo temptation has overtaken you except what is common to mankind. 1 Corinthians 10:13\nThere will never be too much price to pay compared to the glory coming\nGod will always provide a way out also. We trust our father God to have the answer for the test. It is on Him.\nBut when you are tempted, he will also provide a way out so that you can endure it. 1 Corinthians 10:13\nGod’s faithfulness doesn’t allow Him to let us be tempted beyond what we can bear.\nAnd God is faithful; he will not let you be tempted beyond what you can bear. 1 Corinthians 10:13\nThe wisdom that comes from God works for us in this situation. One of the meanings of wisdom is to know what to do when we don’t know what to do.\nWhenever you face trials of many kinds, If any of you lacks wisdom, you should ask God, who gives generously to all without finding fault, and it will be given to you. James 1:2, 5\nWe are benefited from persevering in the test of life. It makes us matured lacking nothing. Because you know that the testing of your faith produces perseverance.\nLet perseverance finish its work so that you may be mature and complete, not lacking anything. James 1:3-4\nOur response should be rejoicing as God is in control and things are actually working together for our good.\n#temptation #test #trail #wisdom #perseverance #grace #salvation #church #testimony #rejoice #preaching #Bible #theword #Abiydinsa #scriptures #abiywakumadinsa\nPosted in From The Heart, Heart Matters, purpose, Wisdom\nፆም በጣም ጠቃሚ የክርስትና ህይወት ክፍላችን ነው፡፡ ፆም በእግዚአብሄር ነገር ላይ ለማተኮር የስጋችንን ፍላጎት የምናዘገይበት መንገድ ነው፡፡ ከምግብ መብላት ጋር ተያይዘው የሚመጡትን የሰውነት ክብደትና መጫጫን በማስወገድ ቀለል ብሎን በእግዚአብሄር ፊት ለመፀለይ ያስችለናል፡፡\nፆም በብርድ ጊዜ የምንለብሳቸውን ለመሮጥም ሆነ እንደልብ ለመንቀሳቀስ የሚያስቸግሩትን ከባባድ ልብሶች እንደማውለቅ ነው፡፡ ፆም ለመንፈሳዊ ህይወታችን ማደግና ለህይወታችን መለወጥ ከፋተኛ አስተዋፅኦ ያደርጋል፡፡ ከፆም ጥቅሞች መካከል፡-\n· ስጋን ለመጎሸም የእግዚአብሄርና የመንፈስ ነገር ለስጋ ሞኝነት ነው፡፡ ስጋዊ ባህሪያችን እግዚአብሄርን አይፈልግም፡፡ ስጋን የምንጎሽምበት አንዱ መንገድ መፆም ነው፡፡ የሚታገልም ሁሉ በነገር ሁሉ ሰውነቱን ይገዛል፤ . . . ለሌሎች ከሰበክሁ በኋላ ራሴ የተጣልሁ እንዳልሆን ሥጋዬን እየጎሰምሁ አስገዛዋለሁ። 1ኛ ቆሮንጦስ 9፡25፣27\nነገር ግን ጌታን ኢየሱስ ክርስቶስን ልበሱት፤ ምኞቱንም እንዲፈጽም ለሥጋ አታስቡ። ሮሜ 13፡14\n· ለእግዚአብሄር መንፈስ ይበልጥ ንቁ ለመሆን\nሰውነታችን የምግብ መፈጨትን የሚያካሂደው እንደ ፋብሪካ ነው፡፡ ምግብ ስንበላ ሰውነታችን በከባድ ስራ ላይ ይጠመዳል፡፡ ስለዚህ ነው እንዳንዴ ከባድ ምግብ ስንበላ ድካም ድካም እንቅልፍ እንቅልፍ የሚለን፡፡ በፆም ወቅት ግን ሰውነታችን ከዚህ ከባድ ስራ ላይ ስለማያተኩር በእግዚአብሄር ቃል ላይና በእግዚአብሄ ድምፅ ላይ ይበልጥ እንዲያተኩር ይረዳዋል፡፡\n· ሰው ከእግዚአብሄር አፍ በሚወጣ ቃል እንጂ በእንጀራ ብቻ እንደማይኖር ይበልጥ ለማሳየት\nሰውም ከእግዚአብሔር አፍ በሚወጣ ነገር ሁሉ በሕይወት እንዲኖር እንጂ ሰው በእንጀራ ብቻ በሕይወት እንዳይኖር ያስታውቅህ ዘንድ አስጨነቀህ፥ አስራበህም፥ አንተም ያላወቅኸውን አባቶችህም ያላወቁትን መና አበላህ።ዘዳግም 8:2-3\n· ይበልጥ ራሳችንን ለመግዛት\nስጋችን የፈለግነውንም ለመስጠት በተጋን ቁጥር ይበልጥ ይፈልጋል፡፡ ነገር ግን የሚፈልገውን ሁሉ ካልሰጠነው እየደከመ ይሄዳል፡፡ ስጋችን ሲደክምና ድምፁ እየቀነሰ ሲሄድ ስጋችንን ለመግዛትና በመንፈስ ለመትጋት ይመቸናል፡፡\nለጸሎት ትተጉ ዘንድ ተስማምታችሁ ለጊዜው ካልሆነ በቀር፥ እርስ በርሳችሁ አትከላከሉ፤ 1ኛ ቆሮንቶስ 7፡5\n· በእግዚአብሄር ላይ ብቻ ለማተኮርና ድምፁን ለመስማት ይረዳናል እነዚህም ጌታን ሲያመልኩና ሲጦሙ መንፈስ ቅዱስ፦ በርናባስንና ሳውልን ለጠራኋቸው ሥራ ለዩልኝ አለ። ሐዋርያት 13፡2\n· ራሳችንን ለማዋረድና እግዚአብሄርን በብርቱ ለመፈለግ ያግዘናል እግዚአብሄር ትሁት እንዳያደርገን ከፈለግን ራሳችንን አስቀድመን ትሁት ማድረግ ማዋረድ እንችላለን፣፣መዝሙረ ዳዊት 35፡13\nእኔስ እነርሱ በታመሙ ጊዜ ማቅ ለበስሁ፥ ነፍሴንም በጾም አደከምኋት ጸሎቴም ወደ ብብቴ ተመለሰ። 1ኛ ጴጥሮስ 5፡5-6\nለተጨማሪ ፅሁፎች https://www.facebook.com/abiy.wakum…\n#ፆም #ፀሎት #ስጋ #መንፈስ #ነፍስ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #አቢይ #አቢይዋቁማ #አቢይዋቁማዲንሳ\nPosted in Discipleship, From The Heart, Heart Matters, Wisdom\nPosted in Discipleship, From The Heart, Heart Matters, Leadership, Politics, Wisdom\nፖለቲካ ውጥረት ሲነግስ ክርስቲያኑ ምን ማድርግ እንዳለበት የሚመክረው ብቸኛ መካሪ የእግዚአብሄር ቃል ነው፡፡ በእግዚአብሄር ቃል ሚዛናዊነቱን የጠበቀ ድርጊቶችን ብቻ በማድረግ በዚህ ጊዜ ለሌሎች መልካም ምሳሌ ለመሆን ይህን እድል መጠቀም ይኖርብናል፡፡\nእንደ ክርስቲያን እያንዳንዱ ነገሮቻችን በሌሎች ሰዎች እንደሚታይና በዚህ ጊዜ ለሌሎች በጎ ወይም ክፉ ምሳሌ እንደምንሆን በማወቅ የምናደርገውን ነገር ሁሉ በእርጋታና በጥበብ ማድረግ፡፡ ዘመኑን እየዋጃችሁ፥ በውጭ ባሉቱ ዘንድ በጥበብ ተመላለሱ። ለእያንዳንዱ እንዴት እንድትመልሱ እንደሚገባችሁ ታውቁ ዘንድ ንግግራችሁ ሁልጊዜ፥ በጨው እንደ ተቀመመ፥ በጸጋ ይሁን። ቆላስይስ 4፡5-6\nራስን ከጥላቻ መጠበቅ፡፡\nበጥላቻ መስፋፋት የሚጠቀመው ሰይጣን ብቻ መሆኑን አውቆ ከጥላቻ ራስን መጠበቅ፡፡ ለዚህም ጥላቻን የሚያሰራጩ ንግግሮችን በማስተዋል መስማት፡፡ ተቆጡ ኃጢአትንም አታድርጉ፤ በቁጣችሁ ላይ ፀሐይ አይግባ፥ ለዲያብሎስም ፈንታ አትስጡት። ኤፌሶን 4፡26-27\nሰለአገር መፀለይን አለመተው\nበዚህ ሁኔታ ሁሉ እግዚአብሄር ጣልቃ እንዲገባና ከሁሉም በላይ የእግዚአብሄር ፈቃድ በምድሪቱ ላይ እንዲፈፀም መፀለይ፡፡ እንዲሁም ሰይጣን ምንም እድል ፈንታ እንዳይኖረው አጥብቆ መፀለይ፡፡\nበፖለቲካ ከወንድም አለመለየት\nክርስቲያን ስለሆነ ብቻ ሌላው ተመሳሳይ የፖለቲካ አቋም ይኖረዋል ብሎ አለመጠበቅ፡፡ ለተለዩ የፖለቲካ አቋሞች ልብን ማስፋት በዚህም የመንፈስን አንድነት ለመጠበቅ መትጋት በትሕትና ሁሉና በየዋህነት በትዕግሥትም፤ እርስ በርሳችሁ በፍቅር ታገሡ፤ በሰላም ማሰሪያ የመንፈስን አንድነት ለመጠበቅ ትጉ። ኤፌሶን 4፡2-3\nእንደ ህዝብ በፖለቲካ ሙሉ ተሳትፎ ማድረግ ቢጠበቅብንም የክርስትናን ባህሪ እስከመጣል ድረስ በፖለቲካ አለመወሰድ ይጠይቃል፡፡ ለምንም የፖለቲካ አስተሳሰብ የማያልፈውን የእግዚአብሄርን መንግስት ስራ አለመተው፡፡ የዘላለሙን የጌታን አገልግሎት በፖለቲካ አቋም አለመለወጥ፡፡\n#ፖለቲካ #ክርስትያን #ፀሎት #ጥላቻ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #እምነት #ተስፋ #ሰላም #አቢይ #አቢይዋቁማ #አቢይዋቁማዲንሳ #መሪ\nWe are created to be free moral beings. Man thinks before he decided to do something. He only does what he decided to do.\nFor as he thinks in his heart, so is he. Proverbs 23: 7\nA person who always thinks about stealing is a thief; a person who thinks about hatred can’t have the ability to love others.A person can only correct his Steps in thought stage. Man can change his life in changing his thought before it is too late.\nA person who doesn’t control the evil thought that comes to his mind and wants to be a good person is like a person who is waiting to reap wheat after sowing weeds.\nSatan can’t make one sin by force. The only thing he can do is to send the bad thoughts. If you entertain the evil thoughts, he gets you. If you quickly reject the evil thought, the devil will never have access in your life. He can’t make us do wrong without our coöperation.\nBut I am afraid that just as Eve was deceived by the serpent’s cunning, your minds may somehow be led astray from your sincere and pure devotion to Christ. 2 Corinthians 11: 3\nAny thought can come anytime. But we decide what thought we entertain and what we don’t. The power is in our hands. As long as we don’t entertain an evil thought, it will have no power in our lives.\nWe can only protect our mind and our life by meditating on the word of God. We can check out thought by the following measurements before we entertain them in our minds and our lives.\nFinally, brothers, whatever is true, whatever is pure, whatever is lovely, whatever is pure, whatever is lovely, whatever things are of good report, if there be any praise, think on these things Philippians 4: 8\nFor More Articles https://www.facebook.com/abiy.wakum…\n#think #thought #meditate #True #pure #praise #goodreport #lovely #pure #Lord #Jesus #mind #Amharic #church #leadership #salvation #preaching #bible# #abiywakuma #abiywakumadinsa\nሰው ሲፈጠር ፈቃድ ያለው ተደርጎ ስለተፈጠረ አንድን ነገር ከማድረጉ በፊት ያስባል ምን ማድረግ እንዳለበትም ይወስናል፡፡ አስቦ የወሰነ ሰው የሚያደርገው እንዳሰበው እንደዚያው ነው፡፡\nበልቡ እንዳሰበ እንዲሁ ነውና፤ . . . ምሳሌ 23፡7\nስለዚህ ነው ሁልጊዜ ስለመስረቅ የሚያስብ ሰው ሌባ ነው፡፡ ስለ ጥላቻ የሚያስብ ሰው የመውደድ አቅም ሊኖረው አይችልም፡፡\nሰው እርምጃውን ማስተካካል የሚችለው በሃሳብ ደረጃ ነው፡፡ ሰው በሃሳብ ደረጃ ብቻ ነው ምን ማድረግ እንዳለበት ሊወስን የሚችለው፡፡ ሰው ግን ሃሳቡን ሳይቆጣጠር ወደ አእምሮው የሚመጣውን ክፉ ሃሳብ ሁሉ እያሰበ መልካም ሰው እሆናለሁ ብሎ መጠበቀ እንክርዳድ ዘርቶ ስንዴን ለማጨድ እንደ መጠበቅ ነው፡፡ ሰይጣን ሰውን እጁን ጠምዝዞ በግድ ሃጢያትን ማሰራት አይችልም፡፡\nሰይጣን ሰውን ሃጢያት ሊያሰራ ሲመጣ የሚልከው ሃሳብን ነው፡፡ ሰው ሃሳቡን ከተቀበለውና ካስተናገደው ለመፈፀም የጊዜ ጉዳይ ብቻ ነው፡፡\nሃሳቡን ግን በፍጥነት ከተቃወምነውና ከጣልነው ክፋት ላለመስራት አቅም ይኖረናል፡፡ ሃሳባችንን ካልተጠቀመ በስተቀር ሰይጣን ሃጢያት ሊያሰራን በፍፁም አይችልም፡፡\nምን ማሰብ እንዳለብንና እንደሌለብን የምንወስነው እኛ ነን፡፡ በማንኛውም ጊዜ ሃሳብ ሊመጣ ይችላል፡፡ ነገር ግን ሃሳቡን ለማስተናገድም ሆነ ለመጣል ስልጣኑ በእኛ እጅ ነው፡፡ ሃሳቡን ካላስተናገድነው በእኛ ላይ ምንም ማድረግ አይችልም፡፡ ህይወታችንን በንፅህና ለመጠበቅና ለእግዚአብሄር የምንጠቅም ለመሆን የእግዚአብሄርን ቃል በተለይም እነዚህን አስቡ ተብሎ የተነገረውን ብቻ ማሰብ ያለብን፡፡\nበቀረውስ፥ ወንድሞች ሆይ፥ እውነተኛ የሆነውን ነገር ሁሉ፥ ጭምትነት ያለበትን ነገር ሁሉ፥ ጽድቅ የሆነውን ነገር ሁሉ፥ ንጹሕ የሆነውን ነገር ሁሉ፥ ፍቅር ያለበትን ነገር ሁሉ፥ መልካም ወሬ ያለበትን ነገር ሁሉ፥ በጎነት ቢሆን ምስጋናም ቢሆን፥ እነዚህን አስቡ፤ ፊልጵስዩስ 4፡8 ይህን ፅሁፍ ለሌሎች ሼር share ማድረግ ቢወዱ\n#እውነተኛ #ጭምትነት #ጽድቅ #ንጹህ #ኢየሱስ #ጌታ #መሪነት #ቤተክርስትያን #አማርኛ #ስብከት #መዳን #መፅሃፍቅዱስ #ምስጋና #እምነት #መልካምወሬ #ፍቅር #ጌታ #ሰላም #በጎነት #አቢይ #አቢይዋቁማ #አቢይዋቁማዲንሳ #እወጃ #መናገር #ፅናት #ትግስት #መሪ\nበህይወት ደስተኛ ለመሆን\nአምስት ቀላል የደስታ እርምጃዎች | ቢሾፕ ቲዲ ጄክስ ስቲቭ ሃርቪ ብዙ ሰዎች ደስተኛ ለመሆን ምን ማድረግ አለብኝ ብለው ይጠይቃሉ ለሚለው ጥያቄ የሰጠው ምላሽ\n1. ለደስተኝነት በሌላው ላይ አትደገፍ\nበራስህ ደስተኛ የሚያደርግህን ነገር የመያዝ ሃላፊነቱ ያንተ ነው፡፡ ባለቤትህ ልጆችህ ያለህ ሃብት ደስታን ይሰጠኛል ብለህ ተስፋ አታድርግ፡፡ከምንም ጋር ባለተያያዘ መልኩ ደስተኛ ለመሆን በልብህ ወስን፡፡ ስለራስህ ደስታ ራስህ ሃላፊነቱን ውሰድ፡፡\n2. ታሪክህን ፈትን\nሰዎች ራሳቸውን በተሳሳተ መልኩ በማየት ይሰቃያሉ፡፡ ራስህን የምታይበት ፡ ስለራስህ የምትናገርበትን መንገድና ስለራስን ያለህን እቅድ ተመልከትና ለውጥ፡፡ ህይወትህን መለወጥ አንደምትችል አስብ ተናገር፡፡ 3. በጉዞህ ተደሰት በህይወት ደስተኛ ለመሆን የሆነ ጊዜ አትጠብቅ አንዳንድ ሰዎች ሁልጊዜ ደስታቸውን ያስተላልፋሉ፡፡ ትምህርቴን ስጨርስ ፣ ሳገባ ፣ ልጅ ስወልድ በማለት አሁን ደስተኛ መሆን ያቅታቸዋል፡፡ ህይወት መዳረሻ ግብ አይደለም፡፡ ህይወት ጉዞ ነው፡፡ በጉዞህ እያንዳንዱ ደረጃና እርምጃ ሁሉ ተደሰትበት፡፡\n4. ግንኙነትን አክብር\nተፈጥሮ እንደሚያስተምረን ያለግንኙነት ምንም ፍሬ የለም ካለግንኙነት ምንም ልታደርግ አትችልም፡፡ ካለግንኙነት ፍሬ በቤተሰብ በአገር በቤተክርስቲያን ፍሬ ልታፈራ አትችልም፡፡ ምንም ሁን ምን ካለህ ግንኙነት በላይ ልትሆን አትችልም፡፡ ስለዚህ መጀመሪያ ከእግዚአብሄር ጋር ላለህ ግንኙነት ትኩረት ስጥ፡፡ ከዚያም ከራስህ ጋር ባለህ ግንኙነት ራስህን ተቀበል ራስህን አክብር ውደድ፡፡ ራስህን ካላከበርክ እንድናከብርህ ከባድ ታደርግብናለህ፡፡\n5. ስራንና መዝናናትን በሚዛናዊነት ያዛቸው\nበህይወት በአንዱ ብቻ የተሳካልህ ልትሆን አትችልም፡፡ የሚሳካልህ ሁለቱንም በሚዛናዊነት የምትይዝ ከሆንክ ነው፡፡ ጠንክረህ ስራ ለመዝናናትም ትጋ፡፡ ስራ ብቻ የህይወትን ሃላፊነት የማይሸከሙት እጅግ ከባድ ያደርግብናል፡፡ ስለዚህ የስራህ ድካም በመዝናናት መካካስ አለበት፡፡\n#ደስታ #ሚዛን #enjoythejourny #relationship #እምነት #ግንኙነት #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nጊዜው አሁን ነው!\nጥበብን የተሞላ ልብ ይኖረን ዘንድ ፣ እድሜያችንን መቍጠር አስተምረን፡፡ መዝሙር 90፡12\nበምድር ያለን ጊዜ ምን ያህል አጭር እንደሆነ በተረዳን መጠን ጊዜያችንን በአግባቡ ለመጠቀም እንተጋለን፡፡ የምድር ኑሮዋችን አጭር መሆኑን እስካላስታወስን ግን በተለያዩ ምክኒያቶች የምናባክነው ይበዛል፡፡\nበምድር ላይ ያለን ጊዜ የተሰጠንን ስራ ለመጨረስ የሚበቃ እንጂ ምንም የሚባክን ትርፍ ጊዜ የለንም፡፡ በጊዜ አስተዳደራችን እጅግ የተሳካልን ብንሆን ጊዜያችንን ሙሉ ለሙሉ ብንጠቀምበት ነው፡፡ የልባችንም ጩኸት በምድር ላይ ምን ያህል እንደምንኖር ማወቅ ነው፡፡ መፅሃፍ ቅዱስ በምድር ለይ የምንኖረው ለአጭር ጊዜ እንደሆነ ይናገራል፡፡\nሰው ከንቱን ነገር ይመስላል፤ ዘመኑ እንደ ጥላ ያልፋል። መዝሙር 144፡4\nሕይወታችሁ ምንድር ነው? ጥቂት ጊዜ ታይቶ ኋላ እንደሚጠፋ እንፍዋለት ናችሁና። ያዕቆብ 4፡14\nእርግጥ ነው እግዚአብሄር በምድር ያለን ጊዜ አጭር እንደሆነ ይነግረናል እንጂ የሚቀረንን ቀን ምን ያህል እንደሆነ ቁጥሩን አይነግረም፡፡\nእኛም የሚያስፈፈልገን ነገር ዛሬ ብቻ የእኛ እንደሆነና ዛሬን በሚገባ መጠቀም እንዳለብን ማወቅ ነው፡፡ ዛሬን በሚገባ እስከተጠቀምንበት ድረስ ህይወታችንን ሁሉ በሚገባ እንጠቀምበታለን፡፡\nበዛሬ ስኬታማ ከሆንን በህይወት ዘመናችን ሁሉ ስኬታማ እንሆናለን፡፡ አንዳንዴ ነገ ለጌታ ለመኖር ልዩና የተሻለ እድል ይዞልን እንደሚመጣ እናስባለን፡፡እንደዚያ በማሰብ በዛሬ ላይ ካለአግባብ እንዝናናለን፡፡ ነገ ግን ምን እንደሚያመጣ አናውቅም፡፡ ነገ ካሰብነው በላይ ተግዳሮቶችን ይዞ ሊመጣ ይችላል፡፡ ዛሬንም ነገንም በሚረዳን በእግዚአብሄር እንጂ በነገ መመካት የለብንም፡፡\n. . . ነገ የሚሆነውን አታውቁምና። ያዕቆብ 4፡13\nቀን የሚያመጣውን ምን እንደ ሆነ አታውቅምና ነገ በሚሆነው አትመካ። ምሳሌ 27፡1\nመፅሃፍ ቅዱስ በግልፅ የምድር ጊዜያችን አጭር እንደሆነ ደጋግሞ ይነግረናል፡፡ በከንቱ የምንዝናናበትና የምናባክነው ትርፍ ጊዜ ጊዜ የለንም፡፡ ተርፎን የምናባክነው ምንም ጊዜ የለም፡፡\nአንዳንድ ጊዜ ደግሞ ነገን ወደዛሬ አምጥተንም መኖር እንፈልጋለን፡፡ እግዚአብሄር ቀኑን ጊዜውን እንደከፋፈለው ሁሉ በህይወት ያሉትን ስራዎቻችንን በጊዜ ከፋፍሎዋቸዋል፡፡ ነገን ዛሬ ላይ አምጥተን ለመኖር መሞከር ጥበብ አይደለም፡፡ የነገን ተግዳሮት ዛሬ ለመፍታት መሞከር ህይወትን ካለአግባብ ለመቆጣጠር መሞከር ነው፡፡ ጠቢብ ለነገ ዛሬ ያቅዳል ነገር ግን የነገን ለነገ ትቶ የዛሬን ዛሬ ይሰራዋል፡፡ ዛሬን ለመኖር ያለን ዛሬ ብቻ ነው፡፡\nእንግዲህ እንደ ጥበበኞች እንጂ ጥበብ እንደሌላቸው ሳይሆን እንዴት እንድትመላለሱ በጥንቃቄ ተጠበቁ፤ . . . ዘመኑን ዋጁ። ኤፌሶን 5፡15-16\nሕይወታችሁ ምንድር ነው?\n#ጊዜ #ጥበብ #ዛሬ #ደቀመዝሙር #ኢየሱስ #ጌታ #መዳን #አማርኛ #ኢትዮጲያ #አቢይዋቁማ #ፌስቡክ #አዋጅ\nPosted in Discipleship, purpose, Wisdom\nFor the Foundations of the Earth are the Lord’s\n“Do not keep talking so proudly or let your mouth speak such arrogance, for the Lord is a God who knows, and by him deeds are weighed. “The bows of the warriors are broken, but those who stumbled are armed with strength. Those who were full hire themselves out for food, but those who were hungry are hungry no more. She who was barren has borne seven children, but she who has had many sons pines away. “The Lord brings death and makes alive; he brings down to the grave and raises up. The Lord sends poverty and wealth; he humbles and he exalts. He raises the poor from the dust and lifts the needy from the ash heap; he seats them with princes and has them inherit a throne of honor. “For the foundations of the earth are the Lord’s; on them he has set the world. 1 Samuel 2:3-8\nThere are some wise and foolish things people do. Talking proudly is one of the most foolish things ever done.\nWe didn’t create ourselves. God created us. To survive on earth, we need to avoid talking proudly and arrogantly.\nGod resist the proud. Hannah prayed and said:\nDo not keep talking so proudly or let your mouth speak such arrogance.\nIf we would like to know the things God does to the proud and the things that God do for the humble we can read the following words.\nThe bows of the warriors are broken, but those who stumbled are armed with strength. Those who were full hire themselves out for food, but those who were hungry are hungry no more. She who was barren has borne seven children, but she who has had many sons pines away. There is nothing permanent worth of pride on earth. Everything is temporary and destined to perish.\nIf God resists you because of your pride, nobody will come to rescue you. Your wealth doesn’t protect you when God resists you. No one’s kingship delivered men from God’s resistance.\nThe Lord brings death and makes alive; he brings down to the grave and raises up. The Lord sends poverty and wealth; he humbles and he exalts He raises the poor from the dust and lifts the needy from the ash heap; he seats them with princes and has them inherit a throne of honor.\nThinking and talking in humility is a better protection than having a wealth or authority. The earth has the owner. God owns the earth. The foundations of the earth are the Lord’s.\n#pride #wisdom #riches #arrogance #humility #grace #salvation #church #testimony #soulwinning #preaching #Bible #theword #Abiydinsa #scriptures #abiywakumadinsa\nPosted in Discipleship, From The Heart, grace, Heart Matters, Wisdom\nየምድር መሠረቶች የእግዚአብሔር ናቸውና!\nሰው በምድር ላይ እንዲበረክት አለመታበይ አለበት፡፡ ሰው በምድር ላይ ተቋቁሞ እንዲያልፍ የትቢትን ንግግር ማስወገድ አለበት፡፡ የትእቢተኛ ዋነኛ ተቃዋሚው እግዚአብሄር ነው፡፡ ስለዚህ ነው ሃና ስትፀልይ እንዲህ ያለችው፡፡\nአትታበዩ፥ በኩራትም አትናገሩ፤ እግዚአብሔር አዋቂ ነውና፥ እግዚአብሔርም ሥራውን የሚመዝን ነውና፥ ከአፋችሁ የኵራት ነገር አይውጣ።\nየእግዚአብሄርን በትእቢተኞች ላይ የሚያደርገውን ነገር የስራውን ዝርዝር ማወቅ ከፈለግን እንዲህ ተፅፎዋል፡፡ በተቃራው ትሁታንን እንዴት እንደሚያከብር በዚህ ክፍል እንመለከታለን፡፡\nየኃያላንን ቀስት ሰብሮአል፥ ደካሞችንም በኃይል ታጥቀዋል። ጠግበው የነበሩ እንጀራ አጡ፤ ተርበው የነበሩ ከራብ ዐርፈዋል፤ መካኒቱ ሰባት ወልዳለችና፥ ብዙም የወለደችው ደክማለች።\nበምድር ላይ ምንም ቋሚና የሚያስመካ ነገር የለም፡፡ በምድር ላይ ያለው ሁሉ ሃላፊና ጠፊ ነው፡፡ በትምክትህ እግዚአብሄር ከተቃወመህ ማንም አይደገፍህም፡፡ እግዚአብሄር በተቃወመህ ጊዜ ምንም ያህል ሃብትህ አያስጥልህም፡፡ ስልጣኑ ከእግዚአበሄር ተቃውሞ ያስመለጠው ሰው የለም፡፡\nእግዚአብሔር ይገድላል ያድናልም፤ ወደ ሲኦል ያወርዳል፥ ያወጣል። እግዚአብሔር ድሀ ያደርጋል፥ ባለጠጋም ያደርጋል፤ ያዋርዳል፥ ደግሞም ከፍ ከፍ ያደርጋል።\nሃብትም ልጅም ስልጣንም ያልፋሉ፡፡ እግዚአብሄር ከተቃወመህ ሃብትህ አያጥልህም፡፡ በትቢትህ እግዚአብሄር ከተቃወመህ ልጅህና ትውልድህ አያድንህም፡፡\nከሕዝቡ መኳንንት ጋር ያስቀምጣቸው ዘንድ፥ የክብርንም ዙፋን ያወርሳቸው ዘንድ፥ ችግረኛውን ከመሬት ያስነሣል፥ ምስኪኑንም ከጉድፍ ያስነሣል፤\nከሃብት ከወገንም ከስልጣንም በላይ ፅኑ መሸሸጊያ አለመታበይ በኩራትም አለመናገር ነው፡፡ ለምን ቢባል ምድር ባለቤት አላት ፡፡ የምድርም ባለቤትዋም እግዚአብሄር ብቻ ነው፡፡ የምድር መሰረቶች የእግዚአብሄር ናቸውን፡፡\nአትታበዩ፥ በኩራትም አትናገሩ፤ እግዚአብሔር አዋቂ ነውና፥ እግዚአብሔርም ሥራውን የሚመዝን ነውና፥ ከአፋችሁ የኵራት ነገር አይውጣ። የኃያላንን ቀስት ሰብሮአል፥ ደካሞችንም በኃይል ታጥቀዋል። ጠግበው የነበሩ እንጀራ አጡ፤ ተርበው የነበሩ ከራብ ዐርፈዋል፤ መካኒቱ ሰባት ወልዳለችና፥ ብዙም የወለደችው ደክማለች። እግዚአብሔር ይገድላል ያድናልም፤ ወደ ሲኦል ያወርዳል፥ ያወጣል። እግዚአብሔር ድሀ ያደርጋል፥ ባለጠጋም ያደርጋል፤ ያዋርዳል፥ ደግሞም ከፍ ከፍ ያደርጋል። ከሕዝቡ መኳንንት ጋር ያስቀምጣቸው ዘንድ፥ የክብርንም ዙፋን ያወርሳቸው ዘንድ፥ ችግረኛውን ከመሬት ያስነሣል፥ ምስኪኑንም ከጉድፍ ያስነሣል፤ የምድር መሠረቶች የእግዚአብሔር ናቸውና፥ በእነርሱ ላይም ዓለምን አደረገ። 1ኛ ሳሙኤል 2፡3-8\n#ኩራት #መታበይ #እግዚአብሔር #ህብረት #እምነት #የሰውአሳብ #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nPosted in From The Heart, Heart Matters, Uncategorized, Wisdom\nሃይል አያስመካም ማስተዋል እንጂ\nሁሉም ሰው በምድር ላይ እንዲከናወን ይፈልጋል ከክንውንም መጉደል የሚፈልግ ሰው የለም፡፡ ሰውም የክንውን መንገዶች የሚባሉትን ሁሉ ማጥናት መከተል ይፈልጋል፡፡\nበዚህ ረገድ ሰዎች እነዚህ የህይወት ቁልፍ ናቸው ብለው ካለማወቅ የሚሳሳቱባቸው ሶስት ነገሮች አሉ፡፡\nበየዘመኑ የኖሩ ሰዎች የህይወት ዘመናቸውን እነዚህን በመፈለግ ቢፈጁም በኋላ ግን የጠበቁት ስለማይሆን ያዝናሉ ይሰናከላሉ፡፡\nለማይጠቅም ለከንቱ ነገር ጊዜያቸውን ስለፈጁ ይፀፀታሉ፡፡ ስለዚህ ነው መፅሃፍ ስለ እነዚህ ሰዎች በስህተት ስለሚመኩባቸው ሶስት ነገሮች በየጊዜው በተለያለ መልኩ የሚናገረው፡፡ በመፅሃፍ ቅዱስ ሰው በጥበቡ በሃይሉና በባለጠግነቱ እንዳይመካ በተደጋጋሚ ያስጠነቅቃል፡፡\nእግዚአብሄር እንዲህ እያለ ነው ፡፡ የሰው ጥበብ እንደ ህይወት ቁልፍ የሚያስመካ ነገር አይደለም፡፡ የሰው ጥበብ እንደ ስኬት ምንጭ ወሳኝ አይደለም፡፡ ጥበብ የሚያደርጋቸው ውስን ነገሮች አሉ ነገር ግን የሰው ጥበብ የህይወት መንገድ አይደለም፡፡\nበሌላ አነጋገር ጥበብ የሌለው ሰው ከህይወት መንገድ እንደጎደለ ሊሰማው አያስፈልግም፡፡ ጥበብ የሌለው ሰው የህይወት ቁልፉን እንዳጣ አይዋረድ፡፡ ጥበብ የሌለው ሰው ህይወት እንደጎደለው አይሰማው፡፡ ጥበብ ጉድለት ምንም ችግር የለውም እያለ ነው፡፡\nሃያልም በሃይሉ አይመካ ማለት ሃያል በሃይሉ ምንም አያመጣም ማለት ነው፡፡ ሃያል ሃይሉ አያስጥለውም ማለት ነው፡፡ ሃያል ሃይሉ በር አይከፍትለትም ማለት ነው፡፡ ሰው በሃይሉ ጠብ የሚል ነገር የለም ማለት ነው፡፡ ሰው በሃይሉ መመካቱ አያዋጣውም፡፡\nበሌላ አነጋገር ደካማው ከህይወት መንገድ ተጥያለሁ አይበል፡፡ ደካማው በድካሙ ዝቅ ዝቅ አይበል፡፡ ደካማው በድካሙ አይዘን ማለቱ ነው፡፡ ደካማው ድካ ብቻ ከህየወት ሩጫ ሊያሰወጣው የሚችል በቂ ምክኒያት አይደለም ማለት ነው፡፡\nእንዲሁም ባለጠጋም በብልጥግናው አይመካ ማለት የህይወት ስኬት ቁልፍ በባለጠግነት ውስጥ አይደለም ማለት ነው፡፡ ባለጠጋ ስለሆነ ብቻ ህይወትን ያገኘ አይምሰለው ማለት ነው፡፡ ባለጠግነት የሚያስመካ ምንም ነገር የለውም ማለት ነው፡፡ ባለጠግነት ማድረግ የማይችላቸው በጣም ብዙ ነገሮች አሉ እያለ ነው፡፡\nየሰው ሕይወት በገንዘቡ ብዛት አይደለምና ተጠንቀቁ፥ ከመጐምጀትም ሁሉ ተጠበቁ አላቸው። ሉቃስ 12፡15\nእንዲሁም ደግሞ ደሃ የህይወት ቁልፉን እንዳጣ አይሰማው ማለት ነው፡፡ ደሃ ምንም እንደጎደለበት አይሰማው፡፡ ድሃ በድህነቱ አይዋረድ፡፡\nነገር ግን የሚመካው፦ ምሕረትንና ፍርድን ጽድቅንም በምድር ላይ የማደርግ እኔ እግዚአብሔር መሆኔን በማወቁና በማስተዋሉ በዚህ ይመካ፤ ደስ የሚያሰኙኝ እነዚህ ናቸውና፥ ይላል እግዚአብሔር፡፡ ኤርምያስ 9፡23-24\nየህይወት ቁልፍ ሃይል ሃብትና ጥበብ ውስጥ አይደለም፡፡ የስኬት ቁልፍ ያለው እግዚአብሄር እጅ ነው፡፡ እግዚአብሄር ደግሞ የሰውን ፊት አይቶ አያዳላም፡፡ እግዚአብሄር የሰውን ሃያልነትና ድካም ፣ የሰውን ባለጠግነትና ድህነት ፣ የሰውን ጥበብና የጥበብ ጉድለት ተከትሎ ምንም የሚሰራው ነገር የለም፡፡ እግዚአብሄር ምድርን የሚያስተዳድረው ምሕረትንና ፍርድን ጽድቅንም በማድረግ ነው፡፡\nበጥበቡ የሚመካ ሰው ሞኝ ነው፡፡ በሃይሉ የሚመካ ሰው ደካማ ነው ፡፡በባለጠግነቱ የሚመካ ሰው ድሃ ነው፡፡\nስለዚህ የሰው ስኬት ምንጩ በምድር እንደሌለ የሰው ስኬት ምንጩ እግዚአብሄር እጅ እንዳለ የተረዳ ሰው ይህ መረዳቱ ሊያስፈነድቀውና ሊያስመካው ይችላል፡፡ ምክኒያቱም ሊመኩበት የሚገባ እግዚአብሄ ብቻ ነውና፡፡\nበእግዚአብሄር ብቻ መመካት እውነተኛ ባለጠግነት ነው ፣ በእግዚአብሄር መመካት እውነተኛ ሃያልነት ነው ፣ እውነተኛ ጠቢብነት በእግዚአብሄር መመካት ነው፡፡\nየሚመካ በእግዚአብሄር ይመካ !\nማንም ያለው ነገር እንዲደረግለት ቢያምን\n#የእግዚአብሄርሃይል #መንፈስቅዱስ #መመካት #ብርታት #እምነት #እወጃ #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nPosted in Faith, From The Heart, Heart Matters, Uncategorized, Wisdom\nሁላችንም ሯጮች ነን\nበእሽቅድምድም ስፍራ የሚሮጡት፥ ሁሉ እንዲሮጡ ነገር ግን አንዱ ብቻ ዋጋውን እንዲቀበል አታውቁምን? እንዲሁም ታገኙ ዘንድ ሩጡ። የሚታገልም ሁሉ በነገር ሁሉ ሰውነቱን ይገዛል፤ እነዚያም የሚጠፋውን አክሊል ሊያገኙ ነው፥ እኛ ግን የማይጠፋውን። ስለዚህ እኔ ያለ አሳብ እንደሚሮጥ ሁሉ እንዲሁ አልሮጥም፥ ነፋስን እንደሚጎስም ሁሉ እንዲሁ አልጋደልም፤ 1ኛ ቆሮንቶስ 9፡ 24-26\nሁላችንም እንሮጣለን ፡፡ ሁሉም ሩጫ ወደውጤት አያመጣም፡፡ ውጤታማ ሩጫ አለ ከንቱ ሩጫ አለ፡፡ የሁላችንም ሩጫ ለኦሎምፒክ ላይሆን ይችላል፡፡ ሁላችንም የኦሎምፒክን ሚኒማ ላናሟላ እንችላለን፡፡\nግን ሁላችንም በህይወት ለመሮጥ በሩጫው ባለቤት እግዚአብሄር በእየሱስ አዳኝነት ካመንን ብቁ ልንሆንና ሚኒማውን አሟልተናል መሮጥም እንችላለን፡፡ እንደ ማንኛውም ሩጫ ይህም የዘላለም ሩጫ ህግ አለው፡፡ ስለዚህ የዘላለም ውጤት ስለሚያስገኘው ሩጫ ህግ መፅሃፍ ቅዱስ ይናገራል፡፡\nውጤት ለሁሉም አይደለም፡፡ የክርስትናውን ሩጫ ከሌላ የሚለየውና ደግነቱ ከአንድ እስከ ሶስት የወጣ ብቻ የሚሸለምበት እንደ አካል ብልት ሁላችንም ለተለያየ ተግባር ስለተጠራን በዚህ ሩጫ በሚገባ የሮጠ ሁሉ ይሸለማል፡፡\nለመዳን እየሱስ በመስቀል ላይ በሰራው ስላ ማመን ብቻ ሲጠይቅ ለመሸለም ግን ውሳኔን ይጠይቃል፡፡ በክርስትና ህይወት የሚሸለመው በድንገት አይደለም፡፡ ለአክሊል በትጋት በውሳኔና በእውቀት የሰራ ይሸለማል፡፡ ለዚህ ነው መፅሃፍ ታገኙ ዘንድ ሩጡ የሚለው።\nሩጫ ትግስትንና ጥበብን ይጠይቃል፡፡ ሩጫ ሰውነትን መግዛትና ዲሲፒሊን ይጠይቃል፡፡ ውጤት ቁጥብነትን ስለሚጠይቅ ሯጭ የሚያደርጋቸውና የማያደርጋቸው ነገሮች አሉ፡፡ ሯጭ የሚበላውና የማይበላው አለ፡፡ ሯጭ በሩጫው ውጤት ለማምጣት ሰውነቱን በነገር ሁሉ ይገዛል፡፡\nየህይወት ሩጫ ሽልማት ከማንኛውም የኦሎምፒክ ሽልማት ይበልጣል፡፡ የምድር ሽልማት የሚጠፋ ሽልማት ነው፡፡ ይህ ሽልማት ስንሞት አብሮን የሚሄድ ሽልማት አይደለም፡፡ ይህ ሽልማት የመሬት ስበት ይዞ የሚያስቀረው ከነፍስና ከመንፈሳችን ጋር አብሮን ወደሰማይ የሚሄድ አይደለም፡፡ የህይወት ሽልማት የዘላለም ነው፡፡\nለሚጠፋ መብል አትሥሩ፤ ነገር ግን ለዘላለም ሕይወት ለሚኖር መብል የሰው ልጅ ለሚሰጣችሁ ሥሩ፤ እርሱን እግዚአብሔር አብ አትሞታልና። ዮሃንስ 6፡27 5.\nይህ የዘላለም ሽልማት ሩጫ በትኩረትና በአላማ የሚሮጥ ነው፡፡ በዚህ ሩጫ ላይ ስናተኩር በፊታችን ከሩጫችን የሚያስተጓጉሉንን እንቅፋቶች እናልፋለን፡፡ መንፈሳዊ ህይወታችን በቃሉ ሙሉ ፍሬ እንዳያፈራ ትኩረታችንን ሊከፋፍል የሚመጣውን የዚህም ዓለም አሳብና የባለጠግነት መታለል እንቃወማለን፡፡\nበእሾህ መካከል የተዘራውም ይህ ቃሉን የሚሰማ ነው፥ የዚህም ዓለም አሳብና የባለጠግነት መታለል ቃሉን ያንቃል፥ የማያፈራም ይሆናል። ማቴዎስ 13፡22 6.\nሩጫ ትግስት ፡ ጥበብና እርጋታን ይጠይቃል፡፡ የህይወት ሩጫ ማራቶን እንመሆኑ መጠን ጉልበት አለኝ ተብሎ የሚበረርበት አይደለም፡፡ በፊታችን ያለውን ሩጫ በትዕግሥት እንሩጥ፤ ዕብራውያን 12፡1\nየሩጫ ወደር የሌለው ምሳሌያችን ኢየሱስ ነው፡፡ እርሱን ተመልክተን እንደሱ ከሮጥን የማናሸንፍበት ምክኒያት የለም፡፡ እየሱስ በፊቱ ስላለው ዘላለማዊ ደስታ ብዙ ነገሮችን ንቋል፡፡\nስማችሁ በሰማያት ስለ ተጻፈ\n#ሩጫ #ትግስት #ቤተክርስትያን #አማርኛ #ስብከት #መዳን #መፅሃፍቅዱስ #የእግዚአብሄርቃል #የእግዚአብሔርፈቃድ #አቢይዋቁማ #አቢይዋቁማዲንሳ\nPosted in From The Heart, Heart Matters, purpose, Uncategorized, Wisdom\nነገር ግን መናፍስት ስለ ተገዙላችሁ በዚህ ደስ አይበላችሁ፥ ስማችሁ ግን በሰማያት ስለ ተጻፈ ደስ ይበላችሁ። ሉቃስ 10፡20\nእግዚአብሄር ለሃጢያታችን መድሃኒት ባዘጋጀው በእየሱስ ክርስቶስ አዳኝነትና ጌትነት በማመናችን ስማችን በህይወት መዝገብ ላይ ተፅፎአል፡፡ ስማችን በህይወት መዝገብ ላይ ስለተፃፈ ስንሞት ወይም ነፍሳችን ከስጋችን ሲለይ ከእግዚአብሄር ጋር ለዘላለም እንኖራለን፡፡\nነገር ግን እግዚአብሄር ያዘጋጀውን የመዳኛ መንገድ እየሱስን የጣሉና ያልተቀበሉ ለሰይጣንና ለመላእክቱ ወደተዘጋጀው ወደ እሳት ባህር ይጣላሉ፡፡ ምክኒያቱም በታረደው በግ ሕይወት መጽሐፍ ስሞቻቸው ያልተጻፉ ሁሉ ለአሳቹ ለአውሬው ይሰግዳሉ፡፡\nከዓለምም ፍጥረት ጀምሮ በታረደው በግ ሕይወት መጽሐፍ ስሞቻቸው ያልተጻፉ በምድር የሚኖሩ ሁሉ ይሰግዱለታል። ራእይ 13፡8\nበሕይወትም መጽሐፍ ተጽፎ ያልተገኘው ማንኛውም በእሳት ባሕር ውስጥ ተጣለ። ራእይ 20፡15\nበምድር ላይ ከምናደርገው ማንኛውም ግኝትና ስኬት በላይ የሚያስደስተው ስማችን በህይወት መዝገብ ላይ ማፃፉና ወደመንግስተ ሰማያት እንደምንገባ ማረጋገጣችን ነው፡፡\nበምድር ላይ ካሉ ደስታዎች ሁሉ ይልቅ ዘላቂው ደስታ ከእግዚአብሄር ጋር ለዘላለም እንድንኖር እግዚአብሄር እኛን ልጅ አድርጎ መቀበሉ ነው፡፡\nበምድር ላይ ከምናገኛቸው ደስታዎች ሁሉ የሚበልጠው ከዚህ ጊዜያዊ ስጋ ስንለይ ዘላለማችንን የምናሳልፈው ከእግዚአብሄ ጋር መሆኑን ማወቃችን ነው፡፡\n#መንግስተሰማያት #ዘላለም #ስም #የህይወትመዝገብ #ቤተክርስትያን #አማርኛ #ስብከት #መዳን #መፅሃፍቅዱስ #መንፈስቅዱስ #ህይወት #ፌስቡክ #አቢይዋቁማ #አቢይዋቁማዲንሳ\nPosted in Faith, Uncategorized, Wisdom\nከእግዚአብሄር የመቀበያ ጥበብ\nብዙዎቻችን እግዚአብሄር ፀሎታችንን እንደሚሰማ እናምናለን እንፀያለንም፡፡ እውነትም እግዚአብሄርም ፀሎትን የሚመልስ ህያው አምላክ ነው፡፡\nግን ስንቶቻችን ነን የፀሎት መልሳችንን እንዴት ከእግዚአብሄር እንደምንቀበል የምናውቅ? መፀለያችን ብቻ ሳይሆን እንዴት የፀሎታችንን መልስ ከእግዚአብሄር እንደምንቀበል ካላወቅን በስተቀር እግዚአብሄር ፀሎትን የማይመልስ ሁሉ ሊመስለን ይችላል፡፡\nወይም ደግሞ እግዚአብሄር እንደሚባርክ አምነን ለእግዚአብሄር ገንዘባችንን እንሰጣለን፡፡ ለእግዚአብሄር ገንዘባችንን በመስጠታችን ምንም እንደማይጎድልብን እናምናለን፡፡ እውነትም ነው ለእግዚአብሄር ሰጥቶ የጎደለበት ሰው የለም፡፡\nለእግዚአብሄር ገንዘባችንን ስንሰጥ እግዚአብሄር ገንዘብን ሊሰጠን ይችላል፡፡ ነገር ግን እኛ ለእግዚአብሄር ገንዘባችንን ስንሰጥ እግዚአብሄር የሚሰጠን ገንዘብ ብቻ አይደለም፡፡\nበህይወታችን ከእግዚአብሄር የምንፈልገው ነገር ገንዘብ ብቻ አይደለም፡፡ ከእግዚአብሄር የምንፈልገው ብዙ አይነት ነገር አለ፡፡ ገንዘብ ውስን ስለሆነ ገንዘብ ሊመልሳቸው የማይችላቸው ብዙ ጥያቄዎች በህይወታችን አሉ፡፡\nእግዚአብሄርም መሃሪ ስለሆና የህይወታችንን የጊዜውን ጥያቄ በሚገባ መመለስ ስለሚፈልግ ለእግዚአብሄር ገንዘባችንን ስንሰጥ የሚሰጠን ወይም መልሶ የሚባርከን በገንዘብ ብቻ አይደለም፡፡ ከገንዘብ በላይ እጅግ አስፈላጊና ውድ ነገሮች በህይወታችን አሉ፡፡\nእግዚአብሄር ገንዘብን ይሰጣል ገንዘብ ብቻ አይደለም እግዚአብሄር ሰላምን ይሰጣል፡፡ እግዚአብሄር እርካታን ይሰጣል፡፡ እግዚአብሄር ሞገስን ይሰጣል፡፡ እግዚአብሄር እረፍትን ይሰጣል፡፡ የምንበላውን እህልና ውሃ እንኳን የሚባርከው እግዚአብሄር ነው፡፡ እግዚአብሄር በሽታን ከመካከላችን ያርቃል ፡፡ ዘጸአት 23፡25\nእግዚአብሄር ሲባርክ አንድን ጥሩ ነገር እንድናደርግ በምሪት ይባርከናል፡፡ ትክክለኛውን ነገር እንድናደርግ እግዚአብሄር በልብ መነሳሳት ይባርከናል፡፡ የማይቻለውን ነገር እንድናደርግ ያልተለመደ ድፍረትን ይሰጠናል፡፡ እርሻን አርሰን እንድንበላ ጉልበትን የሚሰጠን እንኳን እግዚአብሄር ነው፡፡\nበልብህም፦ ጉልበቴ የእጄም ብርታት ይህን ሀብት አመጣልኝ እንዳትል። ዘዳግም 8፡17\nነግደን እንድናተርፍ እግዚእብሄር ጥበብን ይሰጠናል፡፡ እግዚአብሄር እንዲከናወንልን በሮችን ይከፍትልናል፡፡ ካለንበት ሁኔታ ውስጥ እንድንወጣ ቃልን በጊዜው የሚሰጠው እግዚአብሄር ነው፡፡ እነዚህን ፈላጊና ተፈላጊ የሚያገናኘው እግዚአብሄር ነው፡፡\nእግዚአብሄርን በህይወታችን የማንፈልግበት ሁኔታ የለም፡፡ እግዚአብሄርንም የሚባርከን በሁሉም መንገዶች ነው፡፡ ዞሮ ዞሮ ብልፅግና ማለት ብዙ ገንዘብ ማግኘት ብቻ ሳይሆን የምንፈልገውን ነገር በምንፈልግበት ጊዜ ማግኘት ነው፡፡\nእንግዲህ በእኛ እንደሚሠራው ኃይል መጠን ከምንለምነው ወይም ከምናስበው ሁሉ ይልቅ እጅግ አብልጦ ሊያደርግ ለሚቻለው፥ ኤፌሶን 3፡20\nከእግዚአብሄር መቀበላችን የተረጋገጠ ነውና ወደእግዚአብሄር መፀለያችንንና ለእግዚአብሄር መስጠታችንን እናብዛ፡፡\nPosted in Faith, From The Heart, Heart Matters, Leadership, purpose, Uncategorized, Wisdom\nየሚያስፈልገው አንድ ነገር\nበህይወት እግዚአብሄር እንዳለልን በልቡና በነፍሱ እንዳለ መኖር የከበረ ነገር ነው፡፡ እግዚአብሄር የሚፈልገው ይህ ነው ብለን በግምት በመኖር ህይወታችንን ከምናባክን እግዚአብሄር የሚፈልገውን አግኝተንና አድርገን ማለፍ ወደር የማይገኝለት መታደል ነው፡፡\nእግዚአብሄር ምን እንደሚፈልግ እንድንገምትለትና እንድናደርገው አልጠየቀንም፡፡ እግዚአብሄር የሚፈልገውን ግልፅ አድርጓል፡፡ የሚያስፈልገው ብዙ ነገር አይደለም፡፡\nሰዎች እግዚአብሄርን ለማስደሰትና ለማስደነቅ በራሳቸው የሚሄዱት ብዙ መንገዶች እግዚአብሄርን አያስደንቁትም፡፡ ሰዎች የሚያስፈልገውን ነገር ሳያደርጉ በአገልግሎት ስም ጭምር እግዚአብሄርን ለማስደሰት የሚያደርጉት ነገሮች እግዚአብሄር ጎሽ አይላቸውም፡፡\nእግዚአብሄር የሚፈልገውን ያውቃል የሚፈልገውም እንዲደረግለት ይፈልጋል ይጠብቃል፡፡\nእየሱስ እነማርያም ቤት ሲሄድ አላማው ቤተሰቡ የእግዚአብሄርን ቃል እንዲሰሙና ፈቃዱን እንዲረዱ ነው፡፡ ማርታ ግን በቤት ስራ ልታገለግለው ጉድ ጉድ በማለትዋ እየሱስ ወደቤተሰቡ የሄደበትን አላማ ፈፅሞ ሳተችው፡፡ እየሱስና ማርታ ተላለፉ፡፡\nበዚያ ሰአት የማርታ ከምንም አስቀድሞ የእግዚአብሄርን ቃል መስማት ወደር የማይገኝለት የህይወት ምርጫ ነበር፡፡ እርስዋ ግን እየሱስ ይፈልጋል ብላ ያሰበችውን እንጂ እየሱስ የፈለገውን አላደረገችም፡፡\nእርስዋ ለእየሱስ መልካም ነው ብላ የገመተችውን በማድረግ ልታገለግለው ደፋ ቀና ትል ነበር፡፡ ያ እየሱስን አላስደሰተውም፡፡ ብዙ ነገር በማድረጉዋ እያገለገለች እያስደሰተችው መሰላት፡፡\nእግዚአብሄር በህይወታችን ቅድሚያ እንድንሰጠው የሚፈልገው ነገር ቃሉን መስማት ነው፡፡ ከኑሮ ከስራ ከአገልግሎትም ከሩጫም በፊት ቅድሚያ ሊሰጠው የሚያስፈልገው ቃሉን መስማት ነው፡፡\nእንዲያውም እየሱስ የሚያስፈልገው ጥቂት ወይም አንድ ነገር ነው አለ፡፡ የሚያስፈልገው በአለም ሩጫና ባተሌነት ሳይወሰዱ ረጋ ብሎ እግዚአብሄር ከኔ ምን ይፈልጋል ብሎ የእግዚአብሄርን ፈቃድ ለማግኘት ጊዜን መስጠትና ያንን ማድረግ ነው፡፡\nሲሄዱም እርሱ ወደ አንዲት መንደር ገባ፤ ማርታ የተባለች አንዲት ሴትም በቤትዋ ተቀበለችው። ለእርስዋም ማርያም የምትባል እኅት ነበረቻት፥ እርስዋም ደግሞ ቃሉን ልትሰማ በኢየሱስ እግር አጠገብ ተቀምጣ ነበረች። ማርታ ግን አገልግሎት ስለ በዛባት ባከነች፤ ቀርባም፦ ጌታ ሆይ፥ እኔ እንድሠራ እኅቴ ብቻዬን ስትተወኝ አይገድህምን? እንኪያስ እንድታግዘኝ ንገራት አለችው። ኢየሱስም መልሶ፦ ማርታ፥ ማርታ፥ በብዙ ነገር ትጨነቂአለሽ ትታወኪማለሽ፥ የሚያስፈልገው ግን ጥቂት ወይም አንድ ነገር ነው፤ ማርያምም መልካም ዕድልን መርጣለች ከእርስዋም አይወሰድባትም አላት። ሉቃስ 10፡38-42\nበአለም ላይ ያለው ነገር ሁሉ አላፊ ጠፊም ነው፡፡ የሚታየው ነገር ሁሉ ያልፋል፡፡ ሁሉም ነገር ያልፋል፡፡ ምክኒያቱም የሚታየው ነገር ሁሉ ከማይታየው ነው የመጣው፡፡\nዓለሞች በእግዚአብሔር ቃል እንደ ተዘጋጁ፥ ስለዚህም የሚታየው ነገር ከሚታዩት እንዳልሆነ በእምነት እናስተውላለን። ዕብራውያን 11፡3\nአሁን በአይን የሚታየው ነገር ሁሉ ሃላፊ ነው ፡፡ መንፈሳዊው አለም በአይን የማይታየው አለም ብቻ ነው ቋሚና የማያልፈው፡፡\nየሚታየው የጊዜው ነውና፥ የማይታየው ግን የዘላለም ነው። 2ኛ ቆሮንቶስ 4፡18\nየሰውን ህይወት እንኳን ስንመለከት ከዘላለም ጋር ሲነፃፀር ህይወቱ ጥቂት ጊዜ ታይቶ ኋላ እንደሚጠፋ እንፍዋለት ነው፡፡\nስለዚህ ነው መፅሃፍ ቅዱስ በላይ ያለውን እሹ የሚለው፡፡ በላይ ያለው መንፈሳዊው አለም ዘላቂውና ቋሚው አለም ብቻ ነው አስተማማኝ ፡፡ እርሱ ብቻ ነው የማያልፈው፡፡\nእንግዲህ ከክርስቶስ ጋር ከተነሣችሁ፥ ክርስቶስ በእግዚአብሔር ቀኝ ተቀምጦ ባለበት በላይ እሹ፤ በላይ ያለውን አስቡ እንጂ በምድር ያለውን አይደለም። ቆላስይስ 3፡1-2\nለዘላለም የሚኖረው ሰማዩንና ምድሩን የፈጠረው የእግዚአብሄር ቃል ነው፡፡ እንዲሁም የእግዚአብሄርን ቃል የሚያደርግ ሰው ለዘላለም ይኖራል፡፡\nዓለሙም ምኞቱም ያልፋሉ፤ የእግዚአብሔርን ፈቃድ የሚያደርግ ግን ለዘላለም ይኖራል። 1ኛ ዮሐንስ 2፡17\n#ኢየሱስ #ጌታ #ቤተክርስትያን #አማርኛ #ስብከት #መዳን #መፅሃፍቅዱስ #እንፍዋለት #ሕይወታችሁ #ዘላለም #የእግዚአብሄርቃል #የእግዚአብሔርፈቃድ #አቢይዋቁማ #አቢይዋቁማዲንሳ\nገንዘብ የክፋት ስር አይደለም\nእዚሁ ጨለማ ምድርን ድቅድቅ ጨለማ አህዛብን በሚሸፍንበት ነው ብርሃንህን ሊያወጣ የሚፈልገው፡፡\nበሞት ጥላ መካከል ነው አብሮህ መሆን የሚፈልገው፡፡\nበጠላቶችህ ፊት ለፊት ነው ራስህን በዘይት መቀባት የሚፈልገው፡፡\nእዚሁ ደረቁ ምድር ላይ መቶ እጥፍ እንድታፈራ የሚፈልገው፡፡\nየዋህ በአማርኛ መዝገበ ቃላት ” ገር ፣ ቅን ፣ መሠሪነት የክፋት ብልጠት የሌለው ” በማለት ተተርጉሟል፡፡\nየዋህነት “ብትበደሉ አይሻልምን?” የሚለውን የእግዚአብሄርን ቃል አምኖ ሌላውን ከመበደል ይልቅ ራስ በመበደል ከእግዚአብሄር ሽልማት መቀበል ነው፡፡\nእንግዲህ ፈጽሞ የእርስ በርስ ሙግት እንዳለባችሁ በእናንተ ጉድለት ነው። ብትበደሉ አይሻልምን? ብትታለሉስ አይሻልምን? 1ኛ ቆሮንቶስ 6፡7\nAbiy Dinsa on LinkedIn\nበክርስትና ህይወታችን የትም አትሄድም ፣ በላሁህ ፣ ጣልኩህ ፣ አሁንስ አታመልጥም ብለው የሚያስፈራሩ ብዙ ነገሮች ይነሳሉ፡፡\nበአካባቢያችን ያሉትን ሁኔታዎች በማሳየት እግዚአብሄር የተናገረን ነገር እንደማይሆንና ሊፈፀም እንደማይችል ሊያስረዱንና ሊያሳምኑን ይጥራሉ፡፡\nእግዚአብሄር በህይወታችን ያስቀመጠውን አላማ ሊቋቋም የሚችል ምንም ሃይል አልነበረም የለም ወደፊትም አይኖርም፡፡\nእየሱስ በምድር ሲኖር አሸንፎ የእግዚአብሄርን ፈቃድ በሙላት እንደፈፀመ እኛንም ሊያሸንፈን የሚችል በፊታችን የሚቆም ምንም ሃይል የለም፡፡\nይቻላል – እግዚአብሄርን ማስደሰት\nከክርስቶስ ጋር በትንሳኤ በመነሳታችንና በሰማያዊ ስፍራ ከክርስቶስ ጋር በመቀመጣችን እንዲሁም በሰማያዊው በረከት ሁሉ ከመባረካችን የተነሳ ሰዎች የሚጋደሉለት የምድር ነገር አያጓጓንም ፡፡\nለጊዜያዊ ደስታ ብለን አባታችንን እግዚአብሄርን ማሳዘን አንፈልግም፡፡ ለምድራዊ ተራ ነገር እግዚአብሄን መፍራታችንን አንተውም፡፡\nለምድራዊ ክብር ለማግኘት ሰዎችን አንጠላም አንበድልም ፡፡ ለከንቱ የምድር ውድድር የተሰጠንን የክርስትና ወንጌል ተልዕኮ ቸል አንልም፡፡\nነገ እንሞታለንና እንብላና እንጠጣ። 1ኛ ቆሮንቶስ 15፡32 እንደሚሉ ሰዎች ምድራዊ የሚያልፍ ገንዘብ ለማግኘት ሰዎችን አንቀማም፡፡\nይህ የእግዚአብሄር ቤተሰብነት የልጅነት ክብራችን አይፈቅድልንም፡፡ ክርስቶስን ለማወቅና ለእርሱና ለእርሱ ብቻ ለመኖር ሁሉን እንደ ጉድፍ እንቆጥራለን፡፡\nእንግዲህ ከክርስቶስ ጋር ከተነሣችሁ፥ ክርስቶስ በእግዚአብሔር ቀኝ ተቀምጦ ባለበት በላይ ያለውን እሹ። በላይ ያለውን አስቡ እንጂ በምድር ያለውን አይደለም። ቆላስይስ 3፡1-2\nእየሱስ የሰው ልጆች ሰለ ደህንታቸው ምን እንዳደረጉ ሊጠይቅና በምድር ላይ ሊፈርድ ተመልሶ የሚመጣው እንደሌባ ድንገት ነው፡፡ ሰዎች የእለት ተእለት ኑሯቸውን እየኖሩ እየበሉ እየጠጡ እያገቡና እየተጋቡ ማንም ሳያውቅ ኢየሱስ በድንገት ይመጣል፡፡\nእየሱስ በቶሎ እንደሚመጣ እንጂ በምን ቀንና ሰአት እንደሚመጣ አናውቅም፡፡ ማድረግ የምንችለው የተሻለ ነገር ተዘጋጅቶ መጠበቅ ብቻ ነው፡፡\nየእግዚአብሄር ሰው ማርቲን ሉተር ክርስቶስ ትናንትና እንደሞተ ፡ ዛሬ ጠዋት እንደተነሳ ፡ ነገ ተመልሶ እንደሚመጣ አድርጋችሁ በዝግጅት ኑሩ በማለት ይመክራሉ፡፡\nስለዚያች ቀንና ስለዚያች ሰዓት ግን ከአባት ብቻ በቀር የሰማይ መላእክትም ቢሆኑ ልጅም ቢሆን የሚያውቅ የለም። የኖኅ ዘመን እንደ ነበረ የሰው ልጅ መምጣት እንዲሁ ይሆናልና። በዚያች ወራት ከጥፋት ውኃ በፊት፥ ኖኅ ወደ መርከብ እስከገባበት ቀን ድረስ፥ ሲበሉና ሲጠጡ ሲያገቡና ሲጋቡም እንደ ነበሩ፥ የጥፋት ውኃም መጥቶ ሁሉን እስከ ወሰደ ድረስ እንዳላወቁ፥ የሰው ልጅ መምጣት ደግሞ እንዲሁ ይሆናል። ማቴዎስ 24፡36-39\nየሰው ልጆች ሁሉ በሃጢያት ሃይል ስር ወድቀው ነበር፡፡ ሰዎች ሁሉ በሃጢያት ምክኒያት ለዘላለም ከእግዚአብሄር በተለያዩ ጊዜ የሃጢያታቸውን እዳ ለመክፈል በመስቀል ላይ ለመሞት እየሱስ ወደ ምድር ላይ መጥቶ ነበር፡፡\nእየሱስ የሞትን ሃይል አሸንፎ ከሞት ተነስቶአል፡፡ በክብርም አርጎ በእግዚአብሄር ቀኝ ተቀምጦዋል፡፡\nአሁን ዓመተ ምህረት ወይም የምህረት አመት ነው፡፡ ማንም ሰው ሃጢያተኝነቱን ተረድቶ ሀጢያቱ ለዘላለም ከእግዚአብሄር እንደሚለየው አውቆ ንስሃ ለመግባት መልካመ አጋጣሚ ነው፡፡ የሰው ልጆች ንስሃ እንዲገቡና እንዲመለሱ በመታገስ እየሱስ በሰማይ ቆይቶዋል፡፡\nእየሱስ ዋጋ የከፈለው ዘርና ሃይማኖት ሳይለይ ለሰው ልጆች ሁሉ ነው፡፡ እግዚአብሄር የሰውን ፊት አይቶ አያዳላም፡፡\nሰዎች ሁሉ ሊድኑና እውነቱን ወደ ማወቅ ሊደርሱ በሚወድ በእግዚአብሔር በመድኃኒታችን ፊት መልካምና ደስ የሚያሰኝ ይህ ነው። 1ኛ ጢሞቴዎስ 2፡4\nእየሱስ በቅርብ ተመልሶ ይመጣል፡፡\nእነሆ፥ በቶሎ እመጣለሁ፥ ለእያንዳንዱም እንደ ሥራው መጠን እከፍል ዘንድ ዋጋዬ ከእኔ ጋር አለ። ራእይ 22፡12\nየሚገርመው ነገር ግን ተመልሶ የሚመጣው የሃጢያት እዳ ሊከፍል የሰው ልጆችን ሊያድን በድካም አይደለም፡፡ በቅርቡ ተመልሶ ሲመጣ በሃይልና በስልጣን ለእያንዳንዱም እንደ ስራው ሊከፍል በመላዕክት ታጅቦ ነው የሚመጣው፡፡\nበቶሎ እመጣለሁ የሚለው ቃል እየሱስን ለሚከተል ሰው የሚያስፈነድቅ የምስራች ሲሆን እየሱስን ላልተቀበለ የሚያርበደብድ አስፈሪ መልዕክት ነው፡፡